মুখ্যমন্ত্ৰীৰ চহী জালিয়াতি : আৰক্ষীয়ে চপাই আনিছে কেলেংকাৰীৰ জাল -\nHomeআঞ্চলিকমুখ্যমন্ত্ৰীৰ চহী জালিয়াতি : আৰক্ষীয়ে চপাই আনিছে কেলেংকাৰীৰ জাল\nমুখ্যমন্ত্ৰীৰ চহী জালিয়াতি : আৰক্ষীয়ে চপাই আনিছে কেলেংকাৰীৰ জাল\nগুৱাহাটী : ‘জল জীৱন আঁচনি’ৰ নামত সংঘটিত হোৱা কেলেংকাৰীৰ গুৰুত্বপূৰ্ণ তথ্য সংগ্ৰহ আৰক্ষীৰ৷ মুখ্যমন্ত্ৰী ডঃ হিমন্ত বিশ্ব শৰ্মাৰ OSDৰ নাম লৈ মুখ্যমন্ত্ৰীৰ চহী জালিয়াতিৰ ঘটনাত জড়িত মূল অভিযুক্তক গ্ৰেপ্তাৰ৷ দিল্লী ক্ৰাইম ব্ৰাঞ্চৰ সহযোগত দিছপুৰ আৰক্ষীয়ে গ্ৰেপ্তাৰ কৰিছে মুখ্যমন্ত্ৰীৰ চহী জালিয়াতি কাণ্ডৰ মাষ্টাৰ মাইণ্ড ইমৰাণ শ্বাহ ওৰফে ইমৰাণ চৌধুৰীক৷ দিছপুৰ লাষ্টগেটৰ ফটোষ্টেট চেণ্টাৰত প্ৰিন্ট হৈছিল মুখ্যমন্ত্ৰীৰ জাল চহী৷\nসোমবাৰে দিছপুৰ আৰক্ষীয়ে দিল্লীৰ আদালতত হাজিৰ কৰাই ট্ৰেনজিত ৰিমাণ্ডত লয় ইমাৰণক৷ আৰক্ষীৰ তদন্তৰ আগতীয়া উমান পাই ৮ ছেপ্টেম্বৰত গুৱাহাটীৰ পৰা পলাই গৈছিল ইমৰান চৌধুৰী৷ দীৰ্ঘদিনৰ পৰা চৰকাৰী আঁচনিৰ নামত প্ৰবঞ্চনা কৰি অহা ইমৰাণে নিজকে চৰকাৰী আঁচনিৰ ৰজা বুলি পৰিচয় দিয়ে৷ শেহতীয়াকৈ জনস্বাস্থ্য কাৰিকৰী বিভাগৰ ঠিকাৰ নামত ইমৰাণে লুণ্ঠন চলাইছিল৷\nজানিব পৰা মতে ৩ কোটি টকীয়া ঠিকা মোকলাই দিয়াৰ নামত ৯ লাখ টকা সংগ্ৰহ কৰিছিল ইমৰানে৷ শিৱসাগৰৰ ৪জন ঠিকাদাৰক মুখ্যমন্ত্ৰীৰ OSDৰ পৰিচয় দি দালালৰ সৈতে কথা পতাই ইমৰাণে সংগ্ৰহ কৰিছিল ৯লাখ টকা৷ শিৱসাগৰৰ লুইট কনষ্ট্ৰাকশ্যনৰ নামত প্ৰস্তুত ঠিকাৰ ভুৱা ৱৰ্ক অৰ্ডাৰত মুখ্যমন্ত্ৰীৰ চহী জালিয়াতি কৰিছিল ইমৰাণে৷\nস্কেনিঙৰ জৰিয়তে মুখ্যমন্ত্ৰীৰ জাল চহী প্ৰিন্ট কৰিছিল ইমৰাণে৷ সেই অৰ্ডাৰ PHE বিভাগত জমা দিওঁতেই পোহৰলৈ আহে জালিয়াতিৰ তথ্য৷ লগে লগে হিমন্ত বিশ্ব শৰ্মাৰ নিৰ্দেশত মুখ্যমন্ত্ৰীৰ কাৰ্যালয়ে এজাহাৰ দাখিল কৰে দিছপুৰ থানাত৷ তাৰ পাছতেই জাল চহীৰে ঠিকা ল’বলৈ বিচৰা প্ৰতিষ্ঠান লুহিট কনষ্ট্ৰাকশ্বন কৰ্তৃপক্ষক সোধা-পোচা কৰে আৰক্ষীয়ে আৰু পোহৰলৈ আহে এই জালিয়াতি কাণ্ডৰ মাষ্টাৰ মাইণ্ড ইমৰাণ চৌধুৰীৰ কথা৷ ইমৰাণৰ সহযোগী আছিল দুই প্ৰবঞ্চক ক্ৰমে দিলীপ দাস আৰু ৰাজীৱ কলিতা৷ এই দুই প্ৰবঞ্চককো আৰক্ষীয়ে গ্ৰেপ্তাৰ কৰিছে৷ অৱশ্যে এতিয়াও পলাতক হৈ আছে আন দুজন অভিযুক্ত অনুপম চৌধুৰী আৰু প্ৰকাশ বসুমতাৰী।\nPrevious articleডঃ সঞ্জীৱ নাৰায়ণৰ পদক্ষেপ, নতুন ৰূপ পালে বশিষ্ঠৰ ভূতনাথ শ্মশানে\nNext articleশাস্ত্ৰীৰ আপদ! ‘দ্য ৱাল’ৰ চৰ্চা, কি কয় দাদাই ?\nকৃষকৰ সমস্যা সমাধান হ’ব: জলসিঞ্চন বিভাগৰ প’ৰ্টেল মুকলি\nপ্ৰজেক্ট হিউমেনিটীৰ ‘এসাঁজ ভাত’ পদপথৰ লোকলৈ!


paramananda-rajbongshi-may-join-in-politics-tv-nabajyoti-skd– News18 assam\nৰাজনীতিৰ পথাৰত খোজ দিব পৰমানন্দ ৰাজবংশীয়ে! কোন দলত কৰিব যোগদান?\nপোনপটীয়াকৈ নক’লেও ৰাজনৈতিক পথাৰত ভৰি দি গৃহ সমষ্টি ছিপাঝাৰৰ পৰা নিৰ্বাচনত অৱতীৰ্ণ হোৱাৰ মন মেলিছে পৰমানন্দ ৰাজবংশীয়ে।\nLast Updated : August 16, 2020, 16:43 IST\n"মই ৰাজনীতিৰ পথাৰত খোজ দিম, জাতীয়তাবাদী চিন্তা চৰ্চাত অগ্ৰাধিকাৰ দিম" – ছিপাঝাৰত এই তাৎপৰ্যপূৰ্ণ মন্তব্য অসম সাহিত্য সভাৰ প্ৰাক্তন সভাপতি পৰমানন্দ ৰাজবংশীৰ।\nবিধান সভা নিৰ্বাচন সমাগত। কোৰোণা মহামাৰীৰ মাজতে ৰাজনৈতিক দলসমূহে ইতিমধ্যে প্ৰস্তুতি আৰম্ভ কৰিছে। আনফালে চলিছে ৰাজনৈতিক দল গঠন কৰাৰ কুচকাৱাজ। তেনে সময়তে একাংশ ন ন প্ৰাৰ্থীৰ আগমন ঘটাৰ কথা পোহৰলৈ আহিছে। এটা সময়ত অসম সাহিত্য সভাত দপদপাই থকা অসম সাহিত্য সভাৰ প্ৰাক্তন সভাপতি পৰমানন্দ ৰাজবংশীয়ে এতিয়া মন মেলিছে ৰাজনীতিৰ পথাৰত ভৰি দিবলৈ।\nশনিবাৰে ছিপাঝাৰত উপস্থিত হৈ এই কথা সাংবাদিকৰ আগত স্পষ্টকৈ প্ৰকাশ কৰে পৰমানন্দ ৰাজবংশীয়ে। ছিপাঝাৰৰ কেইবাখনো সভাত অংশগ্ৰহণ কৰাৰ লগতে বিভিন্নজনৰ লগত মত বিনিময়ো কৰে এই সন্দৰ্ভত। দৰং জিলাৰ ভিতৰতে সমষ্টি নিৰ্ধাৰণ কৰিম আৰু জাতীয়তাবাদী চিন্তা–চৰ্চাত অগ্ৰাধিকাৰ দিয়া দলৰ সৈতে আপোচ কৰিম বুলি তাৎপৰ্যপূৰ্ণ মন্তব্য কৰে পৰমানন্দ ৰাজবংশীয়ে। ৰাজনীতিৰ জৰিয়তে অৰ্থনৈতিক বিপ্লৱ আনিব বিচাৰে বুলিও মন্তব্য কৰে পৰমানন্দ ৰাজবংশীয়ে।\n"প্ৰতিটো দলৰ ফালৰ পৰা অফাৰ আহিছে কিন্তু অসম গণ পৰিষদক সঠিক দিশত লৈ আনিব বিচাৰো" – কোন দলত যোগদান কৰিব সেই কথা পোনপটীয়াকৈ নক’লেও অসম গণ পৰিষদ বা আছুই গঠন কৰা দলৰ হৈ আগন্তুক বিধানসভা নিৰ্বাচনত অৱতীৰ্ণ হোৱাৰ ইংগিত দিলে পৰমানন্দ ৰাজবংশীয়ে।\nপোনপটীয়াকৈ নক’লেও ৰাজনৈতিক পথাৰত ভৰি দি গৃহ সমষ্টি ছিপাঝাৰৰ পৰা নিৰ্বাচনত অৱতীৰ্ণ হোৱাৰ মন মেলিছে পৰমানন্দ ৰাজবংশীয়ে। ছিপাঝাৰ সমষ্টিত অসম সাহিত্য সভাৰ প্ৰাক্তন সভাপতি পৰমানন্দ ৰাজবংশীৰ আগমনে বহুতৰে অংকত আউল লগাব, এই কথা ইতিমধ্যে চৰ্চিত হৈছে। ৰাজবংশীয়ে যদি অসম গণ পৰিষদত যোগ দিয়ে, অগপলৈ পুনৰ ঘূৰি অহা প্ৰাক্তন মন্ত্ৰী জয়নাথ শৰ্মা কি হ’ব ৰাজনৈতিক ভৱিষ্যত? আনফালে চৰ্চা চলিছে ছিপাঝাৰ সমষ্টিত বিজেপিৰে মিত্ৰতা হ’ব নেকি অসম গণ পৰিষদৰ। যদি সেয়া হয়, তেন্তে কি হ’ব তিনিবাৰকৈ বিধায়ক হোৱা বিনন্দ শইকীয়াৰ? এতিয়া পৰমানন্দ ৰাজবংশীৰ ৰাজনৈতিক পথাৰত আগমনক লৈ ছিপাঝাৰ সমষ্টিত সৰ্বত্ৰে চলিছে চৰ্চা।\nFirst published: August 16, 2020, 16:43 IST


Utpal Badol Baruah * উৎপল বাদল বৰুৱা: প্ৰিয় পথাৰৰ প্ৰথম ফচল\nপ্ৰিয় পথাৰৰ প্ৰথম ফচল\nমোৰ মনত সাহিত্য প্ৰীতি কেতিয়া আৰু কেনেকৈ সোমাল সেই কথা মই সঠিককৈ ক’ব নোৱাৰিম। মোৰ জন্মহোৱা ঠাই বা গাওঁখনৰ পৰিৱেশ, পঢ়াশালীৰ -বিশেষকৈ কৈশোৰ অৱস্থাত স্কুলত লগ পোৱা কেইজনমান শিক্ষক আৰু ব্যক্তিৰ প্ৰভাৱ, কেইটামান পুথিভড়ালত থকা কেতবোৰ গ্ৰন্থ-পত্ৰিকা-আলোচনী আৰু সৰ্বশেষত ঘৰ বা পৰিয়ালৰ লোকসকলৰ মাজত থকা কিতাপৰ প্ৰতি দুৰ্বলতাই ইয়াৰ মূল কাৰণ বুলি ক’ব পাৰি। আমাৰ ডাঙৰ পেহাদেউ শ্ৰীযুত গোলাপ বৰাৰ কিতাপ পঢ়া আৰু সংগ্ৰহ কৰাটোত বৰ চখ আছিল। তেখেতৰ ঘৰত থকা গ্ৰন্থ সংগ্ৰহৰ মাজত এনে কেতবোৰ দুষ্প্ৰাপ্য সংগ্ৰহ আছিল যে অসমৰ নাম থকা পুথি-ভঁড়ালতো সেইবোৰ কিতাপ বিচাৰি পোৱা নগৈছিল। সৰু পেহাদেউ শ্ৰীযুত খোল্মূকেশ হাতীবৰুৱাৰ ঘৰতো কিতাপ ভৰাই থোৱা কেইবাটাও ডাঙৰ ডাঙৰ আলমাৰী আছিল। আমাৰ নিজৰ ঘৰতো দেউতাৰ কিতাপ ভৰ্তি এটা আলমাৰী আছিল। কিতাপৰ আলমাৰীটোৰ প্ৰতিটো খোটালী কিতাপ-আলোচনীৰে ঠাহ খাই আছিল। তাৰোপৰি ঘৰৰ চুকে কোণে অসংখ্য বাতৰি কাকত পত্ৰিকা আদি সিচঁৰিত হৈ পৰি থকা দেখিছিলোঁ। দেউতা দৈনিক অসমীয়া বাতৰিকাকত কেইখনৰ উপৰিও নতুন পৃথিৱী, সীৰলু, কলিকতাৰ পৰা প্ৰকাশ হোৱা নন্দন নামৰ মাহেকীয়া আলোচনীখন আৰু সাপ্তাহিক বাতৰিকাকত অসমবাণী, গণশক্তি, নাগৰিক, দেশহিতৈশী, ইংৰাজী কাকত “পিপলছ ডেমক্ৰেছী” আদিৰ নিয়মীয়া পাঠক আছিল। আনকি কলিকতাৰ পৰা প্ৰকাশ হোৱা দৈনিক কাকত এখনো মই হাইস্কুলৰ ওপৰ শ্ৰেণীত থকা দিনত আমাৰ ঘৰলৈ নিয়মীয়াকৈ আহিছিল। একেবাৰে সৰু অৱস্থাত আলমাৰীটোলৈ বা এই বাতৰিকাকত আলোাচনীবোৰলৈ হাত মেলাৰ কথা মনলৈ অহা নাছিল। প্ৰাথমিক বিদ্যালয়ত পঢ়ি থাকোঁতে কিৰণ বাইদেউৱে মাজে মাজে শিশুৰ উপযোগী ছবি থকা কিতাপকেইখনমান ঘৰলৈ আনি পঢ়িবলৈ সুবিধা দিয়াৰ কথা মনত আছে। এখন কিতাপৰ নাম এতিয়াও মনত আছে – পক্ষীৰাজ ঘোঁৰা। “বাহিৰা কিতাপ”-যে আমাদজনক বস্তু সেইটো একেবাৰে সৰু থাকোঁতেই উপলব্ধি কৰিব পাৰিছিলো।\nমই হাইস্কুললৈ অহাৰ আগে আগে এবাৰ দেউতা কিবা কাৰণত গুৱাহাটীলৈ যাব লগা হৈছিল। লগতে মোৰ ভাই মৃদুল আৰু মোক লৈ আহি ঢেকীয়াজুলীত থকা দেউতাৰ মামা ডাক্তৰ হৰিপ্ৰসাদ বৰুৱাৰ ঘৰত আমাক কেইদিনমান এৰি থৈ গৈছিল। সেই সময়তে মোৰ হাতত এখন কিতাপ পৰিল। মইনাৰ ৰামায়ণ – লেখক ধৰ্মদাস চৌধূৰী। কিতাপখন পঢ়ি মই সম্পূৰ্ণ আলোড়িত হৈ গ’লো, সৰ্বশৰীৰ মোৰ কঁপি উঠিল। পিছলৈ অসমীয়া আৰু ইংৰাজী ভাষাত বিভিন্ন ৰূপত মই ৰামায়ণ পঢ়িছো। কিন্তু সেই সৰু কিতাপখনৰ ভাৱ-ভাষা ইমান সুন্দৰ আছিল আৰু সেই কিতাপখনে মোক যেনেকৈ আলোড়িত কৰিছিল, পিছলৈ আন কোনো কিতাপে তেনেকৈ মোক প্ৰভাৱিত কৰা নাই! ঢেকীয়াজুলীৰ ককাৰ ঘৰতে কিতাপখন মই একেধাৰে চাৰিবাৰমান পঢ়িলোঁ। মোৰ আগ্ৰহৰ প্ৰতি লক্ষ্য ৰাখি আইতাই কিতাপখন মোক ঘৰলৈ লৈ আহিবলৈ দি দিছিল। কিছুদিনৰ পিছত গোটেই কিতাপখনেই মোৰ একপ্ৰকাৰ মূখস্থ হোৱাদি হৈছিল। তাৰ দুটামান লাইন এতিয়াও মই মাজে মাজে আওৰাই থাকোঁ। কিতাপখনে মোক কিমান প্ৰভাৱিত কৰিছিল তাৰ লগত সংগতি থকা আৰু দুটা কথা ক’বলৈ বৰ মন গৈছে। মই যেতিয়া মেট্ৰিক পৰীক্ষা দিবলৈ পঢ়াশুনা কৰি আছোঁ সেই সময়তে এবাৰ দেউতা আৰু মা গুৱাহাটীলৈ যাবলৈ ওলাল, সম্ভৱ সেইয়া আছিল মাৰ প্ৰথম গুৱাহাটীলৈ যাত্ৰা। অহাৰ আগে আগে দেউতাই ক’লে – “ইয়াত নোপোৱা কিবা কিতাপ গুৱাহাটীৰ পৰা আনিব লাগে যদি মাৰৰ হাতত লিষ্ট এখন লিখি দে।” আঠখনমান কিতাপৰ নাম দিছিলোঁ – উচ্চ গণিতৰ কিতাপ, ইংৰাজী গ্ৰামাৰৰ কিতাপ আৰু তাৰ মাজতে আছিল ৰামায়ণ, মূল ইংৰাজী লেখক চক্ৰৱৰ্তী ৰাজাগোপালাচাৰী, অনুবাদক –লক্ষেশ্বৰ শৰ্মা, প্ৰকাশক -অসম প্ৰকাশন পৰিষদ। পাণবজাৰৰ দোকানত প্ৰথমবাৰৰ বাবে লিষ্টখন দেউতাৰ হাতত পৰোঁতে মাক হেনো কৈছিল – তাক হাইস্কুলৰ দেওনা পাৰ নৌ হওঁতেই ৰামায়ণ লগা হ’লনে? যিহ’লেও দেউতাই কিতাপখন আনিছিল আৰু সেইখন আজিও মোৰ লগত আছে। জীৱন পৰিক্ৰমাত যেতিয়ই ক্লান্ত হৈছো, কিতাপখন উলিয়াই লওঁ, এবাৰ পঢ়ো, হেৰোৱা উদ্যম আকৌ উভতি আহে। দ্বিতীয় কথাটো হ’ল মই হাইস্কুলৰ ওপৰ শ্ৰেণীত পঢ়োতে প্ৰতি দেওঁবাৰেই সাপ্তাহিক বজাৰখনলৈ বজাৰ কৰিবলৈ গৈছিলো। এবাৰ দেখিলো তাতে পোহাৰী এজনে বৰ ধুনীয়া চিত্ৰ কিছুমান বিক্ৰি কৰিছে। প্ৰাকৃতিক দৃশ্য, হিন্দু দেৱ দেৱীৰ চিত্ৰ, দেশৰ প্ৰধানমন্ত্ৰী, নেহৰু, শাস্ত্ৰী আদি গণ্যমান্য লোাককে আদি কৰি অনেক চিত্ৰ। মোহ এৰিব নোৱাৰি মইও এখন তেনে চিত্ৰ কিনিলো – হাতত ধনু-শৰ লৈ থিয় হৈ থকা শান্ত সৌম্য ৰামৰ চিত্ৰ - লগত লক্ষ্মণ আৰু সীতা! ছবিখন দেউতাৰ আলমাৰীটোৰ আইনা এখনত ভিতৰ ফালৰ পৰা লগাই থোৱা অৱস্থাত আমাৰ ঘৰত বিশ বছৰতকৈও অধিক সময় আছিল। মোৰ মনত ৰামায়ণ ইমান ভিতৰলৈ প্ৰোথিত হৈ থকাৰ প্ৰধান কাৰণ আছিল বাল্যকালতে পঢ়িবলৈ পোৱা সেই অকণমানি শিশুগ্ৰন্থখন।\nবাল্যকালৰ কথা কৈ আছো। ষষ্ঠ শ্ৰেণীত থাকোঁতে প্ৰথম হাইস্কুলৰ পুথিভড়ালত সোমোৱা মনত আছে। সেইটা পুথিভড়ালৰ পৰা মই কিমান কিতাপ পঢ়িছিলোঁ এতিয়া মোৰ ভালকৈ মনত নাই। কিন্তু দুখন কিতাপৰ স্মৃতি অম্লান হৈ আছে। এখন কিতাপৰ নাম আছিল – “টুণী” আৰু আনখনৰ নাম “ৰাজা হৰিশ্চন্দ্ৰ”। দুয়োখন কিতাপে মোৰ মনত যুগমীয়া সাঁচ পেলাইছিল। প্ৰথমখন কিতাপ আছিল এটা সৰু টুণী চৰাইৰ কল্পিত আত্মকথা। আজিৰ দিনত পক্ষীকূলৰ প্ৰতি মোৰ যি ধাৰণা বা মৰম তাৰ মূল আধাৰ মোৰ বাল্যকালৰ সেই কিতাপখনেই। প্ৰায় দুকুৰী বছৰৰ পিছত, কিতাপখন পোৱা যায় নেকি সেইটো পুথিভড়ালতে মই এবাৰ চেষ্টা কৰি চাইছিলো, কিন্তু নাপালোঁ । দ্বিতীয়খন কিতাপ অৱশ্যেই ৰাজা হৰিশ্চন্দ্ৰক সত্যৰ প্ৰতিমূৰ্তি সাজি প্ৰক্ষেপ কৰা এখন শিশুগ্ৰন্থ। সত্যৰ শক্তি আৰু তাৰ লগত আপোচ নকৰাৰ যি মনোবল তাৰ যিখিনি মই আজিও লগত লৈ ফুৰিছো বুলি ভাবোঁ সেই মনোবলৰ প্ৰথম বীজ ৰোপন কৰিছিল এই কিতাপখনেই।\nসপ্তম শ্ৰেণীত পঢ়ি থাকোঁতে মোৰ বৰ মন গ’ল এটা পুথি-ভঁড়াল খুলিবলৈ। বহুদিন মাক কুটুৰী থকাৰ পিচত মায়ে মজলীয়া আকাৰৰ টিনৰ বাকচ এটা খালি কৰি দিলে। এসময়ত গাত গোলাপ পাহিৰ চিন থকা বুলি ধৰিব পাৰি, ভিতৰটো নীলা বৰণৰ। তাতে মই যোগাৰ কৰা বাহিৰা কিতাপবোৰ ভৰাই গ’লো। নাম এটা নোহোৱাকৈ লাইব্ৰেৰী হ‘ব পাৰেনে? ঠিক কৰিলোঁ, নামটো হব – ৰূপজ্যোতি পুথি-ভঁড়াল। বৰদেউতাৰ ছোৱালী সেই সময়ত বিশ্ববিদ্যালয়ত পঢ়ি থকা পূৰৱী বাইদেউৱে ক’লে – কি নাম দিছ এইটো? নামটো অলপ ক্ৰিয়েটিভ হব লাগে! কেইদিনমানৰ পিচত এটা নতুন নাম বিচাৰি পালোঁ – সৃজনী পুথি-ভঁড়াল। পলম নকৰি ৰবৰ ষ্টাম্প এটাও বনাই আনিলোঁ – সৃজনী পুথি-ভঁড়াল, স্থাপিত ১৯৮০ চন। সেই সময়ত মোৰ হাতলৈ অহা প্ৰতিখন কিতাপতে সেই ষ্টাম্পৰ মোহৰ লাগিল, লগতে এটা নম্বৰ। পিছলৈ সৃজনী পুথিভড়ালত কিতাপৰ সংখ্যা বহুত বাঢ়িল। আমাৰ ঘৰত থকা আকাশ, সঁফুৰা, মৌচাক আদি শিশু আলোচনীসমূহৰ বেটুপাত আৰু মাজৰ পৃষ্ঠা কিছুমানত সেই ষ্টাম্পটোৰ দাগ এতিয়াও কেতিয়াবা ওলায়। ঠিক সেই সময়তে দেউতাৰ আলমাৰীটো মই খুলিব পৰা হৈছিলোঁ। তাত জাপ-জাপকৈ সোমায় আছিল বিভিন্ন গ্ৰন্থ – আলোচনী, পত্ৰিকা, গল্প, উপন্যাস আৰু প্ৰৱন্ধৰ কিতাপ। সেইবোৰ কিতাপো সুবিধা চাই মই আলমাৰীটোৰ পৰা সৃজনী পুথি-ভঁড়াললৈ স্থানান্তৰিত কৰিলোঁ। মনত আছে সৃজনী পুথি-ভঁড়াল ব্যৱহাৰ কৰাৰ বাবে মই এখন নিয়মাৱলীও লিখি উলিয়াইছিলোঁ। কিতাপ নি সময়মতে ঘুৰাই নিদিলে ফাইন হিচাপে কিবা এটা মূল্যও নিৰ্ধাৰণ কৰি দিছিলোঁ। পুথি-ভঁড়ালৰ সদস্য লাভৰ দুটা উপায় আছিল – ধন দি, নহ’লে এটা নিৰ্দিষ্ট মূল্যৰ এখন কিতাপ দি। এই নিয়ম অনুসৰিয়েই মোৰ ভাই-ভণী দুদু আৰু মাজনীক পঢ়াবলৈ অহা বেণুধৰ খুৰাই ডাঙৰ কিতাপ এখন মোৰ লাইব্ৰেৰীলৈ আগবঢ়াইছিল। সম্ভৱ কিতাপখন আছিল – বেণুধৰ শৰ্মা ৰচনাৱলী। সেই সময়ত আমাৰ গাৱঁতো এটা পুথি-ভঁড়াল আছিল, নাম বিজুলী পুথি-ভঁড়াল। লাইব্ৰেৰীটোৰ আলমাৰীকেইটা অনাদৰ হৈ বৰদেউতা এজনৰ ঘৰত পৰি আছিল। বহু কিতাপ নষ্ট হৈ গৈছিল। এদিন সেই আলমাৰীকেইটাৰ পৰাও বাচি বাচি মই বহু কিতাপ লৈ আনিলোঁ।\nএই যে লাইব্ৰেৰী খোালাৰ কথাটো সেইটো মোৰ মনলৈ নিজে নিজে আহিছিল নে? নিশ্চয় নহয়। মোৰ মাৰ এগৰাকী সম্পৰ্কীয় বাইদেউ সুশীলা মহন্তৰ বিয়া হৈছিল জামুগুৰীৰ ত্যাগবীৰ হেম বৰুৱা কলেজত কাম কৰা শ্ৰীযুত কেশৱ শইকীয়ালৈ। আমাৰ দুয়োঘৰৰ মাজত ভাল সম্পৰ্ক আছিল আৰু আইতাৰ লগত আমি প্ৰায়েই তালৈ ফুৰিবলৈ গৈছিলোঁ। জেঠাইদেউৰ ঘৰখনত কিতাপৰ সমাদৰ আছিল বহুল। বিশেষকৈ জেঠাইদেউৰ ডাঙৰ ল’ৰা সোনমনি দাদাই কিতাপ পঢ়ি বৰ ভাল পাইছিল আৰু পঢ়াশুনাতো বৰ আগবঢ়া আছিল। স্কুলত থকা দিনতেই তেখেতে “জ্যোতি এজেঞ্চি” নাম দি এটা প্ৰতিষ্ঠানৰ জন্ম দিছিল আৰু গুৱাহাটীৰ পৰা প্ৰকাশিত প্ৰীতি বৰুৱাৰ দ্বাৰা সম্পাদিত “আকাশ” নামৰ শিশু আলোচনীখনৰ এজেন্ট আছিল। সোনমনিদাই মোকো গ্ৰাহক কৰি দি ডাক যোগে আলোচনীখন আমাৰ ঘৰলৈ অহাৰ সুবিধা কৰি দিছিল। কথাটোত মই ৰোমাঞ্চিত হৈ উঠিছিলো। এবাৰ তেওঁলোকৰ ঘৰৰ পৰা উভতি আহোঁতে মোক পঢ়িবলৈ আকাশ আৰু কণিকা নামৰ আলোচনীকেইখনৰ কেইবাটাও সংখ্যা আৰু কেইবাখনো কিতাপ দি পঠাইছিল। সেই কিতাপবিলাকতো জিলিকি আছিল এটা মোহৰ – জ্যোতি এজেঞ্চি, কুসুমটোলা, দৰং, অসম। সেয়ে মোৰ এনে লাগে, মোৰ পুথি ভঁড়াল স্থাপনৰ ধাৰণাটোও জন্ম পাইছিল সোাণনমিদাই কৰি থকা কিছুমান কৰ্মকাণ্ড দেখিয়েই। স্কুলত থাকোঁতেই সোণমনিদাৰ কবিতা আলোচনী আৰু বাতৰিকাকতত প্ৰকাশ হৈছিল। এইজন সোণমনিদায়েই “মহাকাব্যৰ প্ৰথম পাত”-ৰ কবি বিপুলজ্যোতি শইকীয়া। তেখেতসকলে বাসকৰা অঞ্চলটোৰ নাম আছিল কৰচনতলা। কৰচন এবিধ চৰাইৰ নাম। শব্দটোৰ জন্ম হৈছিল চাহবাগানৰ মজদুৰসকলে ব্যৱহাৰ কৰা চাহ-মজদুৰ ভাষাৰ পৰা। সোণমনিদাই ঠাইখনৰ নামটো সামান্য সলনি কৰি এটা নতুন নামৰ প্ৰচলন কৰিব বিচাৰিছিল, কবিতা কবিতা লগা এটা নতুন নাম – কুসুমটোলা!\nএইখিনিতে আৰু এখন কিতাপৰ নাম নক’লে ভুল হ’ব। সোণমনিদাই মোক পঢ়িবলৈ দি পঠোৱা কিতাপ কেইখনৰ মাজত আছিল এখন অনুবাদ শিশু গ্ৰন্থ – টম ছয়াৰৰ কাণ্ড! অনুবাদক আবুল লেইচ। তেতিয়ালৈকে মোৰ বিদেশী সাহিত্যৰ লগত কোনো পৰিচয় নাছিল। কিতাপখনৰ অনুবাদ ইমান সাৱলীল আছিল যে কিতাপখনৰ চৰিত্ৰবোৰ - টম, জেক, হাক, বেকী থেছাৰ, ৰেড ইণ্ডিয়ান জো আদি আজিও মোৰ মানস পটত জিলিকি আছে। কিতাপখন পঢ়ি থাকোঁতে সেই চৰিত্ৰবোৰৰ লগত খেলি থকা যেন লাগিছিল। টম আৰু বেকী ‘মেক-ডুগলৰ’ নামৰ গুহাটোত হেৰাই যাওঁতে ভয়ত মই ৰোমাঞ্চিত হৈ উঠিছিলো। কিতাপখন পঢ়ি ইমান ভাল পাইছিলো যে মেট্ৰিক পৰীক্ষাত “মোৰ প্ৰিয় কিতাপ” নামৰ ৰচনা লিখিব লগা হলে এই কিতাপখনৰ নামেই লিখিম বুলি ঠিক কৰিছিলো। মূল ইংৰাজী কিতাপখনৰ লেখক মাৰ্ক টোৱেইন। মাৰ্ক টোৱেইন আচলতে ছদ্মনাম, তেওঁৰ প্ৰকৃত নাম আছিল চেমুৱেল লেংহৰ্ণ ক্লিমেঞ্চ! পিছলৈ মাৰ্ক টোৱেইনৰ লেখাবোৰৰ মই ভক্ত হৈ পৰিছিলো। অনুবাদ সাহিত্যও যে ইমান সুললিত হ‘ব পাৰে এই কিতাপখন নপঢ়িলে বুজিব নোৱাৰি। সম্ভৱ অনুবাদ সাহিত্যিক হিচাপে অসমীয়া সাহিত্যত আবুল লেইচ আছিল অনন্য।\n১৯৮২ চনৰ পৰা ড° ভবেন্দ্ৰনাথ শইকীয়াৰ সম্পাদনাত ‘সঁফুৰা’ নামৰ শিশু আলোচনীখন প্ৰকাশ হোৱা আৰম্ভ হ‘ল। মাহৰ শেষত আলোচনীখন অহালৈ আমি অধীৰ আগ্ৰহেৰে অপেক্ষা কৰি থাকোঁ। সঁফুৰাখন পঢ়াৰ পিছত তাত কিবা এটা লিখিবলৈ বৰ মন যায়। ঠিক তেনেতে অসমত বিদেশী বহিষ্কাৰ আন্দোলন ভৰপক হৈ পৰাত স্কুল কলেজ সকলোবোৰ বন্ধ হৈ পৰিল। দেউতা বামপন্থী আদৰ্শত বিশ্বাসী বাবে আমাক সামাজিক ভাৱে বৰ্জন কৰি গাৱঁত এঘৰীয়া কৰা হ’ল। এই ঘটনাটোৱে মোক এটা ডাঙৰ উপকাৰ কৰিলে। মই আমাৰ ওচৰ চুবুৰীয়া, যাৰ যাৰ ঘৰলৈ যাব পাৰিছিলো, তাৰ পৰা অসমীয়া ভাষাৰ যিমান পাৰি সিমান কিতাপ গোটাই ল’লো। ঘৰৰ বাৰান্দাখনৰ এমূৰে ’গুদামঘৰ’ বুলি কোৱা সৰু কোঠালি এটা আছিল। সেইটোও মুকলি কৰি লৈ পঢ়াশুনা কৰিবৰ বাবে ঠিক কৰি ল’লো আৰু গোটাই অনা সমস্ত কিতাপ এফালৰ পৰা পঢ়ি যাবলৈ লাগিলোঁ। সেই কিতাপবোৰৰ বেছিভাগেই আছিল আলোচনী – বিষ্ময়, ত্ৰিশূল, শিহৰণ, প্ৰকাশ, প্ৰান্তিক, শিল্পীৰ পৃথিৱী, ৰংঘৰ, আমাৰ প্ৰতিনিধি আদি। বিশেষকৈ গল্পই মোক সাহিত্যৰ আন ভাগবিলাকতকৈ বেছি আকৰ্ষণ কৰিছিল। সেই সময়তে পঢ়া বিষ্ময়ত প্ৰকাশ হোৱা ৰঞ্জু হাজৰিকাৰ “হিংস্ৰ নখৰ” নামৰ প্ৰেমৰ গল্প এটাৰ কথা এতিয়াও মনত আছে। তাৰোপৰি আমাৰ ঘৰত জাপ লাগি থকা শিক্ষক সন্থাৰ মূখপত্ৰ “বন্তি” “দিগন্ত” আদিৰ পাতত পঢ়া কিছুমান গল্পই মনটো ৰোমাঞ্চিত কৰি তুলিছিল। এদিন, নৱম শ্ৰেণীত থাকোতে সঁফুৰা আলোচনীত প্ৰথম মোৰ নামটো ছপা আখৰত দেখা পাওঁ। কিবা এটা প্ৰশ্ন সুধি আলোচনীখনলৈ চিঠি লিখিছিলোঁ, আলোচনীখনে প্ৰশ্নটো প্ৰকাশ কৰিছিল। সেইদিনা গধূলি কিতাপৰ দোকানত আলোচনীখন হাতত লৈয়েই মই ফুৰ্তিত আত্মহাৰা হৈ পৰিছিলো। অকল মোৰ বুলিয়েই নহয়, সঁফুৰা আলোচনীখনৰ প্ৰভাৱ সেই সময়ৰ প্ৰায়বোৰ ছাত্ৰ-ছাত্ৰীৰ ওপৰতে কম বেছি পৰিমাণে পৰিছিল। ১৯৮৫ চনত পদ্ম বৰকটকীৰ সম্পাদনাত আজিৰ সময় বুলি এখন আলোচনী প্ৰকাশ হৈছিল। তাতে “সোঁৱৰণী মোৰ ৰাঙলী জীৱনৰ” শিৰোনামাৰে ভূপেন হাজৰিকাৰ আত্মকথাৰ ক্ৰম এটা আৰম্ভ হৈছিল। কেইদিনমান আগতে ফণী শৰ্মা ৰচনাৱলীখন পঢ়ি মই শেষ কৰিছিলো। ফণী শৰ্মাদেৱে ভূপেন হাজৰিকাৰ প্ৰতিভাৰ বিষয়ে কৰা এটা মন্তব্যৰ উদ্ধৃতি দি আলোচনীখনলৈ মই এখন চিঠি লিখিলো। ‘পঢ়ূৱৈৰ মতামত’ শিতানত আগষ্ট মাহৰ সংখ্যাটোত সেই চিঠিখন প্ৰকাশ হৈছিল। মৌলিক চিন্তাৰে প্ৰকাশ কৰা এই চিঠিখনেই মোৰ জীৱনৰ প্ৰথম প্ৰকাশিত লেখা।\nকটন কলেজত ভৰ্তি হোৱাৰ পিছত চিন্তাৰ গতিয়েই যেন সলনি হৈ গ’ল। আমাৰ পাঠ্যপুঠিত থকা “পক্ষী তীৰ্থ দৰ্শন” নামৰ পাঠটোৰ লেখক ড° হেমন্ত কুমাৰ শৰ্মা ছাৰ আমাৰ আৱাসৰে অধীক্ষক। নৱকান্ত বৰুৱা ছাৰ কলেজৰ উপাধ্যক্ষ, অলপতে অৱসৰ লৈছে। সাপ্তাহিক বন্ধত প্ৰায়েই গল্পকাৰ উপন্যাসিক ভুৱনমোহন মহন্ত মামাৰ ঘৰলৈ যাওঁ। মাজে মাজে কেশৱ মহন্ত মামাৰ ঘৰলৈ গৈ বহু সময় সাহিত্যৰ আলোচনা কৰোঁ। মৌচাকৰ পৃষ্ঠাত সদায় দেখি থকা নাম ৰথীন্দ্ৰনাথ গোস্বামী আমাৰ আৱাসতে থাকে। আৱাসত থকা আন কেইবাজনো ছাত্ৰই সুন্দৰ কবিতা লিখে । পিছলৈ জনপ্ৰিয় হোৱা অতনু ভট্টাচাৰ্য আৰু জয়ন্ত মান্তাও আছিল তাৰে ভিতৰৰে দুজন কবি। ইংৰাজীৰ ছাত্ৰ কমল শইকীয়াইও আছিল সাহিত্যৰ ওপৰত প্ৰচুৰ দখল থকা ছাত্ৰ। অমৰেন্দ্ৰ কলিতা আছিল আন এজন তেনে ছাত্ৰ। এনে পৰিৱেশত ‘বায়নৰ ঘৰৰ কুকুৰেও ৰাগ টনা‘ ধৰণৰ ঘটনা এটা ঘটিল। আমাৰ আৱাসৰ প্ৰাচীৰ পত্ৰিকাখনৰ বাবে নৱাগত সকলৰ পৰা লেখা বিচৰা হ‘ল। মই এটা কবিতা লিখিলো, নাম স্মৃতি! সেইটো কি ধৰণৰ কবিতা হ‘ল মই নাজানো, পঢ়ি বা কোনে কি বুজিলে সেইটোও নাজানো, কিন্তু মোৰ যে সাহিত্যৰ প্ৰতি ৰাপ আছে সেই কথাটো কিন্তু আৱাসটোৰ আন ছাত্ৰসকলে গম পালে।\nআমি দ্বিতীয় বাৰ্ষিকত থাকোতে আমি থকা আৱাসটোত এটা ঘটনা ঘটিল। ছাত্ৰ এজনে তেওঁৰ কোঠাতে থকা আন এজন ছাত্ৰৰ পৰা পইচা চুৰ কৰি ধৰা পৰিল। লগে লগে হৈ চৈ লাগি গ’ল। ওচৰে পাজৰে থকা আন আন ছাত্ৰাবাসৰ ছাত্ৰহ’তো দৌৰি আহিল। চুপাৰ ছাৰৰ মধ্যস্থতাত বিষয়টোৰ অৱশেষত সামৰণি পৰিল । মোৰ মনত কিন্তু এটা সংশয়ৰ সৃষ্টি হ’ল । অপমানৰ বোজা বহন কৰিব নোৱাৰি ল‘ৰাজনে যদি আত্মহত্যা কৰে! ইয়াকে সম্বল কৰি মই এটা গল্প লিখাৰ কছৰৎ কৰিলোঁ। কেইদিন মানৰ পিছত মোৰ নিজৰ কোঠাতে ৰথীনদা, কমলদা, গদা দাহঁতৰ আগত লেখাখিনি পাঠ কৰি শুনালোঁ। ৰথীনদাই লিখি যাবলৈ উপদেশ দিলে। ক’তো প্ৰকাশ নোহোৱা, বা প্ৰকাশ কৰিবলৈ চেষ্টা নকৰা, হাতে লিখা অৱস্থাতে চিৰদিনলৈ থাকি যোৱা সেই গল্পটোৰ নাম আছিল – অন্তৰালত! এতিয়া চৌত্ৰিশ বছৰৰ পিছত ভাবিছো, গল্পটো মোৰ ব্লগটোত প্ৰকাশ কৰি থ’ব লাগিব। কণা হওঁক খোৰা হওঁক – প্ৰথম সন্তান, মোৰ প্ৰিয় পথাৰৰ প্ৰথম ফচল!\nPosted by Utpal Badol Baruah at 1:35 AM


১৪ ঘণ্টাৰ 'জনতাৰ কাৰ্ফিউ' পালন কৰিলেই Corona মুক্ত হ'ব নে ভাৰত? | News Next One\n১৪ ঘণ্টাৰ 'জনতাৰ কাৰ্ফিউ' পালন কৰিলেই Corona মুক্ত হ'ব নে ভাৰত?\nসমগ্ৰ দেশৰ লগতে অসমতো প্ৰধানমন্ত্ৰী নৰেন্দ্ৰ মোদীৰ আহ্বান মৰ্মে পালন কৰা হৈছে জনতাৰ কাৰ্ফিউ। যোৱা ১৯ মাৰ্চৰ নিশা ৮ বজাত এক ভাষণযোগে এই ৰোগৰ পৰা বাছি থকাৰ উপায়সমূহ অৱগত কৰাৰ লগতে আজি পুৱা ৭ বজাৰ পৰা নিশা ৯ বজালৈ স্বতঃস্ফূৰ্ত কাৰ্ফিউ পালন কৰিবলৈ দেশবাসীক আহ্বান জনাইছিল।\nইয়াৰ পিছতে ছ’চিয়েল মিডিয়াযোগে এটি মেছেজ ভাইৰেল হৈ পৰে। এই ভাইৰেল মেছেজটোত কোৱা হৈছে যে কৰ’না ভাইৰাছৰ জীৱনকাল যিকোনো নিৰ্জীৱ পদাৰ্থৰ ওপৰত অতি বেছি ১২ ঘণ্টা। সেয়ে ১৪ ঘণ্টা 'জনতা কাৰ্ফিউ’ পালন কৰিলে ইয়াৰ সংক্ৰমণৰ শৃংখল বা ছেইনডাল ভাঙি যাব। এই মেছেজটো #JantaCurfew হেছটেগেৰে হিন্দী, ইংৰাজী, বাংলা, তামিল, তেলেগু, গুজৰাটী, পঞ্জাৱী, বাংলাত অনুবাদ কৰি শ্বেয়াৰ কৰিছে অসংখ্যজনে।\nঅসমতো অসমীয়া ভাষালৈ কোনো অজ্ঞাত লোকে অনুবাদ কৰাৰ পিছত সেয়া হাজাৰ হাজাৰ লোকে আজি পৰ্যন্ত শ্বেয়াৰ কৰি থকা দেখা গৈছে। মেছেজটোত আৰু কোৱা হৈছে যে ১৪ ঘণ্টাৰ 'জনতা কাৰ্ফিউ’ পালনৰ পিছত আমি এখন কৰ’নামুক্ত দেশ পোৱাৰ সম্ভাৱনা আছে, যদি সকলোৱে ইয়াক ভালদৰে পালন কৰো।\nপ্ৰশাসনেও বিয়পাইছে নেকি ফেক নিউজ!\nআচৰিত কথা এয়ে যে এই ভাইৰেল মেছেজটোত উল্লেখ কৰা তথ্যখিনি শুদ্ধ নে অশুদ্ধ সেয়া বিচাৰ নকৰাকৈয়ে অসমৰ সৰু-বৰ চহৰ আৰু গাঁও অঞ্চলত প্ৰশাসনৰ তৰফৰ ৰাইজক জনতাৰ কাৰ্ফিউ পালন কৰিবলৈ মাইকযোগে কৰা ঘোষণাতো প্ৰচাৰ কৰা দেখা গৈছে। বিভিন্ন গাঁও অঞ্চলতো প্ৰশাসনৰ তৰফৰ পৰা জনোৱা আহ্বানত ভাইৰাছবিধ মাত্ৰ ১২ ঘণ্টাহে জীয়াই থাকে বুলি দাবী কৰি 'জনতাৰ কাৰ্ফিউ’ পালন কৰাৰ পিছত সেয়া নাইকিয়া হৈ পৰিব বুলি ঘোষণা কৰাৰ কথা NNOৰ ফেক্ট চেক টীমক জানিবলৈ দিছে সচেতন লোকসকলে।\nসত্যনে এই ভাইৰেল মেছেজৰ তথ্য?\nভাইৰেল মেছেজত প্ৰকাশ পোৱা এই তথ্য মুঠেই সত্য নহয়। কৰ’না ভাইৰাছৰ জীৱনকাল কিমান সেয়া এতিয়াও সঠিককৈ ক’ব পৰা হোৱা নাই যদিও প্ৰাৰম্ভিক গৱেষণাত ৩ দিন পৰ্যন্ত জীয়াই থকা দেখা গৈছে। অৰ্থাৎ এয়া স্পষ্ট যে ভাইৰেল মেছেজটোত দাবী কৰাৰ দৰেকৈ নিৰ্জীৱ পদাৰ্থৰ ওপৰত ই মাত্ৰ ১২ ঘণ্টা নহয়, তাতোকৈয়ো বহু দীঘলীয়া সময়লৈকে জীয়াই থাকে।\nআনহাতে এই ভাইৰাছৰ দ্বাৰা সংক্ৰমিত ব্যক্তিৰ পৰা সংস্পৰ্শলৈ অহা আন এজন সুস্থ ব্যক্তিলৈ এয়া অনাগত দুই সপ্তাহ পৰ্যন্ত বিয়পি পৰাৰ সম্ভাৱনা থাকে। এই ভাইৰাছ সাধাৰণতে প্ৰত্যক্ষ আৰু পৰোক্ষ দুই ধৰণে এজনৰ পৰা আন এজনলৈ বিয়পে। সংক্ৰমিত ব্যক্তিক স্পৰ্শ কৰিলে বা ওচৰলৈ আহোতে কাহ, হাঁচি আদি মাৰিলে প্ৰত্যক্ষভাৱে এই ভাইৰাছ বিয়পিব পাৰে। দ্বিতীয়তে সংক্ৰিমত ব্যক্তিয়ে স্পৰ্শ কৰা যিকোনো বস্তু আন কোনোৱে স্পৰ্শ কৰিলে।\n১৪ ঘণ্টাৰ জনতাৰ কাৰ্ফিউ কিমান ফলপ্ৰসূ?\n'জনতাৰ কাৰ্ফিউ’ পালনে আমাক সকলোকে একেলগে এই সংকটৰ সময়ছোৱাত নিজকে গৃহবন্দী কৰি ৰখাৰ অভ্যাস গঢ়ি তোলাত সহায়ক হ’ব। কিন্তু কেৱল মাত্ৰ ১৪ ঘণ্টা জনতাৰ কাৰ্ফিউ পালন কৰি কৰ’না ভাইৰাছৰ সংক্ৰমণৰ পৰা সম্পূৰ্ণৰূপে হাত সাৰিব পৰা যাব বুলি ভবাতো হ’ব অন্যতম ভুল। কিয়নো কৰ’না ভাইৰাছ সংক্ৰমিত স্থানত অতি কমেও ২-৩ দিন পৰ্যন্ত জীয়াই থাকে।\nআগতেই কোৱা হৈছে যে সংক্ৰিমত ব্যক্তি এজনৰ পৰা আন এজন ব্যক্তিলৈ এই ভাইৰাছ দুই সপ্তাহ পৰ্যন্ত বিয়পিব পাৰে। গুৰুত্বপূৰ্ণ কথাটো হ’ল লক্ষণসমূহ লগে লগে দেখা নিদিয়ে বাবে ভাইৰাছৰ দ্বাৰা সংক্ৰমিত হোৱাৰ কেবাদিনলৈ সেয়া আক্ৰান্ত ব্যক্তিগৰাকীয়ে নিজেই নাজানিব পাৰে। গড় হিচাপত এজন সংক্ৰমিত ব্যক্তিৰ পৰা ওচৰ-পাজৰৰ অতিকমেও ৩ জন লোকলৈ এই ভাইৰাছ বিয়পি পৰাৰ সম্ভাৱনা থাকে।\nইনফ্লুয়েঞ্জাৰ দৰেকৈ এই ভাইৰাছ সংক্ৰমিত হয়। সাধাৰণ ইনফ্লুয়েঞ্জা বিয়পি পৰাৰ সম্ভাৱনা যথেষ্ট কম হয় আৰু তাৰ দ্বাৰা আক্ৰান্ত হ’লেও সেয়া ২-৩ দিনৰ ভিতৰত নিজে নিজে ঠিক হৈ পৰে। বিপৰীতে 2019-nCoV দুই সপ্তাহ পৰ্যন্ত বিয়পাৰ সম্ভাৱনা থাকে। সেয়ে কৰ’না ভাইৰাছৰ দ্বাৰা সংক্ৰমিত ব্যক্তি এজন পৰা প্ৰথম অৱস্থাত লোকজনৰ দেহত লক্ষণসমূহ দেখা নগ’লেও তেওঁৰ পৰা আন এজন বা তাতোকৈ বেছি লোকলৈ দুই সপ্তাহ পৰ্যন্ত সংক্ৰমিত হ’ব পাৰে। সেয়ে কৰ’না ভাইৰাছৰ সংক্ৰমণৰ সম্ভাৱনাৰ পৰা হাত সাৰি থাকিবলৈ বিশ্ব স্বাস্থ্য সংস্থাৰ তৰফৰ পৰা দুই সপ্তাহ পৰ্যন্ত কোৱাৰেণ্টাইনড থাকিবলৈ পৰামৰ্শ প্ৰদান কৰা হৈছে।\nকৰ’না ভাইৰাছ ৩দিন পৰ্যন্ত সংক্ৰমিত স্থানত জীয়াই থাকে\n'নিউ ইংলেণ্ড জাৰ্ণেল অব মেডিচিন'ত আমেৰিকাৰ বিজ্ঞানীৰ এটা দলে কৰা গৱেষণা (Doremalen et al 2020)ৰ ফলাফল প্ৰকাশ পাইছে। এই গৱেষণাৰ ফলাফলত দেখা গৈছে যে COVID-19 বায়ুত কেবা ঘণ্টা আৰু সংক্ৰমিত স্থানত ২-৩ পৰ্যন্ত জীৱিত হৈ থাকে। গৱেষকৰ দলটোৱে সংক্ৰমিত ব্যক্তিৰ হাঁচিৰ দৰেকৈ বিশেষ যন্ত্ৰৰ সহায়ত কৰ’না ভাইৰাছ এৰি দি ইয়াৰ পৰীক্ষা সম্পন্ন কৰিছিল। তেওঁলোকে এই পৰীক্ষাত দেখিছিল যে ভাইৰাছবিধ বায়ুত অতিকমেও ৩ ঘণ্টা, তামৰ পাত্ৰত ৪ ঘণ্টা, কাৰ্ডব’ৰ্ডত ২৪ ঘণ্টা আৰু প্লাষ্টিক তথা ষ্টেইনলেছ ষ্টিল (নিষ্কলংক তীখা)ত ২-৩ দিন পৰ্যন্ত জীয়াই আছিল।\nযিকোনো ভাইৰাছৰ জীৱনকাল সেয়া ধ্বংস হৈ পৰা বা আধা জীৱনকাল (হাফ-লাইফ)ৰ ওপৰত ভিত্তি কৰি ঠাৱৰ কৰা হয়। এয়া হৈছে সেই সময় যেতিয়া ভাইৰাছবিধৰ প্ৰতি লিটাৰ বায়ুত ৫০ শতাংশ টিচু-কালচাৰ ইনফেকছ ড’জ (TCID50) পৰ্যন্ত ৰৈ যায়। ইয়াৰ পৰা এয়া প্ৰতিপন্ন হয় যে তাম অথবা বায়ুৰ কণিকাৰ তুলনাত কাৰ্ডব’ৰ্ড, ষ্টেইনলেছ ষ্টীল অথবা প্লাষ্টিকত অধিক সময় জীয়াই থাকে। গড় হিচাপত ভাইৰাছ বিধৰ আধা জীৱনকাল প্লাষ্টিকতে অধিক হোৱা দেখা গৈছে। অৱশ্যে কাপোৰত কিমান সময় এই ভাইৰাছবিধ জীয়াই থাকে সেই লৈ এতিয়ালৈকে কোনো গৱষেণা কৰা হোৱা নাই।\nগৱেষণাত আৰু দেখা গৈছে যে এই ভাইৰাছ বায়ুৰ দ্বাৰা সংক্ৰমিত লোকৰ দ্বাৰা কোনো পদাৰ্থ স্পৰ্শ কৰা পোনপটীয়াকৈ মানৱ সংস্পৰ্শৰ জৰিয়তে বিয়পে। ভাইৰাছবিধৰ নাম দিয়া হৈছে 2019-nCoV। কিন্তু এই গৱেষণাত ইয়াক SARS-CoV2 হিচাপে চিনাক্ত কৰা হৈছে। ইয়াৰ জীৱনকাল পূৰ্বতে পোৱা হোৱা কৰ’না ভাইৰাছ SARS-CoV আৰু SARS-CoV1ৰ সৈতে কৰা হৈছে।\nকিছু সকাহৰ কাৰণ\nকৰ’না ভাইৰাছৰ দ্বাৰা সংক্ৰমিত ব্যক্তিৰ জৰিয়তে এই ভাইৰাছ আন লোকলৈ ১৪ দিন পৰ্যন্ত বিয়পাৰ সম্ভাৱনা থাকে। ওপৰত উল্লেখ কৰা গৱেষণাত স্পষ্ট হৈ পৰিছে যে ভাইৰাছবিধ প্লাষ্টিক আৰু ষ্টেইনলেছ ষ্টীলত অতি কমেও ২-৩ দিন পৰ্যন্ত জীয়াই থাকে। সকাহৰ কাৰণ এয়াই যে বায়ুমণ্ডলত ইয়াৰ জীৱনকাল যথেষ্ট কম। সেয়া হ’লেও ভাইৰেল মেছেজত দাবী কৰাৰ দৰেকৈ ১৪ ঘণ্টা জনতাৰ কাৰ্ফিউ পালন কৰিলেই এই ভাইৰাছৰ সংক্ৰমণৰ শৃংখল বা ছেইনডাল ভাঙি যোৱাতো মুঠেই শুদ্ধ নহয়। অৱশ্যে ১৪ ঘণ্টা ঘৰতে আৱদ্ধ হৈ থাকিলে কিছু পৰিমাণে এই ভাইৰাছবিধৰ সংক্ৰমণক ৰোধ কৰিব পৰা যাব যদিও সেয়াই যথেষ্ট নহয়।\nযদিহে ভাইৰেল মেছেজৰ কথা সত্য বুলি ভাবি ১৪ ঘণ্টাৰ পিছতে সকলোৱে বাহিৰলৈ ওলাই আহে আৰু তেতিয়াই বা তাৰ এদিন পিছত কোনো লোক কৰ’না ভাইৰাছ সংক্ৰমিত পদাৰ্থ বা ব্যক্তিৰ সংস্পৰ্শলৈ আহে তেন্তে তাৰ জৰিয়তে পুনৰ শ শ লোক ৰোগবিধত আক্ৰান্ত হৈ পৰিব পাৰে। সেয়ে সাৱধানে থাকক, সতৰ্ক থাকক। কেৱল ১৪ ঘণ্টাৰ কাৰ্ফিউ পালন কৰিলেই কৰ’নাক বাধা দিয়াৰ ক্ষেত্ৰত থকা আপোনাৰ দায়িত্ব শেষ হোৱা বুলি কোনো কাৰণতে ধৰি নল’ব।


Anusuya by Rashmirekha Borah অনুসূয়া : ৰশ্মিৰেখা বৰা প্ৰকাশক : এম. আৰ. পাব্লিকেশ্যন - SCIENTIA BOOK SHOP\nHome / Assamese Book Publications অসমীয়া কিতাপ প্ৰকাশন / M. R. Publication / Anusuya by Rashmirekha Borah অনুসূয়া : ৰশ্মিৰেখা বৰা প্ৰকাশক : এম. আৰ. পাব্লিকেশ্যনâ€¹Return to Previous Page\nProduct code: 4626 Category: M. R. Publication\nAnusuya by Rashmirekha Borah অনুসূয়া : ৰশ্মিৰেখা বৰা প্ৰকাশক : এম. আৰ. পাব্লিকেশ্যন quantity\nTag: Anusuya by Rashmirekha Borah\nISBN : 978-93-87868-02-1\nAnusuya : A Novel based on social perspective written by Rashmirekha Borah\nMeghe Dhaka Akashar Joon by Rashmirekha Bhuyan দেৱচন্স বঁটাপ্ৰাপ্ত প্ৰথম গ্ৰন্থ মেঘে ঢকা আকাশৰ জোন : ৰশ্মিৰেখা ভূঞা প্ৰকাশক : অসম পাবলিচিং কোম্পানী\nJeeban Beenar Sur by Rashmirekha Bhuyan জীৱন বীণাৰ সুৰ : ৰশ্মিৰেখা ভূঞা প্ৰকাশক : অসম পাবলিচিং কোম্পানী\nHem Borah Rachana Samagra. Vol. 1 হেম বৰা ৰচনা-সমগ্ৰ ১ সম্পাদনা : চিৰঞ্জিতা বৰা প্ৰকাশক : কথা পাব্লিকেশ্বন\nJIGOLO জিগলো : ৰশ্মিৰেখা ভূঞা (BANALATA)\nNavaprajanmar Dristit Sankardev নৱপ্ৰজন্মৰ দৃষ্টিত শঙ্কৰদেৱ সংকলকদ্বয় : ড° ৰশ্মিৰেখা গগৈ & শ্ৰী প্ৰবীণ শৰ্মা প্ৰকাশক : পূৰ্বাঞ্চল প্ৰকাশ\nAntartam অন্তৰতম : গীতালি বৰা প্ৰকাশক : বনলতা\nDeoul By: Jayanta Madhab Bora দেউল : জয়ন্ত মাধৱ বৰা প্ৰকাশক : বনলতা\nNirbachita Rachana : Bhadra Borah ভদ্ৰ বৰা : নিৰ্বাচিত ৰচনা প্ৰকাশক : কথা পাব্লিকেশ্বন


Covishieldৰ এটা ড'জেই Coronaৰ বিৰুদ্ধে প্ৰদান কৰিব নেকি পৰ্যাপ্ত সুৰক্ষা ?– News18 assam\nCovishieldৰ এটা ড'জেই Coronaৰ বিৰুদ্ধে প্ৰদান কৰিব নেকি পৰ্যাপ্ত সুৰক্ষা ? দুটা পৃথক-পৃথক ভেকছিনৰ Mix and Match সম্ভৱনে ?\nঅধ্যয়নটোৱে ভেকছিনৰ Mix and Match ৰ সম্ভাৱনাও অন্বেষণ কৰিব। এটা পেনেলে দুটা ক'ভিশ্বিল্ড পালিৰ মাজৰ ব্যৱধান সম্প্ৰসাৰিত কৰাৰ প্ৰভাৱটো পৰ্যালোচনা কৰিব পাৰে।\nক'ভিশ্বিল্ডৰ এটা ড'জেই কোভিড১৯-ৰ বিৰুদ্ধে পৰ্যাপ্ত সুৰক্ষা প্ৰদান কৰে নে নাই, এই সন্দৰ্ভত আৰম্ভ কৰা হ'ব এক অধ্যয়ন । এগৰাকী চৰকাৰী বিষয়াই সোমবাৰে চিএনএন নিউজ18-ক জনোৱা অনুসৰি, ভাৰতে চিৰাম ইনষ্টিটিউট অৱ ইণ্ডিয়াৰ দ্বাৰা স্থানীয়ভাৱে নিৰ্মাণ কৰা অক্সফৰ্ড-এষ্ট্ৰজেনেকা ভেকছিন ক'ভিশ্বিল্ডৰ ওপৰত চলোৱা হ'ব এই অধ্যয়ন ।\nদেশত নতুন টিকাকৰণৰ ৰণনীতি কি হ'ব, তাৰ অংশ হিচাপে আগন্তুক এমাহৰ ভিতৰত ক'ভিশ্বিল্ডৰ এটা ড'জৰ কাৰ্যকাৰিতাৰ ওপৰত চলোৱা হ'ব এই অধ্যয়ন ।\nবিষয়াগৰাকীয়ে লগতে কয়, " দুটা পৃথক-পৃথক ভেকছিনৰ Mix and Match প্ৰক্ৰিয়াৰ লগতে ক'ভিশ্বিল্ড এটা ড'জৰ ওপৰত এই পৰীক্ষণ চলাবলৈ আমি ৰাষ্ট্ৰীয় নৈতিক সমিতিৰ (স্বাস্থ্য মন্ত্ৰালয়ৰ অধীনত) অনুমোদনৰ বাবে অপেক্ষা কৰি আছো ।"\nলক্ষ্যণীয় যে চৰকাৰে প্ৰথম আৰু দ্বিতীয় শ্বটৰ বাবে দুটা পৃথক ভেকছিনৰ Mix and Matchৰ ওপৰত গৱেষণা কাৰ্যসূচীৰ ওপৰত আলোচনা কৰিছিল । কিয়নো এক নতুন আন্তৰ্জাতিক গৱেষণাই পৰামৰ্শ দিছে যে অক্সফৰ্ড-এষ্ট্ৰজেনেকা আৰু ফাইজাৰ-বায়' এনটেকৰ ভেকছিনবোৰl অন্তৰ্ভুক্ত কৰা এক Mix and Match ৰণনীতিয়ে অংশগ্ৰহণকাৰীসকলৰ মাজত এক শক্তিশালী ৰোগ প্ৰতিৰোধ ক্ষমতাৰ প্ৰস্তুত কৰে।\nবৰ্তমান ভাৰতত ব্যৱহৃত সকলো ভেকছিন - ক'ভিশ্বিল্ড, ক'ভেক্সিন আৰু ৰাছিয়াৰ স্পুটনিকV- হৈছে দুটা পালিৰ ভেকছিন। য'ত Mix and Match পদ্ধতি অনুমোদিত কৰা হোৱা নাই ।\nচৰকাৰী বিষয়াগৰাকীয়ে লগতে জনায় যে অধ্যয়নটোৱে ক'ভিশ্বিল্ড ভেকছিনৰ এটা ড'জৰ কাৰ্যকাৰীতাৰ ওপৰত গুৰুত্ব দিব । এই অধ্যয়নটোৱে প্ৰকাশ কৰা তথ্যৰ ওপৰত নিৰ্ভৰ কৰিয়েই এক বুষ্টাৰ পালিৰ সম্ভাৱনাও অন্বেষণ কৰা হ'ব - যাক প্ৰথম পালিৰ ছয় মাহ বা ১২ মাহ পিছত দিব পাৰি, ।\n"অন্যান্য ভাইৰেল ভেক্টৰ ভেকছিন যেনে জনছন আৰু জনছনৰ জেনচেন আৰু স্পুটনিকV-ৰ একক পালিৰ সংস্কৰণ আছে । ইয়ে ক'ভিশ্বিল্ডৰ বাবেও কাম কৰিব পাৰে, কিয়নো এষ্ট্ৰজেনেকা ভেকছিনটো আৰম্ভণিতে একক পালি প্ৰস্তুতকৰণ হিচাপে আৰম্ভ হৈছিল", বিষয়াজনে কয়।\nFirst published: May 31, 2021, 20:07 IST\nCorona VaccineCovishieldIndia Covid 19Sanjeevani


Coronavirus Update: কিছু সকাহ! ভাৰতত এই পৰ্যন্ত ধৰা পৰা নাই কোৰোণাৰ ভয়াৱহ B.1.1.529 ভেৰিয়েণ্টৰ সংক্ৰমণ not-a-single-patient-of-b-1-1-529-found-in-india-yet-hb– News18 assam\nCoronavirus Update: কিছু সকাহ! ভাৰতত এই পৰ্যন্ত ধৰা পৰা নাই কোৰোণাৰ ভয়াৱহ B.1.1.529 ভেৰিয়েণ্টৰ সংক্ৰমণ\nদক্ষিণ আফ্ৰিকাত পোৱা কোভিড-19ৰ B.1.1.529 ভেৰিয়েণ্টৰ কোনো ৰোগী এই পৰ্যন্ত ভাৰতবৰ্ষত নাই। সংবাদ সংস্থাই শুকুৰবাৰে বিশেষ সূত্ৰৰ খবৰ অনুসৰি এই তথ্য জনাইছে।\nLast Updated : November 26, 2021, 14:28 IST\nদক্ষিণ আফ্ৰিকাত পোৱা কোভিড-19ৰ B.1.1.529 ভেৰিয়েণ্টৰ কোনো ৰোগী এই পৰ্যন্ত ভাৰতবৰ্ষত নাই। সংবাদ সংস্থাই শুকুৰবাৰে বিশেষ সূত্ৰৰ খবৰ অনুসৰি এই তথ্য জনাইছে। B.1.1.529 ভেৰিয়েণ্টে দক্ষিণ আফ্ৰিকালৈ এতিয়া ভাবুকি কঢ়িয়াইছে। বিশ্ব স্বাস্থ্য সংস্থাই কোৰোণা ভাইৰাছৰ এই ৰূপটোৰ ওপৰত চৰ্চা কৰিবলৈ জৰুৰী বৈঠকৰ আহ্বান কৰিছে।\nবিশ্ব স্বাস্থ্য সংস্থাৰ কোভিড-১৯ বিষয়ৰ এক্সপাৰ্ট ড০ মাৰিয়া ৱেইন কেৰ্কভে কয়, "আমি এতিয়ালৈকে এই বিষয়ে বেছি নাজানো। আমি যিখিনি জানো সেই হিচাপত এই প্ৰকাৰটোত বৃহৎ সংখ্যক পৰিৱৰ্তন আছে। আৰু ই এটা সময়ত চিন্তাৰ কাৰণ হৈ উঠিব পাৰে।' বিজ্ঞানীসকলে লগতে সতৰ্ক কৰি দিছে যে, প্ৰকাৰটোত বৃহৎ সংখ্যক পৰিৱৰ্তন আছে, যাৰ ফলত বহু লোক আক্ৰান্ত হ'ব পাৰে।\nFirst published: November 26, 2021, 14:28 IST\nB.1.1.529coronavirusCovid 19South africaWho


অঞ্জলী ভৰদ্বাজ - অসমীয়া ৱিকিপিডিয়া\nNCPRIৰ এখন সংবাদ মেলত অঞ্জলী ভৰদ্বাজ\nদিল্লী স্কুল অৱ ইক'নমিকছ্\nনাগৰিকৰ তথ্যৰ অধিকাৰৰ ৰাষ্ট্ৰীয় অভিযানৰ সহ-আহ্বায়ক (NCPRI)\nসতৰ্ক নাগৰিক সংগঠনৰ প্ৰতিষ্ঠাপক সদস্য\nতথ্যৰ অধিকাৰ আন্দোলন\nআন্তৰাষ্ট্ৰীয় দুৰ্নীতিনিবাৰক চেম্পিয়ন বঁটাৰে সন্মানীত (আমেৰিকাৰ ৰাজ্যিক বিভাগ)\nঅঞ্জলী ভৰদ্বাজ (ইংৰাজী: Anjali Bhardwaj, জন্ম-১৯৭৩) হৈছে এগৰাকী ভাৰতীয় সমাজকৰ্মী৷ তেখেতে স্বচ্ছতা আৰু দায়বদ্ধতা-জড়িত সামাজিক বিষয়সমূহত মাত মাতি আহিছে৷ অঞ্জলী ভৰদ্বাজ নাগৰিকৰ তথ্যৰ অধিকাৰৰ ৰাষ্ট্ৰীয় অভিযানৰ (NCPRI) সহ-আহ্বায়ক৷  আনহাতে সতৰ্ক নাগৰিক সংগঠনৰ প্ৰতিষ্ঠাপক সদস্য৷ ইয়াৰোপৰি তথ্যৰ অধিকাৰ, লোকপাল, অভিযোগ নিষ্পত্তিকৰণ, খাদ্যৰ অধিকাৰ আদি বিষয়ৰ লগত তেখেত জড়িত৷ ২০২১ চনত আমেৰিকাৰ ৰাজ্যিক বিভাগে তেখেতক আন্তঃৰাষ্ট্ৰীয় দুৰ্নীতিনিবাৰক চেম্পিয়ন বঁটাৰে সন্মানীত কৰিছে৷ \nদিল্লী বিশ্ববিদ্যালয়ৰ অধীনস্থ লেডী শ্ৰীৰাম কলেজৰ পৰা ভাৰদ্বাজে কলা শাখাত স্নাতক ডিগ্ৰী অৰ্জন কৰে৷ ইয়াৰ পিছত অক্সফ'ৰ্ড বিশ্ববিদ্যালয়ৰ পৰা বিজ্ঞান শাখাত স্নাতকোত্তৰ ডিগ্ৰী অৰ্জন কৰে৷ দিল্লী স্কুল অৱ ইক'নমিকছৰ পৰাও তেখেতে স্নাতকোত্তৰ ডিগ্ৰী অৰ্জন কৰে৷ \n১৯৯৯ চনৰ পৰাই অঞ্জলী ভৰদ্বাজ ভাৰতৰ তথ্য অধিকাৰ আন্দোলনৰ লগত জড়িত হৈ আছে৷ দায়বদ্ধতা আৰু স্বচ্ছতাৰ বিষয়ত তেখেত অতি সৰৱ৷ তেখেত "এনচিপিআৰআই"ৰ সহ-আহ্বায়ক৷ তেখেতৰ দীৰ্ঘম্যাদী প্ৰয়াসৰ দুটামান পৰিণতি হৈছে ২০০৫ চনৰ তথ্যৰ অধিকাৰ আইনৰ প্ৰৱৰ্তন, ২০১১ চনৰ হুইছল ব্লোৱাৰ্ছ প্ৰতিৰক্ষা আইন, ২০১১২০১৩ চনৰ লোকপাল আৰু লোকায়ুক্ত আইন, আৰু অভিযোগ নিষ্পত্তিকৰণৰ বিধেয়ক৷ \nঅঞ্জলী ভৰদ্বাজ সতৰ্ক নাগৰিক সংগঠনৰ প্ৰতিষ্ঠাপক সদস্য৷  ২০০৩ চনত স্থাপিত হোৱা বিশেষ সংগঠনটোৱে তথ্য জনাৰ অধিকাৰ আইন ব্যৱহাৰ কৰি ভাৰত চৰকাৰৰ দায়বদ্ধতাজনিত বিষয়সমূহ উন্নততৰ কৰাত গুৰুত্ব দিয়ে৷ সংগঠনে প্ৰস্তুত কৰা বিধায়কসকলৰ প্ৰদৰ্শনভিত্তিক ৰিপ'ষ্ট কাৰ্ড মিডিয়াৰ জৰিয়তে ৰাজহুৱা কৰা হয়৷\nঅঞ্জলী ভৰদ্বাজে আৰটিআই মূল্যাংকন আৰু ওকালতি গোট (RAAG)ৰ লগতো জড়িত৷ ২০০৮ চনত প্ৰতিষ্ঠিত হোৱা এই গোটটোৱে আৰটিআই আইনৰ কাৰ্যকৰীতা সন্দৰ্ভত সমকালীন মূল্যাংকন কৰে৷\nআন্তঃৰাষ্ট্ৰীয় দুৰ্নীতিবিৰোধী চেম্পিয়ন বঁটা, আমেৰিকাৰ ৰাজ্যিক বিভাগৰ পৰা৷ বিশ্বৰ বাৰগৰাকী দুৰ্নীতিবিৰোধী চেম্পিয়নৰ মাজত এগৰাকী৷\nনিৰ্বাচিত জনপ্ৰতিনিধিৰ দায়বদ্ধতা, স্বচ্ছতা আৰু দায়িত্বশীলতা সুনিশ্চিত কৰাৰ দিশত আগবঢ়োৱা বৰঙণিৰ বাবে সামাজিক উদ্যোগীৰ অশ্বোকা ফেল'শ্বিপ, ২০০৯ চনত\nচৰকাৰী স্বচ্ছতা আৰু দায়বদ্ধতা প্ৰসাৰৰ ক্ষেত্ৰত আগবঢ়োৱা বৰঙণিৰ বাবে অ'নাৰ ৰ'ল সন্মান, লেডি শ্ৰী ৰাম কলেজৰ পৰা, ২০১১ চনত৷ \nস্বচ্ছতা আৰু দায়বদ্ধতাৰ বিষয়সমূহত অঞ্জলী ভৰদ্বাজে ব্যাপকভাৱে লিখা-মেলা কৰে৷ তেনেধৰণৰ কিছু বিষয় হৈছে:\n২০১২-১৩ চনৰ সময়ছোৱাত আৰটিআই আমোলৰ ৰাজহুৱা নিৰীক্ষণ\nলোকপাল সংশোধন– Indian Express\nহুইছল ব্লোৱাৰ প্ৰতিৰক্ষা আইন – Indian Express\nদুৰ্নীতি নিবাৰক আইন-– The Hindu\nলোকপাল আইন– EPW\nলোকপাল বিল – Economic Times\nআৰটিআই আইনৰ প্ৰস্তাৱিত সংশোধন– Outlook magazine\nতথ্য আয়োগৰ প্ৰদৰ্শন– The Deccan Herald\nআৰটিআই আইন– Outlook Magazine\n↑ "NCPRI » Structure". righttoinformation.info. http://righttoinformation.info/about-us/structure/। আহৰণ কৰা হৈছে: 2016-10-11.\n↑ Anuja (2013-11-01). "Satark Nagrik Sangathan | Know whom you are voting for". Livemint. http://www.livemint.com/Leisure/ZD6paEkvE5g6HAjRuDHjjO/Satark-Nagrik-Sangathan--Know-whom-you-are-voting-for.html.\n↑ "The Telegraph — Calcutta: Jobs". www.telegraphindia.com. http://www.telegraphindia.com/1061114/asp/jobs/story_6995451.asp। আহৰণ কৰা হৈছে: 2016-10-11.\n↑ Bhardwaj, Anjali (23 June 2020). "Transparency duringacrisis". https://www.thehindu.com/opinion/op-ed/transparency-during-a-crisis/article31892527.ece.\n↑ "Whistleblowers' Bill Likely to Face Rough Weather in Rajya Sabha". NDTV.com. http://www.ndtv.com/india-news/whistleblowers-bill-likely-to-face-rough-weather-in-rajya-sabha-763452.\n↑ Bhatnagar, Gaurav Vivek. "Lokpal Amendment Diluting Act's Purpose, says Anjali Bhardwaj". thewire.in. http://thewire.in/58528/lokpal-and-lokayuktas-amendment-act/। আহৰণ কৰা হৈছে: 2016-10-11.\n↑ "Citizens Charter: She was denied pension for years". Governance Now. 2016-08-01. http://www.governancenow.com/news/regular-story/citizens-charter-she-was-denied-pension-years.\n↑ "Satark Nagrik Sangathan". www.snsindia.org. http://www.snsindia.org। আহৰণ কৰা হৈছে: 2016-10-11.\n↑ Vidani, Peter. "Case Study #11: Satark Nagrik Sangathan’s Report Cards for Elected Representatives". Opening Parliament Blog. http://blog.openingparliament.org/post/87692678973/case-study-11-satark-nagrik-sangathans-report। আহৰণ কৰা হৈছে: 2016-10-11.\n↑ "Speaker: Thomson Reuters South Asia Risk Summit 2016". Reuters. http://info.risk.thomsonreuters.com/2016-South-Asia-Risk-Summit-Speaker?elqTrackId=3f97ea98255c45fba3034e76619d1b75&elq=00000000000000000000000000000000&elqaid=7075&elqat=2&elqCampaignId=। আহৰণ কৰা হৈছে: 12 October 2016.\n↑ "Recognizing Anticorruption Champions Around the World | US Department of State". https://www.state.gov/dipnote-u-s-department-of-state-official-blog/recognizing-anticorruption-champions-around-the-world/। আহৰণ কৰা হৈছে: 2021-02-25.\n↑ "Anjali Bharadwaj | Ashoka - India". india.ashoka.org. http://india.ashoka.org/fellow/anjali-bharadwaj। আহৰণ কৰা হৈছে: 2016-10-11.\n↑ "Lady Shri Ram College". lsr.edu.in. http://lsr.edu.in/lsr-distinguished_alumna.asp। আহৰণ কৰা হৈছে: 2016-10-11.\n↑ "RaaG — CES RTI study 2011 - 13" (en-IN ভাষাত). RTI Assessment and Advocacy group. http://www.rti-assessment.com/raag---ces--rti-study-2011-13.html। আহৰণ কৰা হৈছে: 2016-10-11.\n↑ "Betrayal In The House". The Indian Express. 2016-08-04. http://indianexpress.com/article/opinion/columns/lokpal-bill-lokpal-act-government-centre-bjp-government-congress-parliament-lok-sabha-rajya-sabha-leader-of-opposition-opposition-parties-mps-member-of-parliament-opposition-mps-2952257/.\n↑ "Whistleblowing in the time of Vyapam". The Indian Express. 2015-08-13. http://indianexpress.com/article/opinion/columns/whistleblowing-in-the-time-of-vyapam/.\n↑ Bhardwaj, Anjali; Johri, Amrita (2016-05-06). "How not to fight corruption" (en-IN ভাষাত). The Hindu. ISSN 0971-751X. http://www.thehindu.com/opinion/op-ed/how-not-to-fight-corruption/article8561772.ece.\n↑ "The Lokpal Act of 2014". Economic and Political Weekly খণ্ড 49 (5). 2015-06-05. http://www.epw.in/journal/2014/5/commentary/lokpal-act-2014.html.\n↑ "The proposed Jan Lokpal is all too powerful: Anjali Bhardwaj, A member of the working committee of the National Campaign for Peoples' Right to Information - The Economic Times". The Economic Times. http://economictimes.indiatimes.com/policy/the-proposed-jan-lokpal-is-all-too-powerful-anjali-bhardwaj-a-member-of-the-working-committee-of-the-national-campaign-for-peoples-right-to-information/articleshow/9987886.cms.\n↑ "Let's All Come To The Party". Outlook India. http://www.outlookindia.com/magazine/story/lets-all-come-to-the-party/287768.\n↑ "Tardy working of info panels". Deccan Herald. http://www.deccanherald.com/content/491469/tardy-working-info-panels.html। আহৰণ কৰা হৈছে: 2016-10-11.\n↑ "R Stands For...". Outlook India. http://www.outlookindia.com/magazine/story/r-stands-for/293775.\n"https://as.wikipedia.org/w/index.php?title=অঞ্জলী_ভৰদ্বাজ&oldid=283945"ৰ পৰা অনা হৈছে\nএই পৃষ্ঠাখন ২৯ জুন, ২০২১ তাৰিখে ১৮:৪৭ বজাত অন্তিম সংশোধন কৰা হৈছিল।


শান্ত অসমত বিষবাষ্প বিয়পাইছে মমতাই\nৰাষ্ট্ৰীয় নাগৰিকপঞ্জীৰ সম্পূৰ্ণ খচৰা প্ৰকাশ হ’ল। ৩০ জুলাইৰ দিনা পুৱা ১০ বজাত দেশৰ মহাপঞ্জীয়ক শৈলেশ আৰু এন আৰ চিৰ মুখ্য সমন্বয়ক প্ৰতীক হাজেলাই সম্পূৰ্ণ খচৰা ৰাজহুৱা কৰাৰ লগে লগে ৰচিত হ’ল এক সোণালী মুহূৰ্ত। সমগ্ৰ অসমবাসী কেইবা দশক ধৰি ককবকাই থকা বিদেশী সমস্যাৰ সমাধানৰ এক আনুষ্ঠানিক ঢাপ যেন এই মুহূৰ্ত। ইয়াৰ সাক্ষী হৈ ৰ’ল ৰাজ্যখনৰ সকলো লোক।\nখচৰা প্ৰকাশৰ পিছত সম্পূৰ্ণ শান্তি বিৰাজ কৰিছে অসমত। নাম অন্তৰ্ভুক্ত নোহোৱা লোকসকলৰ মাজতো কোনো ভয় বা শংকাৰ পৰিৱেশ সৃষ্টি হোৱা নাই। পূৰ্বৰ সকলো আশংকা নাইকিয়া কৰিলে অসমৰ গণতান্ত্ৰিক ৰাইজে। সকলোবোৰ ঠিকেই আছে। কিন্তু, অসমৰ এন আৰ চিক লৈ কুটিল অভিসন্ধি কৰিছে মমতা বেনাৰ্জী নেতৃত্বাধীন তৃণমূল কংগ্ৰেছে।\n৩০ জুলাইত এন আৰ চিৰ সম্পূৰ্ণ খচৰা প্ৰকাশ হোৱাৰ কিছু সময়ৰ পিছৰ পৰা বিষবাষ্প বিয়পাবলৈ অপচেষ্টা চলাইছে পশ্চিম বংগৰ মুখ্য মন্ত্ৰী মমতা বেনাৰ্জীয়ে। মমতা বেনাৰ্জীয়ে এনেকুৱা এক পৰিৱেশৰ সৃষ্টি কৰিব বিচাৰিছে যে- এন আৰ চি-এ গৃহযুদ্ধৰ সূচনা কৰিব। এখন ৰক্তাক্ত সমাজৰ ফালে লৈ যাব। তেওঁ স্পষ্টভাৱেই কৈছে- অসমত গৃহযুদ্ধৰ সূচনা হ’ব বুলি।\nকেৱল মন্তব্য দিয়েই ক্ষান্ত হোৱা নাই মুখ্য মন্ত্ৰীগৰাকী। বিজেপিবিৰোধী আন ৰাজনৈতিক দলৰ সৈতে লগ লাগি বিষয়টো অধিক জটিল কৰি তুলিব বিচাৰিছে। বিজেপিৰ বিৰুদ্ধে অসমৰ এন আৰ চিক তেওঁ ৰাজনৈতিক অস্ত্ৰ হিচাপে ব্যৱহাৰ কৰিছে। যিকোনো প্ৰকাৰে এন আৰ চি বন্ধ কৰা আৰু অসমত অশান্তিৰ সূত্ৰপাত ঘটাবলৈ প্ৰতি মুহূৰ্ততে চেষ্টা কৰিছে মমতা বেনাৰ্জীয়ে। ৩০ জুলাইৰ পৰা এতিয়ালৈকে এন আৰ চিক লৈ মমতা বেনাৰ্জীয়ে কি কৰিছে সকলোৱে দেখিছে। অসমত ইয়াৰ বিৰুদ্ধে তীব্ৰ প্ৰতিবাদ হৈছে। তৃণমূল কংগ্ৰেছত পদত্যাগৰ জোৱাৰ উঠিছে। ইজনৰ পিছত সিজন নেতাই দল ত্যাগ কৰিছে। তৎসত্বেও থমকি ৰোৱা নাই মমতা বাহিনী।\nঅসমত এন আৰ চিক লৈ সম্পূৰ্ণ শান্তিপূৰ্ণ পৰিৱেশে বিৰাজ কৰি থকাৰ সময়ত উগ্ৰ বিভেদকামী দৃষ্টিভংগীৰে আহিছিল তৃণমূল কংগ্ৰেছৰ প্ৰতিনিধিৰ দল। সেই প্ৰতিনিধি দলটোক শিলচৰৰ কুম্ভীৰগ্ৰাম বিমান বন্দৰৰপৰাই অসম চৰকাৰে ওভতাই পঠিয়াইছে। প্ৰতিনিধি দলটোৱে বিমান বন্দৰত কি পৰিস্থিতি উদ্ভৱ কৰিলে সেয়া টেলিভিচনৰ পৰ্দাত সমগ্ৰ দেশবাসীয়ে দেখিলে।\nএতিয়া প্ৰশ্ন হৈছে যে- তৃণমূল কংগ্ৰেছৰ প্ৰতিনিধি দলটোক বৰাকৰ জনসাধাৰণে আদৰণি জনাইছিলনে? আমি পোৱা খবৰ অনুসৰি বৰাকৰ সৰ্বসাধাৰণ ৰাইজৰ মাজত তৃণমূল কংগ্ৰেছৰ ভূমিকাক লৈ কোনো সদভাৱ নাই। বৰঞ্চ তেওঁলোকে মমতা বেনাৰ্জীৰ কাৰ্য্যত ক্ষুব্ধ হৈহে পৰিছে। খচৰা প্ৰকাশ হোৱাৰ পিছত বৰাকৰ পৰিৱেশ সম্পূৰ্ণ শান্ত। খচৰাত নাম অন্তৰ্ভুক্ত নোহোৱা সকলো উদ্বিগ্ন নহয়। কাৰণ উচ্চতম ন্যায়ালয়ে নিৰ্ধাৰণ কৰি দিয়া বিধি-ব্যৱস্থা আৰু চৰকাৰৰ আশ্বাসত আশ্বস্ত হৈছে তেওঁলোক। প্ৰকৃত বৈধ ভাৰতীয় নাগৰিকৰ নাম কোনো প্ৰকাৰে কৰ্তন নহয় চূড়ান্ত এন আৰ চিৰ পৰা। চূড়ান্ত এন আৰ চিত অন্তৰ্ভুক্ত হ’বই। কেৱল মমতা বেনাৰ্জীয়েহে এন আৰ চিক লৈ সমস্যা দেখিছে।\nৰাজ্যখনৰ দীৰ্ঘদিনীয়া অবৈধ বিদেশীৰ সমস্যা সমাধানৰ বাবে ৰাষ্ট্ৰীয় নাগৰিকপঞ্জী উন্নীতকৰণ হ’বই লাগিব। তাৰ কোনো বিকল্প নাই। যিহেতু উচ্চতম ন্যায়ালয়ৰ কঠোৰ নিৰ্দেশ আৰু নিৰৱচ্ছিন্ন তদাৰকিৰ মাজত এন আৰ চিৰ কাম চলিছে। তাত একোৱেই সুৰুঙা নাই।\nসকলো দল-সংগঠনৰ সহমতৰ ভিত্তিত এন আৰ চিৰ নিয়মাৱলী যুগুত কৰা হৈছে। এতিয়া এই এন আৰ চি মানৱতাবিৰোধী বুলি পশ্চিম বংগৰ মুখ্য মন্ত্ৰীগৰাকীয়ে কৰা মন্তব্য গৰিহণাৰ যোগ্য। ৰাজনৈতিক লাভালাভৰ বাবে কি কৰিব নোৱাৰে ৰাজনীতিবিদে? তাৰেই জলন্ত প্ৰমাণ মমতা বেনাৰ্জী।\nবৰ্তমান এন আৰ চিক লৈ খঙত জ্বলিপকি থকা মমতা বেনাৰ্জীয়ে মনত পেলাওক ২০০৫ চনৰ ৪ আগষ্টৰ দিনটো। সেইদিনা তেওঁ লোকসভাৰ মজিয়াত কি কৰিছিল? পশ্চিম বংগত বাংলাদেশীৰ অবৈধ প্ৰব্ৰজনে ধ্বংসলীলা চলাইছে বুলি সজোৰে উত্থাপন কৰিব বিচাৰিছিল। সদনত তেওঁ ২২ মিনিটত ১৪বাৰ চিঞৰি চিঞৰি কৈছিল যে- পশ্চিম বংগলৈ অবাধ অনুপ্ৰৱেশ হৈছে। পশ্চিম বংগৰ ভোটাৰ তালিকাত বৃহৎসংখ্যক বাংলাদেশীৰ নাম অন্তৰ্ভুক্ত হোৱা বুলিও দাবী কৰিছিল। তেতিয়া মমতা বেনাৰ্জীক উভতি ধৰিছিল চি পি আই (এম)ৰ সাংসদ বাসুদেৱ আচাৰ্যই। অৰ্থাৎ ভাৰতবৰ্ষলৈ প্ৰতিবেশী বাংলাদেশৰ পৰা অবৈধ প্ৰব্ৰজন হোৱাৰ কথা দেশৰ সংসদৰ মজিয়াত দাঙি ধৰিছিল মমতা বেনাৰ্জীয়ে।\nআৰু তেওঁ ভালকৈয়ে জানে- পশ্চিম বংগতকৈ অসমত বাংলাদেশী অনুপ্ৰৱেশৰ সমস্যা অধিক ভয়াৱহ। আজি এন আৰ চি-এ গৃহযুদ্ধৰ সূচনা কৰিব বুলি কওঁতে এবাৰলৈ হ’লেও নেত্ৰীগৰাকীয়ে মনত পেলাওক ১৩ বছৰৰ আগৰ এই দিনটোৰ কথা!\nমমতা বেনাৰ্জী আৰু তৃণমূল কংগ্ৰেছ আজি এক অসমবিৰোধী শক্তি হিচাপে থিয় হোৱাতো অতি দুৰ্ভাগ্যজনক। এখন ৰাজ্যৰ মুখ্য মন্ত্ৰীৰ এনে দায়িত্বহীন মন্তব্য আৰু কাৰ্য্য গভীৰ উদ্বেগৰ বিষয়। অৱশ্যে ইয়াৰ বিৰুদ্ধে অসমৰ জনসাধাৰণে উচিত প্ৰত্যুত্তৰ দিছে। তেওঁৰ প্ৰৰোচনাত প্ৰৰোচিত হোৱাতো দূৰৈৰে কথা, শান্তি-শৃংখলা আৰু সংযম বজাই ৰাখি দেখুৱাই দিছে এখন গণতান্ত্ৰিক ৰাষ্ট্ৰৰ নাগৰিক হিচাপে কেনেদৰে দায়িত্ব পালন কৰিব লাগে।\nআমি আমাৰ বিধি-ব্যৱস্থাক সন্মান জনাব লাগিব। তাৰ জৰিয়তে কাম-কাজ কৰিব লাগিব। বিভেদকামী শক্তিক প্ৰতিহত কৰাৰ বাবেও অসমৰ সৰ্বস্তৰৰ লোক সজাগ থাকিব লাগিব। আমাক এখন শুদ্ধ এন আৰ চি লাগে। শুদ্ধ এন আৰ চিৰ কামত বাধা দিয়া কোনো শক্তিকে প্ৰশ্ৰয় দিব নোৱাৰি। অপশক্তিক ওফৰাবই লাগিব।\nএখন শুদ্ধ এন আৰ চিৰ জৰিয়তে বিদেশী চিনাক্তকৰণ আৰু বহিষ্কৰণৰ প্ৰক্ৰিয়া আৰম্ভ হ’ব। তাক বাধা দিয়াসকল কোন হ’ব? নিশ্চিতকৈ সেয়া অসমবিৰোধী চক্ৰ।\nএন আৰ চিৰ সম্পূৰ্ণ খচৰা প্ৰকাশৰ সংবাদমেল আৰম্ভ হৈছিল আমাৰ জাতীয় সংগীত ‘অ’ মোৰ আপোনাৰ দেশে’ৰে। আমি আশাবাদী জাতীয় সংগীতৰ মৰ্মকথা সুৰক্ষিত হ’ব এন আৰ চিৰ জৰিয়তে। এতিয়া অপেক্ষা মাথো চূড়ান্ত এন আৰ চিলৈ।\n(লেখক গুৱাহাটীস্থিত এজন জ্যেষ্ঠ সাংবাদিক। ই মে‘ইল: [email protected])


NCCৰ তত্বাৱধায়ক সমিটিত এম এছ ধোনীঃ উৎফুল্লিত চেন্নাই ছুপাৰ কিংছ - The Cross Current\nBy দ্য ক্ৰছকাৰেণ্ট ষ্টাফ\t On Sep 17, 2021\nনেচনেল কেডেট কৰ্প(NCC) তত্বাৱধানৰ বাবে গঠন কৰা ১৫ জনীয়া বিশেষ তত্বাৱধায়ক সমিটিত নাম অন্তৰ্ভুক্ত কৰা হৈছে ভাৰতীয় ক্ৰিকেট দলৰ প্ৰাক্তন অধিনায়ক কেপ্তেইন কুল মহেন্দ্ৰ সিং ধোনীৰ নাম। ধোনীৰ লগতে আছে আনন্দ মহিন্দ্রাৰ নাম। ইয়াৰ পূৰ্বে ধোনীক সেনাবাহিনীত লেফটেনেণ্ট কৰ্ণেলৰ দায়িত্ব দিয়া হৈছিল। NCC তত্বাৱধান সমিতিত ধোনীক অন্তৰ্ভুক্ত কৰাৰ খবৰ ৰাজহুৱা হোৱাৰ পিছতে ধোনীক চেন্নাই চুপাৰ কিংছ(CSK) দলে সম্বৰ্ধনা জনায়। CSKৰ অফিচিয়েল পেজৰ পৰা এখন ফটো ইনষ্টাগ্ৰামত পোষ্ট কৰা হৈছে। ফটোখনত ধোনী সেনাৰ পোছাক পিন্ধি ভাৰতীয় পতাকাৰ সন্মুখত থিয় হৈ আছে। তলত লিখা হৈছে- দেশৰ সেৱাত সমৰ্পিত! বাকী সকলোৱে অপেক্ষা কৰিব পাৰে।\nসেনাৰ প্ৰতি ধোনীৰ প্ৰেম আজিৰ নহয়। ধোনীক বিভিন্ন সময়ত সেনাৰ বিভিন্ন অনুষ্ঠানত উপস্থিত থকা দেখা যায়। ধোনীয়ে ২০২০ চনত আন্তঃৰাষ্ট্ৰীয় ক্ৰিকেটৰ পৰা অৱসৰ লৈছিল। এই টি-২০ বিশ্বকাপত ধোনীয়ে ভাৰতীয় দলৰ পৰামৰ্শদাতা হিচাপে দায়িত্ব পালন কৰিব। ভাৰতীয় দলৰ পৰামৰ্শদাতা হিচাপে দায়িত্ব দিয়াৰ পিছত ধোনীৰ সন্মান দুগুণে বৃদ্ধি পাইছে। প্ৰতিৰক্ষা মন্ত্ৰালয়ে জনাইছে যে এই NCC তত্বাৱধায়ক সমিতিৰ কাম হৈছে NCCৰ উন্নয়নৰ ওপৰত চকু ৰখা। সমিতিখনে NCC কেডেটসকলক কেনেকৈ অধিক কামৰ সৈতে জড়িত কৰিব লাগে তাৰ ওপৰত দৃষ্টি ৰাখিব।\nমাত্ৰ ৫ ছেকেণ্ডত নৈৰ কোবাল সোঁতত যাহ গ’ল এটা অট্টালিকাঃ তাৰ পিছত?\n৫ ৰাজ্যৰ নিৰ্বাচনৰ পূৰ্বে আজি বিজেপিৰ কেন্দ্ৰীয় নেতৃত্বৰ ৰুদ্ধদ্বাৰ বৈঠক\nমেন্টৰ হিচাপে ভাৰতীয় দলত যোগ দিলে কেপ্তেইন কুল এম এছ ধোনীয়ে


Video: বৰফেৰে ভৰ্তি বাথটাবত বহি এইগৰাকী কণ্ঠশিল্পীয়ে খালে নিজৰ প্ৰস্ৰাৱ!|viral-social-madonna-claims-drinking-cup-of-urine-after-taking-ice-bath-at-3-am-is-best-remedy-for-injuries-watch-video– News18 Assam\nVideo: বৰফেৰে ভৰ্তি বাথটাবত বহি এইগৰাকী কণ্ঠশিল্পীয়ে খালে নিজৰ প্ৰস্ৰাৱ!\nUpdated:November 21, 2019, 4:07 PM IST\n৬১ বছৰীয়া আমেৰিকাৰ কণ্ঠশিল্পী, অভিনেত্ৰী মেডোনাই এই কেইদিন ‘মেডাম এক্স ট’ৰ’ কৰি আছে।এইসময়তে কণ্ঠশিল্পীগৰাকীয়ে পুৱা ৩ বজাত এটা ভিডিঅ’ ছচিয়েল মিডিয়াত শ্বেয়াৰ কৰে\nLast Updated: November 21, 2019, 4:07 PM IST\nহলীউদৰ জনপ্ৰিয় কণ্ঠশিল্পী মেডোনাৰ এক আশ্বৰ্যকৰ ভিডিঅ’ ছচিয়েল মিডিয়াত ভাইৰেল হৈছে। এই ভিডিঅ’টোত মেডোনাই একাপ নিজৰ প্ৰস্ৰাৱ খোৱা দেখা গৈছে। ৬১ বছৰীয়া পপ কণ্ঠশিল্পী মেডোনাই কেইদিন ‘মেডাম এক্স ট’ৰ’ কৰি আছে।এইসময়তে কণ্ঠশিল্পীগৰাকীয়ে পুৱা ৩ বজাত এটা ভিডিঅ’ ছচিয়েল মিডিয়াত শ্বেয়াৰ কৰে।\naceshowbiz ৰ এক ৰিপৰ্টৰ ভিত্তিত মেডোনাক ভিডিঅ’টোত পুৱা ৩ বজাত শ্বেয়াৰ কৰা ভিডিঅ’টোত বাথটাবত বহি থকা দেখা গৈছিল। ভিডিঅ’টো শ্বেয়াৰ কৰি মেডোনাই লিখিছে, ‘ কি, মই বৰফত গা ধোৱা চেলেঞ্জ আৰম্ভ কৰিব লাগে নেকি? হাতত নিজৰ প্ৰস্ৰাৱ লৈ কৈছে, গা ধোৱাৰ পিছত নিজৰ প্ৰস্ৰাৱ খাওক, ঘাঁ শুকোৱাৰ উৎকৃষ্ট ঔষধ।’


एक साल में बाइबल - ইণ্ডিয়ান ৰিভাইচ ভাৰচন - मई 11\n১ সামুয়েল 24:1-22\n1. পলেষ্টীয়াসকলৰ পিছে পিছে যোৱাৰ পৰা উভটি আহি চৌলে ক’লে, “দায়ুদ মৰুপ্ৰান্তৰ অয়িন-গদীৰ ত আছে।”\n2. তেতিয়া চৌলে ইস্ৰায়েলসকলৰ পৰা তিনি হাজাৰ মনোনীত লোক লৈ, অয়িন-গদীৰলৈ গৈ দায়ুদ আৰু তেওঁৰ লোকসকলক বিচাৰিলে।\n3. তেওঁ বাটৰ মাজত মেৰ-ছাগ ৰখা ঠাই পালে, য’ত এটা গুহা আছিল। চৌলে বিশ্ৰাম লবলৈ ভিতৰলৈ সোমালে। কিন্তু দায়ুদ আৰু তেওঁৰ লোকসকল সেই গুহাৰ অন্তৰ ভাগত বহি আছিল।\n4. দায়ূদৰ লোকসকলে তেওঁক ক’লে, “চাওক যি দিনৰ বিষয়ে যিহোৱাই আপোনাক কৈছিল সেইদিন আজিয়ে, ‘মই তোমাৰ শত্ৰুক তোমাৰ হাতত সমৰ্পণ কৰিম’ তাতে তোমাৰ যি ইচ্ছা, তাকে তালৈ কৰিবা।” তেতিয়া দায়ূদে গৈ গোপনে চৌলৰ চোলাৰ তল ভাগৰ এডোখৰ কাটি ল’লে।\n5. তাৰ পাছত দায়ূদৰ হৃদয় ব্যাকুল হ’ল কাৰণ তেওঁ চৌলৰ চোলাৰ এডোখৰ কাটি লৈছিল।\n6. তেওঁ তেওঁৰ লোকসকলক ক’লে, “যিহোৱাৰ অভিষিক্ত মোৰ প্ৰভুলৈ এনে কাম কৰিবলৈ, তেওঁৰ বিৰুদ্ধে হাত দাঙিবলৈ যিহোৱাই মোক নিষেধ কৰক; কিয়নো তেওঁ যিহোৱাৰ অভিষিক্ত লোক।”\n7. এই কথাৰে দায়ূদে তেওঁৰ লোকসকলক চৌলৰ বিৰুদ্ধে আক্ৰমণ কৰিবলৈ বাধা দিলে। তাৰ পাছত চৌল গুহাৰ পৰা ওলাই নিজ বাটেদি গুচি গ’ল।\n8. দায়ূদেও গুহাৰ পৰা বাহিৰ ওলাই, “হে মোৰ প্ৰভু মহাৰাজ,” এই বুলি চৌলক ৰিঙিয়াই মাতিলে। যেতিয়া চৌলে তেওঁলৈ ঘূৰি চালে তেতিয়া দায়ূদে মাটিলৈ তল মূৰ কৰি প্ৰণিপাত কৰিলে আৰু তেওঁক সন্মান দিলে।\n9. দায়ূদে চৌলক ক’লে, “চাওক, দায়ূদে আপোনাৰ অনিষ্ট কৰিবলৈ চেষ্টা কৰিছে বুলি লোকসকলে কোৱা কথা আপুনি কিয় শুনে?\n10. আপুনি আজি নিজ চকুৰে দেখিছে যে, আজি এই গুহাৰ ভিতৰত যিহোৱাই আপোনাক মোৰ হাতত সমৰ্পণ কৰিছিল। কিছুমান লোকে মোক আপোনাক বধ কৰিবলৈ কৈছিল কিন্তু মই আপোনালৈ কৃপাদৃষ্টি কৰিলোঁ।” মই ক’লোঁ, “মই নিজ প্ৰভুৰ বিৰুদ্ধে মোৰ হাত নাদাঙিম; কাৰণ তেওঁ যিহোৱাৰ অভিষিক্ত লোক।”\n11. চাওক, মোৰ পিতৃ, এইয়া মোৰ হাতত আপোনাৰ চোলাৰ তল ভাগৰ এডোখৰ আছে। মই আপোনাৰ চোলাৰ তল ভাগৰ এডোখৰ কাটি ল’লোঁ, তথাপি আপোনাক বধ নকৰিলোঁ; আপুনি বিবেচনা কৰি চাওক যে, মই আপোনাৰ বিৰুদ্ধে দুষ্কৰ্ম বা বিশ্ৱাস ঘাতক কৰা নাই, আৰু মই আপোনাৰ বিৰুদ্ধে কোনো পাপ কৰা নাই; তথাপি আপুনি মোৰ প্ৰাণ ল’বৰ কাৰণে বিচাৰি ফুৰিছে।\n12. যিহোৱাই মোৰ আৰু আপোনাৰ মাজত বিচাৰ কৰিব, আৰু যিহোৱাই মোৰ কাৰণে আপোনাৰ ওপৰত প্ৰতিকাৰ সাধিব; কিন্তু মোৰ হাত আপোনাৰ বিৰুদ্ধে নহ’ব।\n13. প্ৰাচীন লোকসকলে কথাতে কয়, ‘দুষ্টৰ পৰাই দুষ্টতা জন্মে।’ কিন্তু মোৰ হাত আপোনাৰ বিৰুদ্ধে নহ’ব।\n14. ইস্ৰায়েলৰ ৰজা কাৰ পাছত বাহিৰলৈ ওলাই আহিছে? আপুনি নো কাৰ পাছত খেদি আহিছে? এটা মৰা কুকুৰৰ পাছত! এটা মাখিৰ পাছত!\n15. এই হেতুকে যিহোৱা বিচাৰকৰ্ত্তা হৈ মোৰ আৰু আপোনাৰ মাজত বিচাৰ কৰক; তেওঁ দৃষ্টিপাত কৰি মোৰ বিবাদ নিস্পত্তি কৰক, আৰু আপোনাৰ হাতৰ পৰা মোক ৰক্ষা কৰক।\n16. দায়ূদে চৌলক এই সকলো কথা কৈ শেষ কৰাৰ পাছত, চৌলে সুধিলে, “হে মোৰ বোপা দায়ুদ, এয়ে জানো তোমাৰ মাত?” এই বুলি কৈ চৌলে বৰ মাতেৰে ক্ৰন্দন কৰিলে।\n17. তেওঁ দায়ূদক ক’লে, “মোতকৈ তুমি ধাৰ্মিক; কাৰণ তুমি মোৰ মঙ্গল কৰিলা, কিন্তু মই তোমাক অমঙ্গল কৰিলোঁ।\n18. যিহোৱাই মোক তোমাৰ হাতত সমৰ্পণ কৰিলতো, তুমি মোক বধ কৰা নাই; ইয়াতে তুমি যে মোলৈ মঙ্গল ব্যৱহাৰ কৰিছা তাক আজি তুমি মোক দেখুৱালা।\n19. কাৰণ মানুহে নিজ শত্ৰুক ল’গ পালে তেওঁক নিৰাপদে যাবলৈ দিব নে? সেয়ে আজি তুমি মোলৈ যি কৰিলা, তাৰ সলনি যিহোৱাই তোমাৰ মঙ্গল কৰক।\n20. এতিয়া মই জানিছোঁ যে, তুমি নিশ্চয় ৰজা হ’বা, আৰু ইস্ৰায়েলৰ ৰাজ্য তোমাৰ হাতত স্থাপন কৰা হ’ব।”\n21. সেয়ে তুমি মোৰ পাছত মোৰ বংশ উচ্ছন্ন নকৰিবলৈ, আৰু মোৰ পিতৃ বংশৰ পৰা মোৰ নামো লুপ্ত নকৰিবলৈ যিহোৱাৰ নামেৰে মোৰ আগত শপত খোৱা।\n22. তাতে দায়ূদে চৌলৰ আগত শপত খালে। তাৰ পাছত চৌল নিজৰ ঘৰলৈ গ’ল, কিন্তু দায়ুদ আৰু তেওঁৰ লোকসকল দুৰ্গলৈ গ’ল।\n১ সামুয়েল 25:1-44\n1. চমূৱেলৰ মৃত্যু হ’ল। ইস্ৰায়েলৰ সকলো লোক গোট খাই তেওঁৰ বাবে বিলাপ কৰিলে, আৰু ৰামাত থকা তেওঁৰ ঘৰতে তেওঁক মৈদাম দিলে। তাৰ পাছত দায়ূদে তাৰ পৰা মৰুপ্ৰান্তত থকা পাৰণ লৈ গ’ল।\n2. সেই সময়ত মায়োনৰ এজন মানুহ আছিল, তেওঁৰ সম্পত্তি কৰ্মিলত আছিল। তেওঁ ধনৱান লোক আছিল। তেওঁৰ তিনি হাজাৰ মেৰ-ছাগ আৰু এক হাজাৰ ছাগলী আছিল; তেওঁ কৰ্মিলত নিজৰ ভেড়াবোৰৰ নোম কাটি আছিল।\n3. তেওঁৰ নাম নাবল আছিল, আৰু তেওঁৰ ভাৰ্য্যাৰ নাম অবীগল আছিল। মহিলাগৰাকী জ্ঞানী আৰু দেখাত ধুনীয়া আছিল, কিন্তু মানুহজন কঠিন-মনা আৰু দুষ্ট আছিল। তেওঁ কালেবৰ বংশৰ আছিল।\n4. দায়ূদে মৰুপ্ৰান্তৰত শুনিলে যে, নাবলে নিজৰ মেৰ-ছাগবোৰৰ নোম কটি আছে।\n5. সেয়ে দায়ূদে দহ জন যুৱকক সেই ঠাইলৈ পঠালে। দায়ূদে যুৱক সকলক ক’লে, “কৰ্মিলত থকা নাবলৰ ওচৰলৈ যোৱা আৰু মোৰ নামেৰে তেওঁক মঙ্গলবাদ কৰিবা।\n6. তোমালোকে তেওঁক ক’বা, ‘আপোনাৰ মঙ্গল হওক আৰু আপোনাৰ ঘৰৰ মঙ্গল, আৰু আপোনাৰ যি আছে সকলোৰে মঙ্গল হওক।\n7. মই শুনিলোঁ যে আপুনি নোম কটি আছে। আপোনাৰ মেৰৰখীয়াসকল আমাৰ লগত থাকোঁতে, আমি তেওঁলোকক অনিষ্ট কৰা নাছিলোঁ, আৰু তেওঁলোক যেতিয়ালৈকে কৰ্মিলত আছিল, তেতিয়ালৈকে তেওঁলোকৰ একো হেৰুৱা নাছিল।\n8. আপোনাৰ যুৱকসলক সোধক, তেওঁলোকে আপোনাক ক’ব। এই হেতুকে এতিয়া মোৰ যুৱকসকলে আপোনাৰ দৃষ্টিত অনুগ্ৰহপ্ৰাপ্ত হওক, কাৰণ আমি শুভ দিনতে আহিছোঁ। আমি বিনয় কৰোঁ, আপোনাৰ দাসবোৰক, আৰু আপোনাৰ পুত্ৰ দায়ূদক আপোনাৰ শক্তি অনুসাৰে কিছু দিয়ক’।”\n9. যেতিয়া দায়ূদৰ যুৱকসকলে গৈ, দায়ূদৰ হৈ নাবলক সেই সকলো কথা কৈ অপেক্ষা কৰিলে।\n10. নাবলে উত্তৰ দি দায়ূদৰ দাসবোৰক ক’লে, “দায়ুদ কোন? আৰু যিচয়ৰ পুত্ৰ কোন? আজি-কালি নিজ মালিকৰ পৰা আঁতৰি যোৱা এনে বহুত দাস আছে।\n11. তেন্তে মই মোৰ পিঠা আৰু পানী আৰু মোৰ মেৰ-ছাগৰ নোম-কটাসকলৰ কাৰণে ৰখা পশুৰ মাংস, এনে মানুহক দিম নে যি সকল কৰ পৰা আহিছে মই নাজানো?”\n12. তাতে দায়ূদৰ যুৱকসকলে তাৰ পৰা ঘূৰি আহিল, আৰু তেওঁ কোৱা সকলো কথা তেওঁক ক’লে।\n13. দায়ূদে নিজৰ লোকসকলক ক’লে, “প্ৰতিজনে তৰোৱাল বান্ধা।” তাতে প্ৰতিজনে নিজ নিজ তৰোৱাল বান্ধিলে, আৰু দায়ূদেও নিজৰ তৰোৱাল বান্ধিলে; দায়ূদৰ লগত প্ৰায় চাৰি শ লোক গ’ল, আৰু সামগ্ৰী ৰাখিবৰ বাবে দুশ লোক থাকিল।\n14. কিন্তু দাসবোৰৰ এজনে নাবলৰ ভাৰ্যা অবীগলক ক’লে, “দায়ূদে আমাৰ প্ৰভুক মঙ্গলবাদ কৰিবলৈ মৰুপ্ৰান্তৰ পৰা বাৰ্তাবাহকক পঠাইছিল, কিন্তু তেওঁ তেওঁলোকক অপমান কৰিলে।\n15. কিন্তু সেই লোকসকল আমাৰ পক্ষে বৰ ভাল আছিল; আমি যিমান দিন তেওঁলোকৰ লগত পথাৰত আছিলোঁ, আমাৰ কোনো অপকাৰ হোৱা নাছিল, আৰু একো হেৰোৱাও নাছিল।\n16. আমি যেতিয়ালৈকে তেওঁলোকৰ ওচৰত থাকি মেৰ ৰখিছিলোঁ, তেতিয়ালৈকে তেওঁলোক দিনে-ৰাতিয়ে আমাৰ চাৰিওফালে গড়স্বৰূপ হৈ আছিল।\n17. সেয়ে এতিয়া কি কৰা উচিত, সেই বিষয়ে আপুনি বিবেচনা কৰি চাওক; কাৰণ আমাৰ মালিক আৰু তেওঁৰ বংশৰসকলোৰে বিৰুদ্ধে অমঙ্গল থিৰ কৰা হৈছে; কাৰণ তেওঁ এনে দুৰ্জন যে, তেওঁক কোনোৱে একো ক’ব নোৱাৰে।”\n18. তাতে অবীগলে শীঘ্ৰে দুশ পিঠা, দুবটল দ্ৰাক্ষাৰস, পাঁচটা যুগুত কৰা মেৰ-ছাগ, পাঁচ চেয়া ভজা শস্য, এশ থোপা শুকান দ্ৰাক্ষাগুটি, আৰু দুশ লদা ডিমৰু গুটি লৈ গাধবোৰৰ পিঠিৰ ওপৰত বোজা দিলে।\n19. তেওঁ নিজৰ যুৱকজনক ক’লে, “তোমালোক মোৰ আগত যোৱা, আৰু মই তোমালোকৰ পাছত যাম।” কিন্তু তেওঁ নিজৰ স্ৱামী নাবলক হলে, এই বিষয়ে একো নক’লে।\n20. তাৰ পাছত তেওঁ গাধত উঠি পৰ্বতৰ মাজেদি মানুহে দেখা পাব নোৱাৰা বাটেদি নামি গ’ল, তাতে দায়ুদ আৰু তেওঁৰ লোকসকল তেওঁৰ সন্মুখেদি নামি আহিল, আৰু তেওঁ তেওঁলোকক লগ পালে।\n21. দায়ূদে কৈছিল, “মৰুপ্ৰান্তত থকা তেওঁৰ বস্তুবোৰ মই বৃথাই এনেকৈ পহৰা দিলোঁ যে, তাৰ সকলো বস্তুৰ মাজৰ একোৱেই নেহেৰাল, আৰু তেওঁ উপকাৰৰ সলনি মোলৈ অপকাৰহে কৰিলে।\n22. বেলি উদয় হোৱাৰ আগেয়ে মই যদি তেওঁৰ বংশৰ মাজৰ এজন মানুহকো জিৱিত ৰাখোঁ, তেনেহলে ঈশ্বৰে দায়ূদৰ শত্ৰুবোৰলৈ এনেকৈ আৰু তাতকৈ অধিক দণ্ড দিয়ক।\n23. যেতিয়া অবীগলে দায়ূদক দেখিলে, গাধৰ পৰা বেগাই নামি দায়ূদৰ আগত মাটিলৈ মুখ কৰি পৰি প্ৰণিপাত কৰিলে।\n24. আৰু তেওঁৰ ভৰিত পৰি ক’লে, “হে মোৰ প্ৰভু, মোৰ ওপৰতেই এই অপৰাধ পৰক; আৰু মই বিনয় কৰোঁ, আপোনাৰ দাসীক আপোনাৰ আগত কথা ক’বলৈ অনুমতি দিয়ক, আৰু আপোনাৰ দাসীৰ কথা শুনক।\n25. মোৰ প্ৰভুৱে সেই দুৰ্জন মানুহ নাবলৰ কথা গণ্য নকৰিব, কাৰণ তেওঁৰ নাম যেনে, তেৱোঁ তেনেকুৱাই; তেওঁৰ নাম নাবল, আৰু মুৰ্খতা তেওঁত আছে। কিন্তু মোৰ প্ৰভুৱে পঠোৱা সেই যুৱকসকলক আপোনাৰ এই দাসীয়ে দেখা নাছিল।\n26. এতিয়া হে মোৰ প্ৰভু, মই যিহোৱাৰ জীৱনৰ আৰু আপোনাৰ জীৱনৰো শপত খাই কৈছোঁ, ৰক্তপাত কৰা দোষত দোষী হ’বলৈ, আৰু নিজ হাতেৰে আপোনাৰ প্ৰতিকাৰ সাধিবলৈ যিহোৱাই আপোনাক নিবাৰণ কৰিলে, এই দেখি এতিয়া আপোনাৰ শত্ৰুবোৰ, মোৰ প্ৰভুৰ অনিষ্টলৈ চেষ্টা কৰাসকল নাবলৰ নিচিনা হওক।\n27. আৰু এতিয়া এই যি উপহাৰ আপোনাৰ দাসীয়ে নিজৰ প্ৰভুৰ ওচৰলৈ আনিছোঁ, সেই উপহাৰ এনে যুৱক সকলক দিয়া হওক, যিসকল যুৱকে মোৰ প্ৰভুক অনুসৰণ কৰে।\n28. মই বিনয় কৰোঁ, আপোনাৰ দাসীৰ অপৰাধ ক্ষমা কৰক, কাৰণ যিহোৱাই নিশ্চয় মোৰ প্ৰভুৰ বংশ চিৰস্থায়ী কৰিব, কাৰণ মোৰ প্ৰভুৱে যিহোৱাৰ কাৰণে যুদ্ধ কৰিছে; আৰু আপোনাৰ জীৱনৰ শেষলৈকে আপোনাৰ কোনো অমঙ্গল দেখা নাযাব।\n29. আৰু এজন লোক আপোনাৰ পাছে পাছে খেদি যাবলৈ আৰু আপোনাৰ প্ৰাণনাশৰ চেষ্টা কৰিবলৈ উঠিলেও, আপোনাৰ ঈশ্বৰ যিহোৱাৰ ওচৰত মোৰ প্ৰভুৰ প্ৰাণ জীৱনস্বৰূপ টোপোলাত বন্ধা থাকিব, আৰু তেওঁ আপোনাৰ শত্ৰুবোৰৰ প্ৰাণ যেন ফিঙ্গাত ৰাখি দলিয়াই পেলাব।\n30. যিহোৱাই মোৰ প্ৰভুৰ বিষয়ে যিবোৰ মঙ্গলৰ কথা কৈছে, সেইবোৰ যেতিয়া তেওঁ সফল কৰি আপোনাক ইস্ৰায়েলৰ ওপৰত অধিপতি নিযুক্ত কৰিব,\n31. তেতিয়া অকাৰণে হোৱা ৰক্তপাতৰ আৰু আত্ম-প্ৰতিকাৰ-সাধনৰ বাবে মোৰ প্ৰভুৰ হৃদয়ত অসন্তুষ্টি বা শোক নজন্মিব, আৰু যেতিয়া যিহোৱাই মোৰ প্ৰভুৰ মঙ্গল কৰিব, তেতিয়া আপোনাৰ এই দাসীক সোঁৱৰণ কৰিব।”\n32. দায়ূদে অবীগলক ক’লে, “আজি মোৰ লগত তোমাক সাক্ষাৎ কৰিবলৈ যিজন সৰ্ব্বশক্তিমান ঈশ্বৰে তোমাক পঠালে, সেই ইস্ৰায়েলৰ ঈশ্বৰ যিহোৱা ধন্য।\n33. আৰু তোমাৰ বিবেচনা ধন্য, আৰু আজিৰ দিনত ৰক্তপাতৰ দোষৰ ও আত্ম-প্ৰতিকাৰ-সাধনৰ পৰা মোক নিবাৰণ কৰা যি তুমি, তুমিও ধন্য।\n34. কাৰণ সঁচাকৈয়ে, ইস্ৰায়েলৰ ঈশ্বৰ যিহোৱাৰ জীৱনৰ শপত, তেওঁ তোমাক আঘাত কৰিবলৈ মোক বাধা কৰিলে, তুমি মোক ল’গ কৰিবলৈ শীঘ্ৰে নহা হ’লে, নিশ্চয়ে নাবলৰ সম্পৰ্কীয়সকলৰ মাজৰ সৰু ল’ৰা এজনো ৰাতি পুৱালৈ অৱশিষ্ট নাথাকিলেহেঁতেন।”\n35. সেয়ে দায়ূদে তেওঁৰ বাবে অনা বস্তুবোৰ তেওঁৰ হাতৰ পৰা লৈ তেওঁক ক’লে, “তুমি শান্তিৰে ঘৰলৈ যোৱা; মই তোমাৰ কথা শুনিলোঁ আৰু গ্ৰহণ কৰিলোঁ।”\n36. তাৰ পাছত অবীগল নাবলৰ ওচৰলৈ আহিল; আৰু চালে, যে নাবল ৰজাৰ ভোজনৰ দৰে তেওঁৰ ঘৰত ভোজ পাতিছে, আৰু তেওঁ অতিশয় মাতাল হৈ আছিলা আৰু তেওঁৰ মন প্ৰফুল্লিত হৈ আছিল; এই হেতুকে অবীগলে ৰাতিপুৱা নোহোৱালৈকে সেই বিষয়ৰ একোকে তেওঁৰ আগত নক’লে।\n37. ৰাতিপুৱা নাবলৰ দ্ৰাক্ষাৰসৰ নিচা শেষ হৈ যোৱাৰ পাছত তেওঁৰ ভাৰ্যাই তেওঁৰ আগত সেই সকলো কথা ক’লে, তেতিয়া তেওঁৰ অন্তৰ ঠৰ হৈ গ’ল আৰু তেওঁৰ হৃদয় শিলৰ দৰে হ’ল।\n38. আৰু প্ৰায় দহ দিনমানৰ পাছত, যিহোৱাই নাবলক আঘাত কৰিলে অাৰু তেওঁৰ মৃত্যু হ’ল।\n39. দায়ূদে নাবলৰ মৃত্যুৰ কথা শুনি ক’লে, “যিহোৱা ধন্য; নাবলৰ পৰা পোৱা অপমানৰ বিষয়ে মোৰ গোচৰ তেওঁ নিষ্পতি কৰিলে, আৰু নিজ দাসক কুকাৰ্যৰ পৰা ৰক্ষা কৰিলে; আৰু নাবলৰ যি দুষ্কৰ্ম, তাৰ প্ৰতিফল যিহোৱাই তাৰ মূৰত দিলে।” তাৰ পাছত দায়ূদে অবীগলক নিজৰ ভাৰ্যা কৰিবৰ বাবে তেওঁক আনিবলৈ মানুহ পঠালে।\n40. যেতিয়া দায়ূদৰ দাস সকলে কৰ্মিলত থকা অবীগলৰ ওচৰলৈ গৈ তেওঁক ক’লে, “দায়ূদে আপোনাক বিবাহ কৰিবৰ অৰ্থে আপোনাক নিবলৈ আপোনাৰ ওচৰলৈ আমাক পঠালে।”\n41. তেতিয়া তেওঁ উঠি মাটিলৈ মুখ দি পৰি প্ৰণিপাত কৰি ক’লে, “চাওক, আপোনাৰ এই দাসী মোৰ প্ৰভুৰ দাসবোৰৰ ভৰি ধুৱাবলৈ যুগুত আছে।”\n42. অবীগলে শীঘ্ৰে গাধত উঠি, নিজৰ পাঁচ জনী যুৱতী দাসীৰ সৈতে দায়ূদৰ বার্তাবাহকসকলৰ পাছত গ’ল, আৰু দায়ূদৰ ভাৰ্যা হ’ল।\n43. দায়ূদে যিজ্ৰিয়েলীয়া অহীনোৱমকো বিয়া কৰিছিল; তাতে এই দুয়ো জনী তেওঁৰ ভাৰ্যা হ’ল।\n44. কিন্তু চৌলে নিজৰ জীয়েক দায়ূদৰ ভাৰ্যা মীখলক লৈ, গল্লীম নিবাসী লয়িচৰ পুত্র পল্টিক দিছিল।\n1. হে ঈশ্বৰ, তুমি আমাক ত্যাগ কৰিলা, ভাঙি চূৰ-মাৰ কৰিলা; তুমি ক্ৰুদ্ধ হলা; আমাক পুনৰায় স্থাপন কৰা।\n2. তুমি দেশ খনত কঁপনি তুলি তাক বিচিন্ন কৰিলা; তাৰ ফাটবোৰ ভাল কৰা, কিয়নো সেইবোৰ জোকাৰণি খাইছে।\n3. তুমি তোমাৰ প্ৰজাসকলক নির্দিষ্ট কিছুমান কঠোৰ কষ্ট ভোগ কৰিবলৈ দিলা; তুমি আমাক ঢলংপলং কৰাওঁতা দ্ৰাক্ষাৰসো খাবলৈ দিলা;\n4. যি সকলে তোমাক ভয় কৰে তেওঁলোকৰ বাবে তুমি এখন পতাকা দিয়া; যাতে তেওঁলোকে ধনুৰ পৰা পলাব পাৰে। [চেলা]\n5. তাতে তোমাৰ প্ৰিয়সকলে উদ্ধাৰ পাব; তুমি তোমাৰ সোঁ হাতেৰে আমাক উদ্ধাৰ কৰা আৰু আমাক উত্তৰ দিয়া।\n3. তোমাৰ কাৰ্যৰ ভাৰ যিহোৱাত সমৰ্পণ কৰা; তাতে তোমাৰ অভিপ্ৰায় সিদ্ধ হ’ব।\n29. পাছদিনা যোহনে যীচুক তেওঁৰ ওচৰলৈ অহা দেখি ক’লে, “সৌৱা চোৱা, ঈশ্বৰৰ মেৰ-পোৱালি, জগতৰ পাপ বহন কৰি নিওঁতা জন!\n30. এৱেঁই সেই লোক যি জনৰ বিষয়ে মই কৈছিলোঁ যে, ‘যি জন মোৰ পাছত আহিছে, তেওঁ মোতকৈ আগ হ’ল, কাৰণ তেওঁ মোৰ বহু আগেয়ে আছিল’।\n31. মই তেওঁক চিনি পোৱা নাছিলো; কিন্তু তেওঁ যেন ইস্ৰায়েলবাসীৰ আগত প্রকাশিত হব পাৰে, সেই বাবে মই আহি পানীত বাপ্তিস্ম দিছোঁ।”\n32. তাৰ পাছত যোহনে সাক্ষ্য দি ক’লে, “মই স্বৰ্গৰ পৰা আত্মাক কপৌৰ নিচিনাকৈ নামি অহা, আৰু তেওঁৰ ওপৰত থকা দেখিলোঁ।\n33. মই তেওঁক চিনি নাপালোঁ। কিন্তু যি জনে পানীত বাপ্তিস্ম দিবলৈ মোক পঠালে, তেৱেঁ মোক কৈছিল, ‘তুমি যি জনৰ ওপৰত আত্মাক নামি অহা দেখিবা, তেৱেঁ সেই জন, সেই জনে পবিত্ৰ আত্মাত বাপ্তিস্ম দিব।’\n34. মই সেয়া দেখিলোঁ আৰু সাক্ষ্যও দিওঁ যে, এওঁ ঈশ্বৰৰ পুত্র।”\n35. পাছদিনা যোহন, তেওঁৰ দুজন শিষ্যৰে সৈতে থিয় হৈ আছিল।\n36. সেই সময়তে তেওঁলোকে যীচুক খোজকাঢ়ি যোৱা দেখি যোহনে ক’লে, “সৌৱা, ঈশ্বৰৰ মেৰ-পোৱালিক চোৱা!”\n37. সেই দুজন শিষ্যই যোহনৰ কথা শুনি যীচুক অনুসৰণ কৰিবলৈ ধৰিলে।\n38. যীচুৱে মুখ ঘূৰাই তেওঁলোকক পাছে পাছে অহা দেখি ক’লে, “তোমালোকক কি লাগে?” তেওঁলোকে যীচুক ক’লে, “ৰব্বি, অৰ্থাৎ গুৰু, আপুনি ক’ত থাকে?”\n39. যীচুৱে তেওঁলোকক ক’লে, “আহা, চোৱাহি।” তেতিয়া তেওঁলোকে গৈ তেওঁৰ থকা ঠাই চালে আৰু সেইদিনা তেওঁৰ লগতে থাকিল, কাৰণ তেতিয়া প্ৰায় সন্ধিয়া হবলৈ হৈছিল।\n40. যি দুজনে যোহনৰ কথা শুনি, তেওঁৰ পাছে পাছে গৈছিল তেওঁলোকৰ মাজৰ এজন হৈছে চিমোন পিতৰৰ ভায়েক আন্দ্ৰিয়।\n41. তেওঁ প্ৰথমতে তেওঁৰ ককায়েক চিমোনক লগ পাই ক’লে, “আমি মচীহক অৰ্থাৎ খ্ৰীষ্টক দেখা পালোঁ।”\n42. আন্দ্রিয়ই চিমোনক যীচুৰ ওচৰলৈ লৈ আহিল। যীচুৱে তেওঁলৈ চাই ক’লে, “তুমি যোহনৰ পুতেক চিমোন, তোমাক কৈফা বুলি মতা হব।” “কৈফা” নামৰ অৰ্থ ‘পিতৰ’ অৰ্থাৎ শিল।\n43. পাছদিনা যীচুৱে যেতিয়া গালীল প্ৰদেশলৈ যাবৰ বাবে ইচ্ছা কৰিলে, তেতিয়া যীচুৱে ফিলিপক দেখা পাই ক’লে, “মোৰ পাছে পাছে আহা।”\n44. ফিলিপ বৈৎ-চৈদা গাৱঁৰ লোক আছিল। আন্দ্রিয় আৰু পিতৰো সেই একে গাৱঁৰে লোক আছিল।\n45. ফিলিপে পাছত নথনেলক দেখা পাই ক’লে, “মোচিয়ে বিধান-শাস্ত্রত যি জনৰ বিষয়ে লিখিছিল আৰু ভাৱবাদী সকলেও যি জনৰ বিষয়ে লিখিছে, আমি তেওঁক দেখা পালোঁ; তেওঁ নাচৰত নিবাসী যোচেফৰ পুতেক যীচু।”\n46. নথনেলে ফিলিপক ক’লে, “নাচৰতৰ পৰা কোনো উত্তম বস্তু জানো ওলাব পাৰে?” ফিলিপে তেওঁক ক’লে, “আহি চোৱাহি।”\n47. যীচুৱে নথনেলক নিজৰ ফালে আহি থকা দেখি, তেওঁৰ বিষয়ে ক’লে, “এওঁক চোৱা, এজন প্রকৃত ইস্ৰায়েলী লোক। তেওঁৰ ভিতৰত একো ছলনা নাই!”\n48. নথনেলে যীচুক সুধিলে, “আপুনি মোক কেনেকৈ চিনি পালে?” যীচুৱে উত্তৰ দি তেওঁক ক’লে, “ফিলিপে তোমাক মতাৰ আগেয়ে যেতিয়া তুমি ডিমৰু গছৰ তলত আছিলা, মই তেতিয়াই তোমাক দেখিছিলোঁ।”\n49. নথনেলে তেওঁক উত্তৰ দিলে, “ৰব্বি, আপুনিয়েই ঈশ্বৰৰ পুত্ৰ! আপুনিয়েই ইস্ৰায়েলৰ ৰজা!”\n50. যীচুৱে উত্তৰ দি তেওঁক ক’লে, “তোমাক ডিমৰু গছৰ তলত দেখিছিলোঁ, এই কথা কোৱাৰ কাৰণেই বিশ্বাস কৰিছা নেকি? ইয়াতকৈয়ো অনেক মহৎ বিষয় তুমি দেখিবলৈ পাবা।”\n51. যীচুৱে ক’লে, “মই তোমালোকক সঁচাকৈয়ে কওঁ, তোমালোকে স্বৰ্গৰ দুৱাৰ মুকলি হোৱা দেখিবা আৰু ঈশ্বৰৰ দূত সকলে মানুহৰ পুত্ৰৰ ওপৰেদি উঠি যোৱা আৰু নামি অহা দেখিবা।”


Acleen in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Acleen ar byavahar, ppali, parshwakriya, upkaar, kriya-pratikriya aaru satarkatabani\nAcleen ৰ লাভ আৰু ব্যৱহাৰসমূহ- Acleen Benefits & Uses in Assamese- Acleen ar laabh aaru byavaharsamuh\nAcleen ৰ পালি আৰু সেয়া কেনেদৰে ল'ব- Acleen Dosage & How to Take in Assamese - Acleen ar paali aaru xeya kenedore lobo\nAcleen ৰ পাৰ্শ্চক্ৰিয়াসমূহ- Acleen Side Effects in Assamese- Acleen ar parshwakriyasamuh\nAcleen সংক্ৰান্ত সতৰ্কতাবাণীসমূহ- Acleen Related Warnings in Assamese- Acleen xonkranta xatarkatabanisamuh\nঅইন দৰৱৰ সৈতে Acleenৰ গুৰুতৰ ক্ৰিয়া-প্ৰতিক্ৰিয়া- Severe Interaction of Acleen with Other Drugs in Assamese- Oinor xoite Acleen ar gurutor kriya-pratikriya\nAcleen মতভেদসমূহ- Acleen Contraindications in Assamese- Acleen nishedhsamuh\nAcleen ৰ বিষয়ে সততে সোধা প্ৰশ্নসমূহ- Frequently asked Questions about Acleen in Assamese- Acleen ar bikhoye satate xodha prashnasamuh\nখাদ্য আৰু মদৰ সৈতে Acleen ক্ৰিয়া-প্ৰতিক্ৰিয়া- Acleen Interactions with Food and Alcohol in Assamese- khadya aaru modor xoite Acleen kriya-pratikriya\nAcleen ৰ লাভ আৰু ব্যৱহাৰসমূহ - Acleen Benefits & Uses in Assamese - Acleen ar laabh aaru byavaharsamuh\nAcleen তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nAcleen ৰ পালি আৰু সেয়া কেনেদৰে ল'ব - Acleen Dosage & How to Take in Assamese - Acleen ar paali aaru xeya kenedore lobo\nAcleen-ৰ উপাদানসমূহ - Acleen Active Ingredients in Assamese - Acleen-ar upadaansamuh\nAcleen ৰ পাৰ্শ্চক্ৰিয়াসমূহ - Acleen Side Effects in Assamese - Acleen ar parshwakriyasamuh\nগৱেষণাৰ ভিত্তিত, Acleen ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nAcleen সংক্ৰান্ত সতৰ্কতাবাণীসমূহ - Acleen Related Warnings in Assamese - Acleen xonkranta xatarkatabanisamuh\nAcleen-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাসকলে Acleen লোৱাৰ পূৰ্বে চিকিতসকৰ পৰামৰ্শ লোৱা উচিত। আপুনিও যদি সেয়া নকৰে তেন্তে আপোনাৰ দেহত ইয়াৰ গম্ভীৰ পাৰ্শ্ব-প্ৰতিক্ৰিয়া হব।\nAcleen-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nআপুনি যদি স্তন্যপায়ী মহিলা, আপুনি Acleen ৰ ক্ষতিকাৰক প্ৰভাৱৰ সম্মুখীন হব পাৰে। আপুনি যদি এইবোৰৰ সম্মুখীন হয়, চিকিতসকৰ পৰামৰ্শ নোলোৱাকৈ গ্ৰহণ নকৰিব। চিকিতসকে পৰামৰ্শ দিয়া অনুসৰি কৰক।\nবৃক্কত Acleen কি প্ৰভাৱ দেখা গৈছে?\nAcleenৰ বৃক্ক ৰ ওপৰত পাৰ্শ্ব-প্ৰতিক্ৰিয়াৰ কেইটামান ঘটনাহে ৰিপৰ্ট কৰা হৈছে।\nযকৃতত Acleen কি প্ৰভাৱ দেখা গৈছে?\nকলিজা ৰ বাবে Acleen কেতিয়াবাহে ক্ষতিকাৰক।\nহৃদযন্ত্ৰৰ ক্ষেত্ৰত Acleen ৰ কি প্ৰভাৱ দেখা গৈছে?\nAcleenৰ ব্যৱহাৰে হৃদয় ৰ ওপৰত কোনো ক্ষতিকাৰক প্ৰভাৱ নেপেলায়।\nঅইন দৰৱৰ সৈতে Acleenৰ গুৰুতৰ ক্ৰিয়া-প্ৰতিক্ৰিয়া - Severe Interaction of Acleen with Other Drugs in Assamese - Oinor xoite Acleen ar gurutor kriya-pratikriya\nAcleen তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nAcleen মতভেদসমূহ - Acleen Contraindications in Assamese - Acleen nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Acleen লোৱা অনুচিত যাতে -\nAcleen ৰ বিষয়ে সততে সোধা প্ৰশ্নসমূহ - Frequently asked Questions about Acleen in Assamese - Acleen ar bikhoye satate xodha prashnasamuh\nএই Acleen-এ অভ্য়াস বা নিচাৰ সৃষ্টি কৰে নেকি?\nনহয়, আপনি Acleenৰ প্ৰতি আসক্ত নহয়।\nAcleen য়ে তন্দ্ৰাভাৱ বা টোপনিৰ উন্মেষ নঘটায়, সেয়ে আপনি বাহন চলাব পাৰে বা মেচিন আদি অপৰেট কৰিব পাৰে।\nহয়, কিন্তু Acleen লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nAcleen য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Acleen ক্ৰিয়া-প্ৰতিক্ৰিয়া - Acleen Interactions with Food and Alcohol in Assamese - khadya aaru modor xoite Acleen kriya-pratikriya\nখাদ্য আৰু Acleenৰ ক্ৰিয়া-প্ৰতিক্ৰিয়া\nআপনি খাদ্যৰ সৈতে Acleen ল'ব পাৰে।\nমদ আৰু Acleenৰ মাজৰ প্ৰতিক্ৰিয়া\nগৱেষণাৰ অভাৱ হেতুকে, মদৰ সৈতে Acleen লোৱাৰ পাৰ্শ্চক্ৰিয়াৰ বিষয়ে তথ্য নাই।\nAcleen ৰ অনুকল্প - Substitutes for Acleen in Assamese\nআপুনি বা আপোনাৰ পৰিয়ালৰ কোনোবাই Acleen লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Acleen ব্যৱহাৰ কৰিছিল নেকি?\nআপুনি কিমান পৰিমাণে Acleen সেৱন কৰিছিল?\nআপুনি Acleen ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Acleen সেৱন কৰে?


পথেৰ পাঁচালী - অসমীয়া ৱিকিপিডিয়া\nঅৰোৰা ফিল্ম কৰ্পোৰেচন (১৯৫৫)\nএডৱাৰ্ড হেৰিচন (১৯৫৮)\nমাৰ্চেণ্ট আইভৰি প্ৰডাকচনচ্\nচনি পিকচাৰ্চ ক্লাসিকচ্ (১৯৯৫)[lower-alpha 1]\n২৬ আগষ্ট ১৯৫৫ (1955-08-26) (ভাৰত)\n১১২–১২৬ মিনিট[lower-alpha 2]\n৭০,০০০-১,৫০,০০০ টকা[lower-alpha 3]\nপ্ৰায় ১০ কোটি টকা\nপথেৰ পাঁচালী ১৯৫৫ চনত মুক্তিপ্ৰাপ্ত পশ্চিমবঙ্গ চৰকাৰ প্ৰযোজিত আৰু সত্যজিৎ ৰায় পৰিচালিত এটি বঙালী ভাষাৰ চলচ্চিত্ৰ। বিভূতিভূষণ বন্দ্যোপাধ্যায় লিখা পথেৰ পাঁচালী নামৰ উপন্যাসখনৰ অৱলম্বনেৰে নিৰ্মিত এই ছবিখন সত্যজিৎ ৰায় পৰিচালিত প্ৰথম চলচ্চিত্ৰ। মুখ্য চৰিত্ৰ অপুৰ শৈশৱক কেন্দ্ৰ কৰি চলচ্চিত্ৰখনত বিংশ শতাব্দীৰ কুৰিৰ দশকত বঙ্গদেশৰ এটি গাঁৱৰ জীৱনধাৰা চিত্ৰায়িত কৰা হৈছে।\nএই চলচ্চিত্ৰ নিৰ্মাণৰ বাবে প্ৰয়োজনীয় অৰ্থৰ সমস্যা থকাৰ বাবে নিৰ্মাণকাৰ্য বহুবাৰ ব্যাহত হয় আৰু দীঘলীয়া তিনি বছৰৰ পাছত সেয়া সম্পূৰ্ণ হয়। কম বাজেটত অদক্ষ অভিনেতা আৰু অনভিজ্ঞ শিল্পীসকলক লৈ এই চলচ্চিত্ৰ নিৰ্মাণ কৰা হৈছিল। চেতাৰ বাদক ৰবি শংকৰে ভাৰতীয় শাস্ত্ৰীয় সঙ্গীতৰ ৰাগ ব্যৱহাৰ কৰি চলচ্চিত্ৰখনৰ সঙ্গীত নিৰ্মাণ কৰে। সুব্ৰত মিত্ৰ চিত্ৰগ্ৰহণ আৰু দুলাল দত্ত সম্পাদনাৰ দায়িত্ব আছিল। ১৯৫৫ চনৰ ৩ মে' তাৰিখত নিউয়ৰ্ক চহৰৰ মিউজিয়াম অব মডাৰ্ন আৰ্টৰ এটি প্ৰদৰ্শনীত চলচ্চিত্ৰখন মুক্তি পায় আৰু তাৰ পাছত সেই একেই বছৰতে কলকাতাতো মুক্তি লাভ কৰে। ছবিৰ সমালোচকসকলে চলচ্চিত্ৰখনত প্ৰদৰ্শিত বাস্তৱতা, মানৱতা আৰু গুণমানক প্ৰশংসা কৰিলেও বহুতে ছবিখনৰ মন্থৰ গতিৰ বাবে চলচ্চিত্ৰখনক সমালোচনা কৰে।\nঅপুৰ জীৱনৰ ভিত্তিত সত্যজিৎ ৰায়ৰ অপু ত্ৰিলজী চলচ্চিত্ৰ চিৰিজৰ পৰবৰ্তী দুখন ছবি 'অপৰাজিত' (১৯৫৬) আৰু 'অপুৰ সংসাৰ' (১৯৫৯) নিৰ্মাণ কৰা হৈছিল। পথেৰ পাঁচালী চলচ্চিত্ৰখনে ভাৰতীয় চলচ্চিত্ৰ জগতত সামাজিক বাস্তৱতাৰ ওপৰত ভিত্তি কৰা সামান্তৰাল চলচ্চিত্ৰ ধাৰাৰ আৰম্ভ কৰে। স্বাধীন ভাৰতত নিৰ্মাণ কৰা পথেৰ পাঁচালী আছিল প্ৰথম ভাৰতীয় চলচ্চিত্ৰ যিখন আন্তঃৰাষ্ট্ৰীয় দৃষ্টি আকৰ্ষণ কৰিব সক্ষম হৈছিল। এইখন চলচ্চিত্ৰখন ১৯৫৫ চনত শ্ৰেষ্ঠ চলচ্চিত্ৰৰ ৰাষ্ট্ৰীয় চলচ্চিত্ৰ বঁটা, ১৯৫৬ চনত কাঁ চলচ্চিত্ৰ মহোৎসৱত শ্ৰেষ্ঠ মানৱিক দলিল পুৰস্কাৰৰ লগতে আৰু বহুতো পুৰস্কাৰ অৰ্জন কৰে। সেইবাবে সত্যজিৎ ৰায়ক ভাৰতৰ বিখ্যাত চলচ্চিত্ৰ পৰিচালকসকলৰ ভিতৰত অন্যতম বুলি কোৱা হয়।\n3 কাহিনীৰ উৎস\n4 অৰ্জিত সন্মান\nবিংশ শতাব্দীৰ কুৰি দশকত নিশ্চিন্তপুৰ নামক বঙালী এক প্ৰত্যন্ত গাওঁ অঞ্চলত অপু (সূবীৰ বন্দ্যোপাধ্যায়) আৰু তাৰ পৰিয়ালৰ কথাই পথেৰ পাঁচালী ছবিৰ মূল কাহিনী। অপুৰ দেউতা পুৰোহিত হৰিহৰ ৰায় (কানু বন্দ্যোপাধ্যায়) নিশ্চিন্দিপুৰৰ পৈতৃক ভূমিত তেওঁৰ পৰিয়াল সৈতে বসবাস কৰে। তেওঁৰ পেশাত আছিল এজন পুৰোহিত। খুবেই দৰিদ্ৰ। পঢ়াশুনা জনা শিক্ষিত মানুহ। এবাৰ তীব্ৰ অৰ্থসংকটৰ সময়ত তেওঁ তেওঁৰ প্ৰাপ্য পাৰিশ্ৰমিক আদায় কৰাৰ বাবে নিয়োগকৰ্তাৰ পৰা পইচা বিচাৰিব নোৱাৰে। তেওঁ এজন লাজুকী প্ৰকৃতিৰ মানুহ আছিল। হৰিহৰৰ স্ত্ৰী সৰ্বজয়া (কৰুণা বন্দ্যোপাধ্যায়) তেওঁৰ দুই সন্তান দুৰ্গা (উমা দাশগুপ্ত) আৰু অপু আৰু হৰিহৰৰ দূৰ সম্পৰ্কৰ বিধবা পেহীয়েক ইন্দিৰ ঠাকুৰণ (চুনীবালা দেবী)-ৰ চোৱাচিতা কৰে। হৰিহৰ দুখীয়া হোৱা বাবে সৰ্বজয়া ইন্দিৰ ঠাকুৰনক ছোৱাচিতা কৰাটো ভাল চকুৰে নাচায়। সৰ্বজয়াৰ বেয়া ব্যৱহাৰত অতিষ্ঠ হৈ ইন্দিৰ ঠাকুৰণ মাজে সময়ে বেলেগ আত্মীয়ৰ ঘৰত গৈ আশ্ৰয় লয়। দুৰ্গাই তেওঁলোকৰ ধনী চুবুৰীয়াৰ বাগিচাৰ পৰা ফল চুৰ কৰি আনে আৰু ইন্দিৰ ঠাকুৰণৰ লগত ভগাই খায়। এদিন সেই চুবুৰীয়াৰ গৃহিণী আহি দুৰ্গাক তেওঁলোকৰ এখন পুতিৰ মালা চুৰ কৰাৰ বাবে চোৰ বুলি অভিহিত কৰে আৰু সেই চুৰিৰ প্ৰৱণতাক উৎসাহ দিয়াৰ বাবে সৰ্বজয়াক দোষী সাব্যস্ত কৰে।\nঅপু আৰু দুৰ্গা, দুই ভাই-ভনীয়েকৰ মাজত বহুত মিল। দুৰ্গা ডাঙৰ, তায়ো তাইৰ মাৰ নিচিনা সৰু ভায়েক অপুক বহুত মৰম কৰে। কিন্তু মাজে সময়ে দুৰ্গা আৰু অপুৰ মাজত কাজিয়াও হয়। তেওঁলোকে কেতিয়াবা গছৰ তলত বহি থাকে, কেতিয়াবা মিঠাই বিক্ৰেতাৰ পিছে পিছে দৌৰি ফুৰে, কেতিয়াবা একেলগে যাত্ৰা নাট চাবলৈ যায়। এদিন দুয়োটা মিলি সকলোৰ অগোচৰে ৰেলগাড়ী চাবলৈ যায়। কঁহুৱা বনত অপু আৰু দুৰ্গাৰ দৌৰি দৌৰি ৰেলগাড়ী চাবলৈ যোৱাৰ দৃশ্য সত্যজিৎ ৰায়ে এই ছবিখনত ধুনীয়াকৈ চিত্ৰায়িত কৰিছে। ঘৰত উভতি আহি সিহঁতে ইন্দিৰা ঠাকুৰণক মৃত অৱস্থাত দেখা পায়।\nগাঁৱত উপাৰ্জন ভাল নোহোৱাৰ বাবে হৰিহৰ অধিক উপাৰ্জনৰ বাবে চহৰলৈ যায়। হৰিহৰে সৰ্বজয়াক প্ৰতিশ্ৰুতিৰ দি যায় যে চহৰত ভাল উপাৰ্জন হ'লে উভতি আহি সি সিহঁতৰ ভঙা পুৰণি পৈতৃক ঘৰখন ঠিক কৰিবহি। হৰিহৰৰ অনুপস্থিতিত সৰ্বজয়া তীব্ৰ অৰ্থ সংকটত পৰে আৰু সৰ্বজয়া অকলশৰীয়া হোৱাৰ কাৰণে বহুত খঙাল হৈ পৰে। এবাৰ বৰষুণত তিতি দুৰ্গাৰ জ্বৰ হয়। উপযুক্ত চিকিৎসাৰ অভাৱত দুৰ্গাৰ জ্বৰ আৰু অধিক হৈ পৰে আৰু এদিন তীব্ৰ ধুমুহাৰ ৰাতিত দুৰ্গাৰ মৃত্যু হয়। ইয়াৰ পাছত এদিন হৰিহৰ চহৰৰ পৰা উভতি আহে। চহৰৰ পৰা অনা বস্তু অতি আগ্ৰহেৰে সৰ্বজয়াক দেখুৱাব আৰম্ভ কৰে; সৰ্বজয়া প্ৰথমে মনে মনে থাকে আৰু পাছত হৰিহৰৰ ভৰিত মুৰ থৈ কান্দিব আৰম্ভ কৰে। তেতিয়া হৰিহৰ বুজিব পাৰে যে সিহঁতৰ একমাত্ৰ কন্যা দুৰ্গা আৰু নাই। ইয়াৰ পাছত সিহঁতে পৈতৃক ঘৰ আৰু গাওঁ এৰি চহৰলৈ গুচি যায়। এই চলচ্চিত্ৰখনৰ শেষত অপু, হৰিহৰ আৰু সৰ্বজয়া গৰুৰ গাড়ীৰে চহৰলৈ যাত্ৰা কৰাৰ দৃশ্য দেখোৱা হৈছে।\nকানু বন্দ্যোপাধ্যায় - হৰিহৰ ৰায়, দুৰ্গা আৰু অপুৰ দেউতাক\nকৰুণা বন্দ্যোপাধ্যায় - সৰ্বজয়া ৰায়, অপু আৰু দুৰ্গাৰ মাক\nসূবীৰ বন্দ্যোপাধ্যায় - অপূৰ্ব ৰায়, অপু\nৰুঙ্কি বন্দ্যোপাধ্যায় - শিশু দুৰ্গা\nউমা দাশগুপ্ত - কিশোৰী দুৰ্গা\nচুনীবালা দেৱী - ইন্দিৰ ঠাকুৰণ\nহৰেন বন্দ্যোপাধ্যায় - মিঠাই বিক্ৰেতা\nতুলসী চক্ৰবৰ্ত্তী - প্ৰসন্ন, শিক্ষক\nকাহিনীৰ উৎস[সম্পাদনা কৰক]\nবিভূতিভূষণ বন্দোপাধ্যায় ৰচিত পথেৰ পাঁচালী উপন্যাসখন বঙালী ভাষাৰ এক ধ্ৰূপদী জীৱনীমূলক উপন্যাস। ১৯২৮ চনত এখন আলোচনীত ধাৰাবাহিকভাবে উপন্যাসখন প্ৰকাশ পাইছিল আৰু ১৯২৯ চনত উপন্যাসখন কিতাপ আকাৰে ছপা হয়। বিভূতিভূষণে উপন্যাসখনত এটা দুখীয়া পৰিয়ালৰ পৈতৃক গৃহত বসবাস আৰু তীব্ৰ আৰ্থিক সংকটৰ মাজত সিহঁতৰ জীয়াই থকাৰ সংগ্ৰাম ধুনীয়াকৈ বৰ্ণনা কৰিছে।\nসত্যজিৎ ৰায়ে ১৯৪৪ চনত চিগনেট প্ৰেছত গ্ৰাফিক্স ডিজাইনাৰ ৰূপে কাম কৰাৰ সময়তে পথেৰ পাঁচালী উপন্যাসখনৰ নতুন অখণ্ড সংস্কৰণৰ অলংকৰণ কৰাৰ সুবিধা লাভ কৰে। তেতিয়া তেওঁ কিতাপখন পঢ়ে আৰু প্ৰেছৰ মালিক ডি কে গুপ্তক ব্যক্ত কৰে যে কিতাপখনৰ পৰা এখন ভাল চলচ্চিত্ৰ নিৰ্মাণ কৰিব পৰা যাব। ১৯৪৬ চনত যেতিয়া সত্যজিৎ ৰায়ে চলচ্চিত্ৰ নিৰ্মাণৰ কথা ভাবে তেতিয়া ডি কে গুপ্তই তেওঁক পথেৰ পাঁচালী উপন্যাসৰ কাহিনীৰ ভিত্তিত ছবি নিৰ্মাণৰ পৰামৰ্শ দিয়ে।\nঅৰ্জিত সন্মান[সম্পাদনা কৰক]\nপথেৰ পাঁচালী চলচ্চিত্ৰখনে ৰাষ্ট্ৰীয় চলচ্চিত্ৰ বঁটাৰ লগতে বহুতো আন্তঃৰাষ্ট্ৰীয় পুৰস্কাৰো লাভ কৰে।\n১৯৫৫ শ্ৰেষ্ঠ চলচ্চিত্ৰৰ ৰাষ্ট্ৰীয় চলচ্চিত্ৰ বঁটা (স্বৰ্ণকমল)\nবঙালী ভাষাৰ শ্ৰেষ্ঠ চলচ্চিত্ৰৰ ৰাষ্ট্ৰীয় চলচ্চিত্ৰ বঁটা (ৰজতকমল) তৃতীয় ৰাষ্ট্ৰীয় চলচ্চিত্ৰ বঁটা ভাৰত\n১৯৫৬ পাল্ম ডৰ, শ্ৰেষ্ঠ মানৱিক দলিল ১৯৫৬ ৯ম কাঁ চলচ্চিত্ৰ মহোৎসৱ ফ্ৰান্স\n১৯৫৬ ভেটিকান পুৰস্কাৰ, ৰোম ইটালী\n১৯৫৬ গ'ল্ডেন কাৰবাও, মেনিলা ফিলিপাইন\n১৯৫৬ মেধাৰ ডিপ্লোমা এডিনবৰা আন্তঃৰাষ্ট্ৰীয় চলচ্চিত্ৰ মহোৎসৱ স্কটলেণ্ড\n১৯৫৭ শ্ৰেষ্ঠ চলচ্চিত্ৰৰ বাবে চাজনিক গ'ল্ডন লৰেল বাৰ্লিন আন্তঃৰাষ্ট্ৰীয় চলচ্চিত্ৰ মহোৎসৱ জাৰ্মানী\n১৯৫৭ শ্ৰেষ্ঠ পৰিচালকৰ বাবে গ'ল্ডন গেট আৰু শ্ৰেষ্ঠ ছবিৰ বাবে গ'ল্ডেন গেট চান ফ্ৰাঞ্চিচস্কো আন্তঃৰাষ্ট্ৰীয় চলচ্চিত্ৰ মহোৎসৱ আমেৰিকা যুক্তৰাষ্ট্ৰ\n১৯৫৮ শ্ৰেষ্ঠ চলচ্চিত্ৰ ভেনকুভাৰ আন্তঃৰাষ্ট্ৰীয় চলচ্চিত্ৰ মহোৎসৱ কানাডা\n১৯৫৮ শ্ৰেষ্ঠ চলচ্চিত্ৰৰ বাবে ক্ৰিটিকচ্ এৱাৰ্ড ষ্টেটফৰ্ড চলচ্চিত্ৰ মহোৎসৱ কানাডা\n১৯৫৮ শ্ৰেষ্ঠ বিদেশী ভাষাৰ চলচ্চিত্ৰ, ৰাষ্ট্ৰীয় বৰ্ড পৰ্যালোচনা পুৰস্কাৰ আমেৰিকা যুক্তৰাষ্ট্ৰ\n১৯৫৯ শ্ৰেষ্ঠ বিদেশী চলচ্চিত্ৰ নিউয়ৰ্ক চলচ্চিত্ৰ উতসৱ যুক্তৰাষ্ট্ৰ\n↑ Sengoopta, Chandak (16 November 2009). "Apu-In-The-Word". Outlook. পৃষ্ঠা: 2/5. Archived from the original on 24 April 2014. https://web.archive.org/web/20140424010723/http://www.outlookindia.com/printarticle.aspx?262710। আহৰণ কৰা হৈছে: 22 April 2014.\n↑ Tooze, Gary. "Pather Panchali". www.dvdbeaver.com. Archived from the original on 11 December 2013. https://web.archive.org/web/20131211145015/http://www.dvdbeaver.com/FILM/dvdcompare/patherpanchali.htm। আহৰণ কৰা হৈছে: 12 October 2008.\n↑ "Pather Panchali". LA Weekly. Archived from the original on3December 2013. https://web.archive.org/web/20131203033918/http://www.laweekly.com/movies/pather-panchali-179696/। আহৰণ কৰা হৈছে:2December 2013.\n↑ Jeffries, Stuart (19 October 2010). "Pather Panchali: No 12 best arthouse film of all time". The Guardian. Archived from the original on 17 October 2013. https://web.archive.org/web/20131017070224/http://www.theguardian.com/film/2010/oct/20/pather-panchali-ray-arthouse। আহৰণ কৰা হৈছে:2December 2013.\n↑ Hal Erickson, Rovi. "Pather Panchali (1955)". The New York Times. Archived from the original on 8 December 2013. https://web.archive.org/web/20131208171855/http://www.nytimes.com/movies/movie/37409/Pather-Panchali/overview। আহৰণ কৰা হৈছে:2December 2013.\n↑ "Pather Panchali (1957)". British Board of Film Classification. Archived from the original on 27 April 2014. https://web.archive.org/web/20140427164430/http://www.bbfc.co.uk/releases/pather-panchali-1991। আহৰণ কৰা হৈছে: 21 April 2014.\n↑ Ray, Bibekananda (2017). Conscience of The Race. Publications Division Ministry of Information & Broadcasting. পৃষ্ঠা. 424. ISBN 9788123026619. https://books.google.com/books?id=EKo-DwAAQBAJ&pg=PT424.\n↑ 1.0 1.1 Aurora Film Corporation was the distributor, according to credits shown in the film. MoMA and the distributor Edward Harrison were instrumental in the film's MoMA screening and later US release.(Bee, Hellczer & McFadden 2013, পৃষ্ঠা 204) A DVD review in dvdbeaver.com listed Artificial Eye Entertainment as the distributor of Region2and Columbia Tri-Star as the distributor of Region 1 format DVDs.[lower-alpha 1]\n↑ Different sources identify different running times for the film. A Museum of Modern Art anthology states 112 minutes.(Bee, Hellczer & McFadden 2013, পৃষ্ঠা 204) An LA Weekly notice states 115 minutes. Stuart Jeffries of The Guardian states 125 minutes ina2010 report. Rovi Hal Erickson of The New York Times states 126 minutes inareview summary in NYT Critics' Pick. In 2005 Doug Pratt states 125 minutes but mentions that most references list the running time at about 10 minutes less than that. (Pratt 2005, পৃষ্ঠা 908) The British Board of Film Classification lists separate running times for film (110 minutes 55 seconds) and video (119 minutes 31 seconds) versions.\n↑ Satyajit Ray wrote in My Years with Apu: A Memoir (1994) that the budget was ₹70,000, (Ray 1996, পৃষ্ঠা 36) and the loan from the government of West Bengal was ₹70,000. (Ray 1996, পৃষ্ঠা 60) During an interview in 1970, in reply to the question "How much did the production of Pather Panchali cost in all, if you count in the value of the rupee today?", Ray said, "In those days it costalittle over ₹150,000, whereas an average film now costs twice that much."(Isaksson 2007, পৃষ্ঠা 40)\n"https://as.wikipedia.org/w/index.php?title=পথেৰ_পাঁচালী&oldid=299883"ৰ পৰা অনা হৈছে\nএই পৃষ্ঠাখন ২৩ ছেপ্টেম্বৰ, ২০২১ তাৰিখে ০৭:৩৩ বজাত অন্তিম সংশোধন কৰা হৈছিল।


নিষিদ্ধ গলিৰ চিঠি : জাহ্নবী বৰা - সাহিত্য ডট অৰ্গ\nনিষিদ্ধ গলিৰ চিঠি\n– জাহ্নবী বৰা\nমই জানো আপুনি কোন!!!\nআপুনি এজন গ্ৰাহক। অনেক ভাল গ্ৰাহক। আপুনি সেইজন পুৰুষ যি প্ৰতি ৰাতি মোক কিনিছে নিজৰ কষ্টোপাৰ্জিত ধনেৰে। আপুনি সেইজন পুৰুষ যি মোৰ প্ৰতিটো নতুন ষ্টাইলৰ খবৰ লৈছে। প্ৰতিবাৰে প্ৰশ্ন কৰিছে কিয় মই নিজৰ শৰীৰ বিক্ৰী কৰিছোঁ। আপুনি সেইজন পুৰুষ যিয়ে এবাৰলৈও নিজকে সোধা নাই কিয় প্ৰতি ৰাতি আপুনি এজনী নিষিদ্ধ কন্যাৰ শৰীৰ কিনি গৈছে।\nমই সেইজনী নাৰী যিয়ে প্ৰতিবাৰেই আপোনাক দিওঁ সাময়িক সুখ। এই সুখৰ বাবেই আপুনি বাৰে বাৰে ঢাপলি মেলে মোৰ ওচৰলৈ। আমাৰ ইয়াত সকলো সাময়িক। ভালপোৱা, প্ৰতিশ্ৰুতি সকলোবোৰ। যেতিয়ালৈ আপোনাক এই সুখ দিব পাৰোঁ তেতিয়ালৈ মই আপোনাৰ চকুত এই জগতৰ শ্ৰেষ্ঠ ৰমণী। সুখ শেষ, ভালপোৱাও শেষ। দিনবোৰ বাগৰি যায়। আকৌ এটা নতুন দিন আহে। দিনৰ অন্তত আপুনিও আহে। কিছুসময়ৰ বাবে মই আকৌ হৈ পৰোঁ জগতৰ শ্রেষ্ঠ ৰমণী। কিমানৰ যে হ’লোঁ মই, কতবাৰ যে হ’লোঁ। তেতিয়া কিন্তু কাৰো মনত নপৰে মই যে নষ্ট চৰিত্ৰৰ। কেৱল আপুনি ইয়াৰ পৰা যোৱাৰ পিছত মই হৈ পৰো এজনী নষ্ট চৰিত্ৰৰ নাৰী।\nআপুনি চাগে’ মোৰ প্ৰাণখোলা হাঁহি দেখিছে। পিছে সেয়া মিছা। আপুনি সেয়া নুবুজিব। আপুনি কেৱল মোৰ হাঁহি দেখিছে, প্ৰাণখোলা হাঁহি। আপুনি নিজকে পাহৰি যায় এই হাঁহিৰ আঁৰত, এক মিথ্যা, মায়াজালৰ আঁৰত।\nমই আপোনাক কোৱা প্ৰতিটো গল্পই মিছা। সকলোৱে মিছাক সজাই পৰাই ক’ব নোৱাৰে, মই পাৰোঁ। খুব ভালকৈ পাৰোঁ। মই মিছা কোৱা শিকিবলৈ বাধ্য হৈছোঁ। কাৰণ মই বুজি উঠিছোঁ যে সত্য সদায় সুন্দৰ হলেও মিছাৰ আগত জিকিব নোৱাৰে, অন্তত আজিৰ যুগত। ইয়াত মিছা ভাল দামত বিক্ৰী হয়। আপুনিয়েই তাৰ ক্ৰেতা। মোৰ প্ৰতিটো হাঁহি মিছা। কোনেও নুবুজে, কাকো মই বুজিবলৈ নিদিও।\nমোৰ নিদ্ৰাও মিছা। কেতিয়াবা আপোনাৰ টোপনি আহি যায়। সাময়িক সুখত আবিষ্ট হৈ আপুনি ভাবে যে ময়ো হয়তো আপোনাৰ দুবাহুৰ মাজত সুখেৰে আছোঁ। কিন্তু সেয়া মিছা। সেয়া নিদ্ৰাৰ অভিনয়হে, ইয়াত সকলো কৰিব লগা হয়। দৰাচলতে মোৰ প্ৰতিটো দিন, প্ৰতিটো ৰাতিয়েই নিদ্ৰাবিহীন।\nআপুনি কোৱাৰ দৰে পৃথিৱীৰ শ্রেষ্ঠ ৰমণী হোৱাৰ হেঁপাহ মোৰ কোনোদিনেই নাছিল। পৃথিৱীৰ শ্রেষ্ঠ পুৰুষজনো মোক নালাগে। কেৱল বিচাৰোঁ অলপ ৰঙা ৰং। নেইল পলিছৰ ৰঙা বুলি ভুল নকৰিব, মই বিচাৰোঁ সেন্দুৰৰ ৰঙা। কাৰো চোলাত লাগি থকা লিপষ্টিকৰ দাগ নহয়, কেৱল কোনোবা বিশেষ পুৰুষৰ চোলাত লাগি থকা সেন্দুৰৰ দাগ।\nবিচাৰিছিলোঁ কোনোবা এজন মোৰ বাবে জীয়াই থকাৰ কাৰণ হওঁক। মোৰ সুখ-দুখৰ লগৰী হওঁক। এদিন দুপৰীয়া তেওঁৰ চোলাটো ধুবলৈ গৈ একোণত মোৰ সেন্দুৰৰ দাগ দেখি অজানিতে মোৰ মুখত দেখ-নেদেখ এটা হাঁহি বিৰিঙি উঠক….\nআৰু সেই হাঁহি এবাৰলৈ হলেও সঁচা হওঁক…………\n← সম্পাদকীয়ৰ পৰিৱৰ্তে\nফুল ফুলিছে বসন্তত : নীলাঞ্জনা মহন্ত →\nফাইল (-দিগন্ত কুমাৰ ভট্টাচাৰ্য)


Sensorcaine in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Sensorcaine ar byavahar, ppali, parshwakriya, upkaar, kriya-pratikriya aaru satarkatabani\nSensorcaine की जानकारी\nSensorcaine ৰ লাভ আৰু ব্যৱহাৰসমূহ- Sensorcaine Benefits & Uses in Assamese- Sensorcaine ar laabh aaru byavaharsamuh\nSensorcaine ৰ পালি আৰু সেয়া কেনেদৰে ল'ব- Sensorcaine Dosage & How to Take in Assamese - Sensorcaine ar paali aaru xeya kenedore lobo\nSensorcaine ৰ পাৰ্শ্চক্ৰিয়াসমূহ- Sensorcaine Side Effects in Assamese- Sensorcaine ar parshwakriyasamuh\nSensorcaine সংক্ৰান্ত সতৰ্কতাবাণীসমূহ- Sensorcaine Related Warnings in Assamese- Sensorcaine xonkranta xatarkatabanisamuh\nঅইন দৰৱৰ সৈতে Sensorcaineৰ গুৰুতৰ ক্ৰিয়া-প্ৰতিক্ৰিয়া- Severe Interaction of Sensorcaine with Other Drugs in Assamese- Oinor xoite Sensorcaine ar gurutor kriya-pratikriya\nSensorcaine মতভেদসমূহ- Sensorcaine Contraindications in Assamese- Sensorcaine nishedhsamuh\nSensorcaine ৰ বিষয়ে সততে সোধা প্ৰশ্নসমূহ- Frequently asked Questions about Sensorcaine in Assamese- Sensorcaine ar bikhoye satate xodha prashnasamuh\nখাদ্য আৰু মদৰ সৈতে Sensorcaine ক্ৰিয়া-প্ৰতিক্ৰিয়া- Sensorcaine Interactions with Food and Alcohol in Assamese- khadya aaru modor xoite Sensorcaine kriya-pratikriya\nSensorcaine ৰ লাভ আৰু ব্যৱহাৰসমূহ - Sensorcaine Benefits & Uses in Assamese - Sensorcaine ar laabh aaru byavaharsamuh\nSensorcaine তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nSensorcaine ৰ পালি আৰু সেয়া কেনেদৰে ল'ব - Sensorcaine Dosage & How to Take in Assamese - Sensorcaine ar paali aaru xeya kenedore lobo\nSensorcaine-ৰ উপাদানসমূহ - Sensorcaine Active Ingredients in Assamese - Sensorcaine-ar upadaansamuh\nSensorcaine ৰ পাৰ্শ্চক্ৰিয়াসমূহ - Sensorcaine Side Effects in Assamese - Sensorcaine ar parshwakriyasamuh\nগৱেষণাৰ ভিত্তিত, Sensorcaine ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nSensorcaine সংক্ৰান্ত সতৰ্কতাবাণীসমূহ - Sensorcaine Related Warnings in Assamese - Sensorcaine xonkranta xatarkatabanisamuh\nSensorcaine-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাৰ ক্ষেত্ৰত Sensorcaine ৰ সুৰক্ষাৰ বিষয়ে এতিয়ালৈকে কোনো গৱেষনা কৰা হোৱা নাই। গতিকে গৰ্ভৱতী মহিলাৰ ওপৰত ইয়াৰ প্ৰভাবৰ বিষয়ে জনা নযায়।\nSensorcaine-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাৰ ক্ষেত্ৰত Sensorcaineৰ পাৰ্শ্ব-প্ৰতিক্ৰিয়াৰ বিষয়ে জনা নাযায়। কাৰণ এইটো বিষয়ৰ ওপৰত গৱেষনা কৰা হোৱা নাই।\nবৃক্কত Sensorcaine কি প্ৰভাৱ দেখা গৈছে?\nSensorcaineএ বৃক্কত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nযকৃতত Sensorcaine কি প্ৰভাৱ দেখা গৈছে?\nSensorcaineৰ কলিজা ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nহৃদযন্ত্ৰৰ ক্ষেত্ৰত Sensorcaine ৰ কি প্ৰভাৱ দেখা গৈছে?\nহৃদয় ৰ ক্ষেত্ৰত Sensorcaineৰ প্ৰভাৱৰ বিষয়ে এতিয়ালৈকে কোনো গৱেষনা কৰা হোৱা নাই। গতিকে Sensorcaine গ্ৰহণ কৰাৰ ফলত [Organ]ৰ ওপৰত পাৰ্শ্ব-প্ৰতিক্ৰিয়া হবনে নহয় জনা নাযায়।\nঅইন দৰৱৰ সৈতে Sensorcaineৰ গুৰুতৰ ক্ৰিয়া-প্ৰতিক্ৰিয়া - Severe Interaction of Sensorcaine with Other Drugs in Assamese - Oinor xoite Sensorcaine ar gurutor kriya-pratikriya\nSensorcaine তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nSensorcaine মতভেদসমূহ - Sensorcaine Contraindications in Assamese - Sensorcaine nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Sensorcaine লোৱা অনুচিত যাতে -\nSensorcaine ৰ বিষয়ে সততে সোধা প্ৰশ্নসমূহ - Frequently asked Questions about Sensorcaine in Assamese - Sensorcaine ar bikhoye satate xodha prashnasamuh\nএই Sensorcaine-এ অভ্য়াস বা নিচাৰ সৃষ্টি কৰে নেকি?\nনহয়, Sensorcaine লোৱাটোৱে কোনো আসক্তিৰ সৃষ্টি নকৰে।\nনহয়, মগজু খটাবলগা কোনো কাম আপুনি কৰাটো অনুচিত, আপুনি Sensorcaine লোৱাৰ পিছত সেয়া সক্ৰিয় কিয়নো আৰু সতৰ্ক থকাটো প্ৰয়োজনীয়।\nহয়, কিন্তু ডাক্তৰৰ পৰামৰ্শ মতেহে Sensorcaine লওক।\nনহয়, মানসিক ৰোগৰ চিকিত্সাৰ ক্ষেত্ৰত Sensorcaine ব্যৱহৃত নহয়।\nখাদ্য আৰু মদৰ সৈতে Sensorcaine ক্ৰিয়া-প্ৰতিক্ৰিয়া - Sensorcaine Interactions with Food and Alcohol in Assamese - khadya aaru modor xoite Sensorcaine kriya-pratikriya\nখাদ্য আৰু Sensorcaineৰ ক্ৰিয়া-প্ৰতিক্ৰিয়া\nগৱেষণাৰ অভাৱত, Sensorcaine আৰু খাদ্য একেলগে লোৱাটোৰ পিছৰ পৰ্যায়ৰ বিষয়ে একো ক'ব পৰা নাযায়।\nমদ আৰু Sensorcaineৰ মাজৰ প্ৰতিক্ৰিয়া\nSensorcaineৰ সৈতে মদ্যপান কৰাটোৱে আপোনাৰ দেহত হানিকাৰক প্ৰভাৱ পেলাব পাৰে।\nSensorcaine ৰ অনুকল্প - Substitutes for Sensorcaine in Assamese\nআপুনি বা আপোনাৰ পৰিয়ালৰ কোনোবাই Sensorcaine লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Sensorcaine ব্যৱহাৰ কৰিছিল নেকি?\nআপুনি কিমান পৰিমাণে Sensorcaine সেৱন কৰিছিল?\nআপুনি Sensorcaine ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Sensorcaine সেৱন কৰে?


চৰাই পৰ্যবেক্ষণৰ অনুপম হাতপুথি - ভাস্কৰ ভূঞা - সাহিত্য ডট অৰ্গ\nচৰাই পৰ্যবেক্ষণৰ অনুপম হাতপুথি – ভাস্কৰ ভূঞা\nঅসমৰ চিকাৰী চৰাই গ্ৰন্থৰ সমালোচনা\nএকবিংশ শতিকাৰ প্ৰথম সময়ৰেপৰা অসমৰ পৰিৱেশ সম্পৰ্কীয় বৌদ্ধিক চিন্তা-চৰ্চা আৰু প্ৰকৃতিৰ সংৰক্ষণৰ সামাজিক আন্দোলনত অগ্ৰণী ভূমিকা গ্ৰহণ কৰা এজন পৰিৱেশকৰ্মী হ’ল সৌম্যদ্বীপ দত্ত৷ তেওঁৰ প্ৰকৃতি সংৰক্ষণৰ কাৰ্যকলাপবোৰে অসমৰ পৰিৱেশ সাহিত্য আৰু পৰিৱেশ সংৰক্ষণৰ ব্যৱহাৰিক দিশটোলৈকে নতুন এটি মাত্ৰা কঢ়িয়াই আনিছে৷ প্ৰকৃতিক প্ৰাকৃতিকভাৱেই বৰ্তাই ৰাখিবলৈ এখন উপযুক্ত প্লেটফৰ্ম নিৰ্মাণ কৰাটোৱেই সৌম্যদ্বীপ দত্তৰ সাহিত্য সৃষ্টি আৰু তেওঁ কৰি থকা কাম-কাজসমূহৰ প্ৰধান লক্ষ্য আৰু উদ্দেশ্য৷ সেইদৰে সাধাৰণ জনসাধাৰণ আৰু পাঠকৰ সৈতে প্ৰকৃতিক চিনাকী কৰি প্ৰকৃতিক নিৰপেক্ষভাৱেই ভাল পাবলৈ শিকাব পৰা চেতনাটোও তেওঁৰ সাহিত্য আৰু কৰ্মৰাজিত সততে পৰিলক্ষিত হয়৷ দত্তই নেচাৰ্চ বেকনৰ দ্বাৰা প্ৰকৃতিৰ সংৰক্ষণৰ বাবে গ্ৰাম্যস্তৰৰ পৰা বিদ্যায়তনিক ক্ষেত্ৰখনলৈকে কাম কৰাৰ সমান্তৰালভাৱে¸ সাহিত্য সৃষ্টিৰ মাজেৰেও নিজৰ চিন্তা-চৰ্চাখিনি নতুন প্ৰজন্মটোলৈ উলিয়াই দিছে৷ শেহতীয়াকৈ অৰণ্য ভ্ৰমণ আৰু অঞ্চল ভ্ৰমণ সম্পৰ্কীয় নতুন বিষয়বোৰক কেন্দ্ৰ কৰিও তেওঁ গ্ৰন্থ প্ৰকাশ কৰাৰ লগতে বিভিন্নধৰণে সজাগতাৰ সৃষ্টি কৰিছে৷ অৰুণাচল, ভূটান, ছিকিম আদি ৰাজ্যৰ আধাৰত তেওঁ ভ্ৰমণ সম্পৰ্কীয় বহুকেইখন পুথি লিখি উলিয়াইছে৷ এই ভ্ৰমণকেন্দ্ৰিক গ্ৰন্থবোৰৰ মুখ্য বিশেষত্ব হৈছে এই গ্ৰন্থবোৰত কেৱল প্ৰকৃতি আৰু সেই নিৰ্দিষ্ট অঞ্চলবোৰৰ ধৰ্ম বিষয়ক বিষয়বস্তুবোৰেহে প্ৰধান ঠাই দখল কৰিছে৷ সেইদৰে অৰণ্যত এখোজ-দুখোজ, লাহুল-স্পিতি আৰু কিন্নৰ উপত্যকাত, নামচাঙৰ অন্তেষপুৰ, অৰণ্যৰ ছাঁ-পোহৰ আদিৰদৰে প্ৰকৃতি ভ্ৰমণ আৰু সংৰক্ষণ চেতনা নিহিত হৈ থকা কিতাপসমূহো অসমীয়া সাহিত্যত তেনেই কম৷ অসমত পূৰ্বতেও প্ৰকৃতি সম্পৰ্কীয় অনেক গ্ৰন্থৰ ৰচনা বা অনুবাদ হৈছে যদিও দত্তৰ গ্ৰন্থবোৰৰ বিশেষত্ব হৈছে এই গ্ৰন্থবোৰত প্ৰকৃতিৰ বৰ্ণনাতকৈ প্ৰকৃতি সম্পৰ্কীয় সজাগতা আৰু সংৰক্ষণ চেতনাটোৱে বিশেষ মাত্ৰা লাভ কৰিছে৷ সেইদৰে পাঠকসমাজে তেওঁৰ গ্ৰন্থত প্ৰকৃতিক নতুনকৈ উপলব্ধি কৰিবপৰা চেতনা আৰু বৌদ্ধিক জ্ঞান লাভ কৰে৷\nএইজন লেখকৰ ‘অসমৰ চিকাৰী চৰাই’ (২০১৮) শীৰ্ষক গ্ৰন্থখন হ’ল চিকাৰী চৰাই পৰিচিতি বিষয়ক এখন মনোৰম গ্ৰন্থ৷ গ্ৰন্থখনত লেখকে অসমৰ চিনাকী-অচিনাকী চিকাৰী চৰাইবোৰৰ আলোকচিত্ৰসহ সামগ্ৰিক বৈশিষ্ট্যসমূহ বৰ্ণনা কৰিছে৷ চৰাই-চিৰিকতিক লৈ সৌম্যদ্বীপ দত্তই ইয়াৰ পূৰ্বতেও বহুকেইখন চৰাই বিষয়ক গ্ৰন্থ প্ৰকাশ কৰিছে৷ তাৰ ভিতৰত ‘অসমৰ বিনন্দিয়া চৰাই’, ‘অসমৰ চৰাই পৰ্যবেক্ষণৰ হাতপুথি’, ‘অসমৰ জলচৰ চৰাই’, ‘আমাৰ বিনন্দীয়া চৰাই আৰু তাৰ সংৰক্ষণ’ আদি অন্যতম৷ উল্লেখ্য যে চৰাই পৰ্যবেক্ষণ আৰু চৰাই পৰিচিতি বিষয়ক গ্ৰন্থবোৰ ইংৰাজী ভাষাত যথেষ্ট সংখ্যক আছে যদিও অসমীয়া ভাষাত এই বিষয়ক গ্ৰন্থ ৰচনা কৰা লেখকৰ সংখ্যা তেনেই কম৷ অসমৰ কেইখনমান চৰাই সম্পৰ্কীয় গ্ৰন্থ হ’ল– অলক কুমাৰ বুঢ়াগোহাঁই আৰু নীলমনি বৰাৰ ‘অসমৰ উদ্ভিদ আৰু চৰাইঃ পৰিচয়াত্মক বিৱৰণ’, প্ৰফুল্ল দত্ত গোস্বামীৰ ‘চৰাই বিনন্দিয়া’ , শান্তা শৰ্মাৰ ‘অসমৰ চৰাই চিৰিকতি’ , ডিম্বেশ্বৰ চলিহাৰ ‘চৰাই’ , ‘চৰাই চিনো আহা’, ‘চৰাই বিনন্দিয়া’ , ফটিকচন্দ গগৈৰ ‘অসমৰ বিৰল পশু-পক্ষী’ , ‘অসমৰ চৰাই’ [অসম বিজ্ঞান সমিতিৰ দ্বাৰা প্ৰকাশিত], ৰঞ্জন কুমাৰ দাসৰ ‘পক্ষীৰ কাকলিত ডিব্ৰু-ছৈখোৱা’ , সাৱিত্ৰি বৰুৱাৰ ‘পক্ষী জগত’ [ অনুবাদ, মূল-জামাল আধাৰ] চালিম আলি আৰু ফটেহ আলিৰ ‘সাধাৰণ চৰাই’  জীৱন দাসৰ ‘অকণিৰ বিনন্দিয়া চৰাই’ আদি৷ শেহতীয়াকৈ প্ৰকাশিত সৌম্যদ্বীপ দত্তৰ এই গ্ৰন্থখনেও অসমৰ চিকাৰী চৰাইসমূহৰ বিষয়ে যথেষ্ট তথ্য আৰু সমল যোগাব পৰাকৈ সমৃদ্ধ৷ গ্ৰন্থখনত সমান্তৰালভাৱে এই চিকাৰী চৰাইবোৰৰ প্ৰয়োজনীয়তা, চৰাই পৰ্যবেক্ষণৰ বাবে ল’ব পৰা বিভিন্ন কৌশল আৰু সিহঁতৰ সংৰক্ষণৰ বাবে ল’ব পৰা বিভিন্ন পদক্ষেপ সম্পৰ্কেও আভাস পোৱা যাব৷\nপ্ৰকৃতিত উপলব্ধ বিভিন্ন বন্যপ্ৰাণীসমূহৰ ভিতৰত চৰাই-চিৰিকতিবোৰৰ এক সুকীয়া স্থান আছে৷ এই বনৰীয়া-ঘৰচীয়া চৰাইবোৰ অসমৰ সামগ্ৰিক সংস্কৃতিৰেই অভিন্ন অংগ হৈ পৰিছে৷ অসমীয়া বৰ্ণিল সংস্কৃতিত বিশেষকৈ সাহিত্য, সংগীত, চিত্ৰ, সুকুমাৰ কলা আদিৰ পৰা আৰম্ভ কৰি দৈনন্দিন জীৱনত চৰাই-চিৰিকতিসমূহৰ ভূমিকা অনেক৷ সেইদৰে পোহনীয়া চৰাইবোৰেও আমাক বিভিন্ন সময়ত বিভিন্ন ধৰণে প্ৰভাৱিত কৰি ৰাখিছে৷ পৰিস্থিতিতন্ত্ৰ বৰ্তি থকাতো চৰাই-চিৰিকতিবোৰৰ ভূমিকা অপৰিসীম৷ গতিকে চৰাই-চিৰিকতিবোৰক লৈ আমাৰ মানৱ সমাজৰ কৰণীয় বহুতো আছে; কিন্তু সমাজৰ গৰিষ্ঠ সংখ্যকেই এই বিষয়ে কেতিয়াও ভবাই নাই বা সিহঁতৰ বিষয়ে জানিবলৈ, সংৰক্ষণ কৰিবলৈকো চেষ্টা কৰা নাই৷ বণ্যপ্ৰাণীবোৰেও যে আমাৰ পৰিৱেশত নিজস্ব ধৰণেৰে থাকিবলৈ অধিকাৰ পাবৰ যোগ্য; আমি গৰিষ্ঠ সংখ্যকেই সেয়া উপলব্ধি নকৰোঁ৷ এয়া হয় আমাৰ সমাজ ব্যৱস্থাটোৰ দুৰ্বলতা, নহ’লে আমাৰ শিক্ষা ব্যৱস্থাটোত ক’ৰবাত নহয় ক’ৰবাত আউল আছে৷ যধে-মধে মানুহৰ স্বাৰ্থত প্ৰকৃতি জগতখনক ব্যৱহাৰ কৰিও আমি কোনোদিনে ইয়াৰ সংৰক্ষণৰ বাবে চিন্তা কৰি চোৱা নাই৷ প্ৰকৃতি ধ্বংশৰ বাবে আমি অনুতপ্তও নহয়, ফলশ্ৰুতিত প্ৰকৃতিৰ পৰা ক্ৰমান্বয়ে এটি এটিকৈ সম্পদবোৰ লুপ্তপ্ৰায় বা ধ্বংশ হৈ আহিছে৷ এটা সামান্য উদাহৰণ– আমি বাৰু চৰাইবিহীন এখন পৃথিৱীৰ কল্পনা কৰি চাব পাৰিমনে! কিন্তু লক্ষ্য কৰিলে দেখিম– সময়ে সময়ে আমাৰ চকুৰ সন্মুখতে চৌপাশৰ পৰিৱেশৰপৰাই বহুতো চিনাকী চৰাই নোহোৱা হৈ গৈছে৷ আগতে অসমৰ গাঁওবোৰত ঘনচিৰিকা আৰু টোকোৰা চৰাই বহু পৰিমাণে দেখা গৈছিল, কিন্তু বৰ্তমান সময়ত বিভিন্ন কাৰণত এই চৰাইবোৰ পাবলৈ নোহোৱা হৈ আহিছে! গতিকে এনে পৰিপ্ৰেক্ষিত্ৰত চৰাই সংৰক্ষণৰ চিন্তা-চেতনাবোৰ মানুহৰ মাজলৈ লৈ যোৱাত এজন পৰিৱেশকৰ্মী হিচাপে সৌম্যদ্বীপ দত্তৰ লগতে তেওঁৰ সহযোগীসকলৰ কাৰ্যকলাপবোৰ সলাগ ল’বলগীয়া৷\n‘অসমৰ চিকাৰী চৰাই’ শীৰ্ষক চৰাই পৰিচিতি বিষয়ক গ্ৰন্থখনত অসমৰ চিকাৰী চৰাইবোৰৰ ফটোসহ সিহঁতৰ বাসস্থান, জীৱন-নিৰ্বাহৰ বিভিন্ন বৈশিষ্ট্য, নিৰ্দিষ্ট চৰাইবোৰ পোৱাৰ স্থান, দেহৰ বৰণ, গঠন, চিকাৰ কৰাৰ ধৰণ আদি বিষয়বোৰৰ বৰ্ণনা আছে৷ গ্ৰন্থখনৰ শেষৰফালে চিকাৰী চৰাই তথা বনৰীয়া চৰাই সংৰক্ষণৰ প্ৰচেষ্টা আৰু চৰাই পৰ্যবেক্ষণৰ প্ৰশিক্ষণ, কৌশল সম্পৰ্কেও আলোচনা কৰা হৈছে৷ গোটেই গ্ৰন্থখনৰ পৃষ্ঠাবোৰতেই চিকাৰী চৰাইবোৰৰ সুন্দৰ সুন্দৰ ফটো দি আটক ধুনীয়াকৈ সজোৱা হৈছে৷ অংগসজ্জা [Design]ৰ ফালৰপৰাও এই গ্ৰন্থখন অসমীয়া সাহিত্যত বিশেষ স্থান পাবৰ যোগ্য৷ গ্ৰন্থখনত লেখকে চৰাই বিষয়ক বহুতো গুৰুত্বপূৰ্ণ তথ্য আৰু চিকাৰী চৰাইবোৰৰ চাৰিত্ৰিক বিশেষত্ব সম্পৰ্কে উল্লেখ কৰিছে৷ তেওঁৰ মতে ভাৰতত পোৱা ৩০০ বিধ চৰাইৰ ভিতৰত অসমত প্ৰায় ৯০০ বিধমান চৰাইৰ প্ৰজাতি পোৱা যায়৷ তাৰে ২৯০ বিধমান চৰাই বিভিন্ন সময়ত অসমলৈ প্ৰব্ৰজনকাৰী হিচাপে আহে৷ ভৌগোলিক পৰিৱেশ, অসমৰ জলবায়ু, অৰণ্য, নদ-নদী, জলাশয় আদিৰ প্ৰাচুৰ্যতা তথা বিচিত্ৰতাৰ বাবেই অসমত ইমানখিনি চৰাই থকাটো আৰু প্ৰব্ৰজনকাৰী হিচাপেও চৰাই অহাটো সম্ভৱ হৈ উঠিছে৷ এই ধৰণৰ বিষয়বোৰ গৱেষণাধৰ্মীভাৱে গ্ৰন্থখনত উল্লেখ কৰা হৈছে৷ লেখকে আৰু উল্লেখ কৰিছে যে অসমত প্ৰায় ৭৮ বিধ মান চিকাৰী চৰাই আছে৷ এই চিকাৰী চৰাইবোৰক তেওঁ প্ৰধানকৈ দুটা ভাগত বিভক্ত কৰিছে৷ ভাগদুটা হ’ল– দিবাচৰ চিকাৰী চৰাই আৰু নিশাচৰ চিকাৰী চৰাই৷\nচিকাৰী চৰাইবোৰে অসমৰ জৈৱ্য বৈচিত্ৰ্যত গুৰুত্বপূৰ্ণ ভূমিকা গ্ৰহণ কৰিছে৷ কিন্তু শেহতীয়াকৈ গোলকীয় উষ্ণতা, অৰণ্য ধংশ, নগৰীকৰণ, উদ্যোগীকৰণ আদি বিভিন্ন কাৰকৰ বাবে অসমৰ প্ৰাকৃতিক ক্ষেত্ৰখনলৈ অভূতপূৰ্ব পৰিৱৰ্তন আহিছে৷ যাৰ বাবে কেৱল চৰাই-চিৰিকতি বুলিয়েই নহয়৷ সমগ্ৰ প্ৰাণীকূলেই বিপদৰ সন্মুখীন হ’বলৈ গৈ আছে৷ গছ-গছনি, অৰণ্য আদিৰ পৰিমাণ কমি অহাৰ ফলাফল কি হৈছেগৈ, সেয়া আমি নিজেই বাস্তৱজগতখনত দেখি আহিছোঁ৷ গ্ৰন্থখনত লেখকে এই বিষয়বোৰৰ সমালোচনা কৰি নিৰাশাৰ মাজতো আশাৰ সঞ্চাৰ কৰিবপৰাকৈ চৰাই-চিৰিকতিবোৰৰ সংৰক্ষণ আৰু পুনৰ উৎপাদনৰ বাবে কৰিবলগীয়া প্ৰয়োজনীয় পদক্ষেপবোৰৰ বিষয়ে বিস্তাৰিতভাৱে আলোচনা কৰিছে৷ লেখকে অসমৰ প্ৰাকৃতিক পৰিৱেশত পোৱা সৰ্বসাধাৰণ চৰাই-চিৰিকতিৰ বৈশিষ্ট্যৰ লগতে চিকাৰী চৰাইৰ পৃথক বৈশিষ্ট্য সম্পৰ্কে ভালেখিনি তথ্য দিছে৷ সাধাৰণ চৰাই আৰু চিকাৰী চৰাইৰ মাজত থকা সাদৃশ্য সম্পৰ্কেও বিজ্ঞানসন্মতভাৱে বিশ্লেষণ কৰিছে৷ সেইদৰে বিভিন্ন চিকাৰী চৰাইৰ ঠোঁট আৰু ঠেঙৰ সাদৃশ্য-বৈশাদৃশ্য সম্পৰ্কেও তেওঁ চিত্ৰসহ গ্ৰন্থখনত আলোচনা কৰিছে৷ চিকাৰী চৰাই বাসস্থান সম্পৰ্কীয় বিশেষত্ব আৰু বাসস্থান নিৰ্মাণ কৰাৰ পদ্ধতি সম্পৰ্কেও বিভিন্ন অধ্যায়ত আলোচনা কৰা হৈছে৷ মানুহেও যে বিভিন্ন সময়ত এই চিকাৰী চৰাইবোৰ পোহনীয়া কৰি নিজৰ প্ৰয়োজনত ব্যৱহাৰ কৰিছে, তাৰো উদাহৰণসহ বৰ্ণনা গ্ৰন্থখনত আছে৷ সেইদৰে চিকাৰী চৰাইক লৈ হ’ব পৰা পৰ্যটন, অৰ্থনৈতিক প্ৰগতি আদি সম্পৰ্কেও লেখকে নতুন নতুন চিন্তা-চৰ্চাৰ সম্ভেদ গ্ৰন্থখনত দিয়া হৈছে৷ ইয়াৰ পৰৱৰ্তী সময়ত লেখকে দিবাচৰ চিকাৰী চৰাই আৰু নিশাচৰ চিকাৰী চৰাই সম্পৰ্কে পৃথকে পৃথকে টোকা আকাৰত তথ্য সন্নিৱিষ্ট কৰিছে৷ দিবাচৰ আৰু নিশাচৰ চিকাৰী চৰাইৰ মাজৰ পাৰ্থক্য আৰু সাদৃশ্য, গাৰ বৰণ, দৈৰ্ঘ্য-প্ৰস্থৰ বৰ্ণনা, খাদ্যাভ্যাস, থকাৰ স্থান, বাসস্থান আদিয়ে এই টোকাবোৰত গুৰুত্ব লাভ কৰিছে৷ সেইদৰে অসমৰ মানুহে নজনা বহুতো চৰাইৰ স্থানীয় নাম গ্ৰন্থখনত সন্নিৱিষ্ট হৈছে৷ লেখাবোৰত প্ৰতিটো চৰাইৰ স্থানীয় নাম, ইংৰাজী নাম, বৈজ্ঞানীক নামৰ উল্লেখ আছে আৰু চিকাৰী চৰাইবোৰৰ সুন্দৰ আলোকচিত্ৰও সন্নিৱিষ্ট কৰা হৈছে৷ প্ৰতিটো চিকাৰী চৰাইৰ বিষয়ে দিয়া এই টোকাসমূহে পাঠকক আৰু বিশেষকৈ চৰাই পৰ্যবেক্ষণকাৰীৰ লগতে চৰাইক লৈ ফটোগ্ৰাফী কৰা নতুন প্ৰজন্মটোৰ বাবে গাইড পুথিৰদৰে সহায় কৰিব বুলি উল্লেখ কৰিব পাৰি৷ গ্ৰন্থখনৰ শেষৰফালে ‘শগুন’ৰ বিশেষ চৰাই গোষ্ঠীসমূহৰ বিষয়ে বিস্তাৰিতভাৱে আলোচনা কৰা হৈছে৷ ভাৰতৰ লগতে অসমতে শগুনৰ বহুকেইটা প্ৰজাতি পোৱা যায়৷ কিন্তু শেহতীয়াকৈ প্ৰকৃতি জগতত শগুনৰ মাত্ৰা কমি আহিছে৷ ইয়ৰ কাৰণ হিচাপে অৰণ্য ধ্বংশ, শগুনৰ বাসস্থান ধ্বংশ, ডাঙৰ ডাঙৰ গছৰ ধ্বংশ, মৰাশত বিহ প্ৰয়োগ কৰি শ শ শগুনক হত্যা কৰা, শগুনৰ চোৰাং চালান আদি বিভিন্ন দিশসমূহ লেখকে গ্ৰন্থখনত উল্লেখ কৰিছে৷ সেইদৰে জনগোষ্ঠীয় লোকৰ মাজত থকা অন্ধবিশ্বাসবোৰেও শগুন হত্যাত ইন্ধন যোগাইছে বুলি উল্লেখ কৰিছে৷ শগুনৰ বিভিন্ন প্ৰজাতিসমূহ যেনে- পাতি শগুন, পাহাৰী শগুন, ক’লা শগুন, ৰজা শগুণ, পৰ্বতীয়া বৰ শগুন, ইজিপচিয়ান শগুন আদিৰ বিষয়ে গ্ৰন্থখনত চমুটোকা আছে৷ ফেঁচাৰ বিভিন্ন প্ৰজাতি যেনে– ফুটুকী ফেঁচা, লক্ষ্মী ফেঁচা, মুগা ফেঁচা, কাণ চুটি ফেঁচা, পাহাৰী নিউ ফেঁচা, কাল ফেঁচা, সৰু ফেঁচা, বহুৰূপী ফেঁচা, চেকচেকী ফেঁচা, দুখী ফেঁচা আদিৰ বিষয়েও গ্ৰন্থখনত আলোকচিত্ৰসহ টোকা আছে৷ সেইদৰে হুদুৰ বিভিন্ন প্ৰজাতি যেনে– দুধকুশী হুদু, হুদুম, মাছুৱা হুদু, বৰ মাছুৱা হুদু, কাঠ হুদু, বৰ হুদু আদিৰ বিষয়েও গ্ৰন্থখনত চমুটোকা আছে৷\n‘চিকাৰী চৰাইবোৰৰ সংকট’ শীৰ্ষক অধ্যায়টোত লেখকে চিকাৰী চৰাইবোৰৰ জীৱনলৈ অহা ভয়াবহতা আৰু আনুসংগিক বিষয়বোৰৰ বিষয়ে আলোচনা কৰিছে৷ সেইদৰে চিকাৰী চৰাইৰ গুপ্ত বজাৰ, চোৰাং চিকাৰীয়ে চৰাইৰ চালান দিয়া কাৰ্য আদিৰ বিষয়েও তেওঁ আলোচনা কৰি মানুহৰ সচেতনতা বৃদ্ধি হ’লে এই বিষয়বোৰ ৰোধ কৰিবপৰা যাব বুলি আশা প্ৰকাশ কৰিছে৷ অধ্যায়টোৰ জৰিয়তে লেখকে নতুন প্ৰজন্মক প্ৰকৃতিৰ ভয়াবহ সমস্যাবোৰ বুজাই দি তাৰ সংৰক্ষণৰ বাবে কাম কৰিবলৈ উৎসাহিত আৰু অনুপ্ৰাণিত কৰিছে৷ সেইদৰে ৰাজনৈতিকভাৱেই হওঁক বা অন্যান্য সুবিধাবাদী চক্ৰান্তকাৰীয়ে বুজাই থকা ধৰণে প্ৰকৃতিক ইচ্ছামতে নতুনকৈ সৃষ্টি কৰিব পাৰি বোলা ধাৰণাটোৰো তেওঁ ঘোৰ বিৰোধী৷ সেয়েহে তেওঁ ইতিমধ্যে থকা অৰণ্যসমূহক উপযুক্ত সংৰক্ষণ কৰা বিষয়টোতহে অধিক গুৰুত্ব দিছে৷ কাৰণ বৃক্ষৰোপন কৰি এখন কাঠনিৰ সৃষ্টি কৰিব পাৰি, কিন্তু প্ৰাকৃতিকভাৱেই হাজাৰ হাজৰ বছৰ ধৰি সৃষ্টি হোৱা অৰণ্য এখনৰদৰে পৰিস্থিতিতন্ত্ৰৰে সমৃদ্ধ অৰণ্য এখন সৃষ্টি কৰাটো মানুহৰ পক্ষে অসম্ভৱ৷ সেয়েহে লেখকে এই কথাবোৰৰ উপযুক্ত যুক্তি প্ৰদৰ্শন কৰি জনসাধাৰণক সচেতন কৰাৰ প্ৰয়াস কৰিছে৷ অন্ধবিশ্বাসৰ বাবে চৰাইৰ অঙ্গ-প্ৰত্যঙ্গকে আদি কৰি বিভিন্ন পূজা-উৎসৱ, যাদুবিদ্যা আদি বিষয়ত ব্যৱহাৰ কৰা কাৰ্যকো লেখকে গ্ৰন্থখনত সমালোচনা কৰিছে৷ তথ্যভিত্তিকজ্ঞান আৰু অধ্যয়নৰ অভাৱ এইক্ষেত্ৰত প্ৰধান কাৰক বুলি লেখকে গ্ৰন্থখনত উল্লেখ কৰিছে আৰু সেয়েহে এই বিষয়বোৰৰ বিষয়ে সৰ্বসাধাৰণ ৰাইজে স্থানীয় ভাষাত সহজতে জানিবলৈকে চৰাই সম্পৰ্কীয় এই পুথিবোৰ তেওঁ অসমীয়া ভাষাত লিখি উলিয়াইছে৷\nইয়াৰ পাছৰ অধ্যায়টোত চিকাৰী চৰাইৰ লগতে বনৰীয়া চৰাই-চিৰিকতি, বন্যপ্ৰাণীৰ সংৰক্ষণক লৈ নেচাৰ্চ বেকনৰ লগতে লেখক আৰু লেখকৰ লগত জড়িত মানুহখিনিয়ে কৰা কাম-কাজৰ কথা অৱতাৰণা কৰা হৈছে৷ চৰাই সংৰক্ষণৰ বাবে বিভিন্ন সময়ত অনুষ্ঠিত কৰা আলোচনা চক্ৰ আৰু অৰণ্য সংৰক্ষণৰ বাবে কৰা আলোচনা চক্ৰৰ বিষয়েও এই অধ্যায়টোত উল্লেখ কৰা হৈছে আৰু তাৰ আলোকচিত্ৰ দেখুওৱা হৈছে৷ গ্ৰন্থখনৰ একেবাৰে শেষত আকাশত উৰি থকা চিকাৰী চৰাইবোৰৰ নেজৰ গঠন আৰু ডেউকাৰ আকৃতি অনুসৰি চৰাই পৰ্যবেক্ষণ কৰিব পৰাকৈ কেতবোৰ আলোকচিত্ৰসহ তালিকা দিয়া হৈছে৷ এই তালিকাই পাঠকক চৰাই চিনি পোৱাত নিশ্চিত ৰূপত সহায় কৰিব৷ পৰিশেষত ক’ব পাৰি যদিও গ্ৰন্থখনত চিকাৰী চৰাইৰ তথ্য আৰু ইয়াৰ সংৰক্ষণৰ কথাহে বিশেষভাৱে লিপিবদ্ধ হৈছে; কিন্তু সামগ্ৰিকভাৱে পৰিৱেশ সম্পৰ্কীয় চিন্তা-চৰ্চা আৰু পৰিৱেশৰ সংৰক্ষণ সম্পৰ্কীয় বৌদ্ধিক আন্দোলনৰ সম্পূৰ্ণ আভাস এটি এই গ্ৰন্থখনত পোৱা যাব৷ গ্ৰন্থখনে প্ৰকৃতিক নিস্বাৰ্থভাৱে ভাল পাবলৈ শিকাব আৰু ব্যক্তিৰ নিজস্ব বিচাৰধাৰাক এটি ইতিবাচক দিশেৰে সমৃদ্ধ কৰাব পাৰিব৷ অসমৰ প্ৰকৃতি সম্পৰ্কীয় চিন্তা-চৰ্চাবোৰ সাধাৰণ শ্ৰেণীৰ ৰাইজে নাজানে বা তেওঁলোকৰ কাষলৈ ব্যাপকভাৱে লৈ যাব নোৱাৰা বাবেও প্ৰকৃতিৰ সংৰক্ষণৰ কথা-বতৰাবোৰ এতিয়াও একাংশ মানুহৰ মাজতেই সীমাবদ্ধ হৈ আছে৷ গতিকে এই গ্ৰন্থখন পঢ়া পাঠকচামৰ আন এটি কৰণীয়ও থাকিব৷ তেওঁলোকে গ্ৰন্থখনৰপৰা লাভ কৰা ইতিবাচক চিন্তা-চৰ্চাবোৰ গ্ৰাম্যস্তৰত প্ৰচাৰ আৰু প্ৰসাৰ কৰিলেহে পৰিৱেশ সম্পৰ্কীয় এই আন্দোলনে বাপ্যকতা লাভ কৰিব আৰু প্ৰকৃতি সংৰক্ষণৰ বাবে নতুন নতুন মানুহ নিস্বাৰ্থভাৱে আগবাঢ়ি আহিব৷ লেখকেও এই আশাৰেই গ্ৰন্থখনৰ সমাপ্তি ঘটাইছে৷ বনলতা প্ৰকাশনে প্ৰকাশনে প্ৰকাশ কৰা গ্ৰন্থখনৰ মূল্য- ৩৫০ টকা৷ পৃষ্ঠা- ১৯৮৷\nসৌম্যদ্বীপ দত্তৰ প্ৰকাশিত গ্ৰন্থসমূহঃ\n-অসমৰ স্তন্যপায়ী বন্যজন্তু\n-অসমৰ চৰাই পর্যবেক্ষণৰ হাতপুথি\n-অসমৰ বনৰীয়া মেকুৰী\n-উদগীৰণ (অসমীয়া আৰু বড়াে ভাষাত, বড়াে ভাষাৰ -অনুবাদকঃ গীত ৰামচিয়াৰী)\n-প্রতিবাদ আৰু প্রত্যাশা\n-প্ৰকৃতিৰ সহগামী চিন্তা আৰু চেতনা\n-বিপন্ন ধৰিত্ৰী সংকটত বন্যপ্রাণী\n-অসমৰ অভয়াৰণ্য আৰু ৰাষ্ট্ৰীয় উদ্যান (সহলেখকঃ মৃদুপৱন ফুকন)\n-নানা কথা নানা প্রসংগ (সহলেখকঃ মৰমী দত্ত তালুকদাৰ)\n-প্রকৃতি শিবিৰ (সম্পাদনা)\n-অৰণ্য পথৰ পথিক\n-কাজিৰঙা ৰাষ্ট্ৰীয় উদ্যান\n-মানাহ ৰাষ্ট্ৰীয় উদ্যান\n-অসমৰ জলচৰ চৰাই\n-মহাপুৰুষ গৌতম বুদ্ধ\n-বজ্রড্রেগনৰ দেশত (ভূটান সম্পর্কে প্রথম অসমীয়া গ্রন্থ)\n-অসমৰ বৌদ্ধ কিৰাত\n-আমাৰ বিনন্দীয়া চৰাই আৰু তাৰ সংৰক্ষণ\n-ডেমাজং (ছিকিম সম্পৰ্কীয় প্ৰথম অসমীয়া গ্ৰন্থ)\n-প্রাচীন কামৰূপ-কমতাত প্ৰচলিত বৈষ্ণব গীত আৰু কবিতা\n-অসমৰ চিকাৰী চৰাই\n-লাহুল-স্পিতি আৰু কিন্নৰ উপত্যকতা\n-অসমৰ অৰণ্য-অভয়াৰণ্য আৰু ৰাষ্ট্ৰীয় উদ্যান\n-Sanctuary and National Parks of Assam (with Navanita Sharma)\n-Rainforest – Full Colored (Coffee Table Book)\n-আমাৰ আপুৰুগীয়া স্তন্যপায়ী বন্যপ্ৰাণী আৰু তাৰ সংৰক্ষণ\n-পাটকাই সভ্যতা (সহ লেখকঃমৰমী তালুকদাৰ)\n← মনৰ কথা – কৃষ্ণা বৈশ্য\nমানুহ হোৱাৰ জয়গান – নিয়ৰ পাৰিজাত →


মেনকা পি পি বৰা - অসমীয়া ৱিকিপিডিয়া\nমেনকা প্ৰফুল্ল প্ৰসাদ বৰা\n৯ অক্টোবৰ ১৯৭৯\nভাৰতীয় শাস্ত্ৰীয় নৃত্যশিল্পী, সত্ৰীয়া নৃত্যশিল্পী\nওস্তাদ বিছমিল্লাহ খান যুৱ পুৰস্কাৰ, ২০০৯\nমেনকা প্ৰফুল্ল প্ৰসাদ বৰা চমুকৈ মেনকা পি পি বৰা এগৰাকী ভাৰতীয় শাস্ত্ৰীয় নৃত্যশিল্পী আৰু নৃত্য পৰিচালক। তেওঁ সত্ৰীয়া নৃত্য, ভাৰতনাট্যম আৰু কুচিপুড়ি নৃত্যপটীয়সী। ইয়াৰ লগতে তেওঁ কেৰেলাৰ সমৰনৃত্যকলা কলৰীপায়াট্টুৰ এগৰাকী শিল্পী।ভাৰতৰ শাস্ত্ৰীয় নৃত্যসমূহৰ ভিতৰত অন্যতম সত্ৰীয়া নৃত্যৰ প্ৰচাৰ আৰু প্ৰসাৰৰ বাবে মেনকা পি পি বৰা বিশেষভাৱে জনাজাত। তেওঁৰ মাতৃ ইন্দিৰা পি পি বৰায়ে ১৯৮২ চনত গুৱাহাটীত কলাভূমি নামেৰে স্থাপন কৰা সত্ৰীয়া আৰু ভাৰতনাট্যম শিক্ষানুষ্ঠানৰ লগত জড়িত আছিল। যুক্তৰাজ্যৰ লণ্ডন বিশ্ববিদ্যালয়ৰ পৰা সংস্কৃতি আৰু গণসংযোগ বিভাগত গৱেষণা কৰি পিএইছডি লাভ কৰা মেনকায়ে কিংষ্টন বিশ্ববিদ্যালয়ৰ অধ্যাপনাও কৰিছিল। ২০০৯ চনত ভাৰতৰ সংগীত নাটক একাডেমীয়ে সত্ৰীয়া নৃত্যৰ ক্ষেত্ৰখনলৈ আগবঢ়োৱা অৱদানৰ স্বীকৃতি স্বৰূপে ওস্তাদ বিছমিল্লাহ খান যুৱ পুৰস্কাৰ প্ৰদান কৰে।\n১৯৭৯ চনৰ ৯ অক্টোবৰ তাৰিখে অসমৰ গুৱাহাটীত জন্ম হৈছিল। তেওঁৰ মাতৃ বিখ্যাত ভাৰতীয় শাস্ত্ৰীয় নৃত্যশিল্পী গুৰু ইন্দিৰা পি পি বৰা আৰু পিতৃ প্ৰফুল্ল প্ৰসাদ বৰা। তেওঁ মাতৃৰ পৰায়ে প্ৰাৰম্ভিক পৰ্যায়ত সত্ৰীয়া নৃত্যৰ শিক্ষা গ্ৰহণ কৰিছিল। তাৰপিছত তেওঁ গুৰু ভবেন বৰা আৰু ডঃ প্ৰদীপ চলিহাৰ ওচৰত সত্ৰীয়া শিকে। তাৰপিছত তেওঁ ৰুক্মিণী দেৱী অৰুণ্ডেলৰ কলাক্ষেত্ৰলৈ ভাৰতনাট্যম শিকিবলৈ যায়। তাত তেওঁ শ্ৰী আদ্যাৰ কে. লক্ষ্মণ আৰু ধনঞ্জয়শৰ পৰা ভাৰতনাট্যমৰ শিক্ষা লাভ কৰিছিল। ইয়াৰ লগতে তেওঁ গুৰু ভেম্পতি চিন্না সত্যমৰ ওচৰত কুচিপুড়িৰ শিক্ষা গ্ৰহণ কৰে। তদুপৰি তেওঁ নৃত্যনিৰ্দেশক চিত্ৰলেখাৰ ওচৰত কেৰেলাৰ সমৰনৃত্যকলা কলৰীপায়াট্টুৰ শিক্ষা গ্ৰহণ কৰিছিল।\nতেওঁ ভাতখাণ্ডে সংগীত মহাবিদ্যালয়ৰ পৰা ভাৰতীয় শাস্ত্ৰীয় সংগীতত ডিপ্লোমা লাভ কৰিছিল। তেওঁ মাদ্ৰাজ বিশ্ববিদ্যালয়ৰ অন্তৰ্গত ষ্টেলা মাৰিয়াছ কলেজৰ পৰা ইংৰাজী সাহিত্যত প্ৰথম শ্ৰেণীত স্নাতক ডিগ্ৰী লাভ কৰিছিল। যুক্তৰাজ্যৰ লণ্ডন বিশ্ববিদ্যালয়ৰ অন্তৰ্ভুক্ত গোল্ডস্মিথ কলেজৰ পৰা পৰিৱৰ্তনশীল গণসংযোগ আৰু গোলকীয় মেডিয়া বিষয়ত স্নাতকোত্তৰ ডিগ্ৰী লাভ কৰে। একে কলেজৰ পৰা তেওঁ সংস্কৃতি আৰু গণসংযোগ বিভাগত গৱেষণা কৰি পিএইছডি লাভ কৰে। তেওঁ মুম্বাইৰ নালন্দা নৃত্য গৱেষণা কেন্দ্ৰত ভাৰতীয় কলাতো ডিপ্লোমা লাভ কৰিছিল।\nমেনকা পি পি বৰা ২০০৮ চনৰ পৰা ২০০৯ চনলৈ কিংষ্টন বিশ্ববিদ্যালয়ত নৃত্যৰ অধ্যাপিকা। ইয়াৰ লগতে তেওঁ মাতৃয়ে প্ৰতিষ্ঠা কৰা কলাভূমিত এগৰাকী নৃত্যশিল্পী আৰু নিৰ্দেশক হিচাপে জড়িত। তেওঁৰ বিশ্বৰ বিভিন্ন ঠাইত নৃত্য প্ৰদৰ্শন কৰিছে। তেওঁ নৃত্য প্ৰদৰ্শন কৰা উল্লেখযোগ্য উৎসৱসমূহ হ'ল: নৃত্য প্ৰভা উৎসৱ, খাজুৰাহো উৎসৱ, নৃত্যাঞ্জলী, সংগীত নাটক একাডেমীৰ স্বৰ্ণ উৎসৱ ইত্যাদি। ইয়াৰ লগতে বিভিন্ন বিখ্যাত অনুষ্ঠান যেনে এনচিপিএ, দৰ্পন একাডেমী, কলাক্ষেত্ৰ ফাউণ্ডেচন, কৃষ্ণ গুণ সভা, নাৰদ গুণ সভা, ভাৰত কলাঞ্জলী আদিত নৃত্য প্ৰদৰ্শন কৰিছে। তেওঁ আমেৰিকা যুক্তৰাষ্ট্ৰ, যুক্তৰাজ্য, ফ্ৰান্স, অষ্ট্ৰেলিয়া আদি দেশত নৃত্য প্ৰদৰ্শন কৰাৰ সুযোগ লাভ কৰিছে।\nমেনকা পি পি বৰায়ে বহুতো ৰাষ্ট্ৰীয় আৰু আন্তঃৰাষ্ট্ৰীয় বঁটা লাভ কৰিছে। তেওঁ আৰ্ট ইণ্ডিয়াৰ পৰা শ্ৰেষ্ঠ শিল্পী বঁটা লাভ কৰিছে। আমেৰিকাৰ ৱাছিংটনত অৱস্থিত দূতাবাসে তেওঁক ভাৰতীয় শাস্ত্ৰীয় নৃত্যৰ সন্মানীয় বঁটা প্ৰদান কৰিছিল। ২০০৯ চনত ভাৰতৰ সংগীত নাটক একাডেমীয়ে সত্ৰীয়া নৃত্যৰ ক্ষেত্ৰখনলৈ আগবঢ়োৱা অৱদানৰ স্বীকৃতি স্বৰূপে ওস্তাদ বিছমিল্লাহ খান যুৱ পুৰস্কাৰ প্ৰদান কৰে। তেওঁ ২০১০ চনত সংগীত শ্ৰেণীত অক্সফোৰ্ড বিশ্ববিদ্যালয়ৰ উইংগেট জলপানি লাভ কৰিছিল।\n↑ "Menaka PP Bora: Avant-Garde Diva". newindianexpress.com. https://www.newindianexpress.com/magazine/2015/dec/26/Menaka-PP-Bora-Avant-Garde-Diva-861006.html। আহৰণ কৰা হৈছে: 2020-03-25.\n↑ "Recipients of USTAD BISMILLAH KHAN YUVA PURASKAR 2009". narthaki.com. https://narthaki.com/info/sna09.html। আহৰণ কৰা হৈছে: 2020-03-25.\n↑ 3.0 3.1 3.2 3.3 "Meneka P P Bora". sangeetnatak.gov.in. https://sangeetnatak.gov.in/sna/citation_popup.php?id=1545&at=5। আহৰণ কৰা হৈছে: 2020-03-26.\n↑ "Dance likeaSattriya woman". hindustantimes.com. https://m.hindustantimes.com/art-and-culture/dance-like-a-sattriya-woman/story-0jyC0dk4Npf85EI5g4OoUO.html। আহৰণ কৰা হৈছে: 2020-03-26.\n↑ "Double achievements for Menaka PP Bora". bfe.org.uk. https://bfe.org.uk/news/double-achievements-menaka-pp-bora। আহৰণ কৰা হৈছে: 2020-03-26.\n↑ "OUTSIDE DANCE: ACADEMIA". kalabhumiindia.com. https://kalabhumiindia.com/menaka_academia.html। আহৰণ কৰা হৈছে: 2020-03-26.\n"https://as.wikipedia.org/w/index.php?title=মেনকা_পি_পি_বৰা&oldid=217759"ৰ পৰা সংকলিত\nএই পৃষ্ঠাখন ২৯ মাৰ্চ, ২০২০ তাৰিখে ০৬:২২ বজাত অন্তিম সংশোধন কৰা হৈছিল।


ক’ৰোনা ভাইৰাছৰ লগত সহাৱস্থান কৰিয়েই জীয়াই থাকিব লাগিব! - The Cross Current\nক’ৰোনা ভাইৰাছৰ লগত সহাৱস্থান কৰিয়েই জীয়াই থাকিব লাগিব!\nBy দ্য ক্ৰছকাৰেণ্ট ষ্টাফ\t On May 9, 2020\nক’ৰোনা ভাইৰাছৰ লগত সহাৱস্থান কৰি কি দৰে বাচিব লাগিব, সেইয়া আমি শিকিব লাগিব৷ এই সময়ৰ সেইটোৱে আটাইতকৈ ডাঙৰ প্ৰত্যাহ্বান’- এই মন্তব্য কেন্দ্ৰীয় স্বাস্থ্য মন্ত্ৰালয়ৰ যুটীয়া সচিব লব আগৰৱাল৷ আজি এক সংবাদমেলত শেহতীয়া পৰিস্থিতিৰ প্ৰতি লক্ষ্য ৰাখি কেন্দ্ৰীয় চৰকাৰে এই বিশেষ ইংগিত দিছে। যুটীয়া সচিব লব আগৰৱালে লগতে কয় যে এই সময়ত ৰাইজৰ সহযোগিতাৰ প্ৰয়োজন। কোৰোণাৰ বিৰুদ্ধে যুঁজ এক কঠিন যুঁজ। তদুপৰি তেওঁ কয় যে জনসাধাৰণে জীৱন যাপনত কিছু সালসলনি ঘটাব লাগিব। জনদূৰত্ব বজাই ৰখাটো মানুহৰ দৈনন্দিন জীৱনৰ অংগ হিচাপে পৰিগণিত হব।\nউল্লেখ্য যে দিল্লী এইমছৰ নিৰ্দেশক ডাঃ ৰণদীপ গুলেৰিয়াই জুন-জুলাই মাহত ক’ৰোনাৰ সংকট চৰম পর্যায় পোৱাৰ সম্ভাৱনা ব্যক্ত কৰিছিল৷ উল্লেখযোগ্য যে বিগত ২৪ ঘণ্টাত ৩,৩২০টা নতুন সংক্ৰমণৰ আৰু ৯৫জন লোকৰ মৃত্যৰ খবৰ আহিছে। ইয়াৰ লগে লগে সংক্ৰমণৰ ঘটনা ৫৯৬৬২টা আৰু মৃত্যুৰ সংখ্যা ১৯৮১টালৈ বৃদ্ধি পাইছে। ১৬ হাজাৰতকৈ অধিক লোক সংক্ৰমণৰ পৰা মুক্ত হৈছে। দেশত সংক্ৰমণমুক্তৰ হাৰ ২৯.৩৬ শতাংশ, যি হাৰ চৰকাৰৰ মতে অন্য বহু দেশৰ তুলনাত ভাল।\nক’ৰোনাৰ শেহতীয়া খবৰ: ভাৰতত ২৪ ঘন্টাত মৃত্যু ….\nক’ৰোনা:ত্ৰিপুৰাত ভয়াৱহ হৈছে পৰিস্থিতি


Minoz in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Minoz ar byavahar, ppali, parshwakriya, upkaar, kriya-pratikriya aaru satarkatabani\nMINOZ OD 100MG TABLET 10S - ₹319 (₹399, 20% छूट)\nMINOZ OD 100MG CAPSULE 4S - ₹304 (₹380, 20% छूट)\nMINOZ 100MG TABLET 4S - ₹276 (₹345, 20% छूट)\nMINOZ 50MG TABLET 4S - ₹168 (₹210, 20% छूट)\nMinoz ৰ মূল্য আৰু পেকৰ চাইজ - Minoz Price and Pack Size in Assamese - Minoz ar mulya aaru pakor size\nMinoz की जानकारी\nMinoz ৰ লাভ আৰু ব্যৱহাৰসমূহ- Minoz Benefits & Uses in Assamese- Minoz ar laabh aaru byavaharsamuh\nMinoz ৰ পালি আৰু সেয়া কেনেদৰে ল'ব- Minoz Dosage & How to Take in Assamese - Minoz ar paali aaru xeya kenedore lobo\nMinoz ৰ পাৰ্শ্চক্ৰিয়াসমূহ- Minoz Side Effects in Assamese- Minoz ar parshwakriyasamuh\nMinoz সংক্ৰান্ত সতৰ্কতাবাণীসমূহ- Minoz Related Warnings in Assamese- Minoz xonkranta xatarkatabanisamuh\nঅইন দৰৱৰ সৈতে Minozৰ গুৰুতৰ ক্ৰিয়া-প্ৰতিক্ৰিয়া- Severe Interaction of Minoz with Other Drugs in Assamese- Oinor xoite Minoz ar gurutor kriya-pratikriya\nMinoz মতভেদসমূহ- Minoz Contraindications in Assamese- Minoz nishedhsamuh\nMinoz ৰ বিষয়ে সততে সোধা প্ৰশ্নসমূহ- Frequently asked Questions about Minoz in Assamese- Minoz ar bikhoye satate xodha prashnasamuh\nখাদ্য আৰু মদৰ সৈতে Minoz ক্ৰিয়া-প্ৰতিক্ৰিয়া- Minoz Interactions with Food and Alcohol in Assamese- khadya aaru modor xoite Minoz kriya-pratikriya\nMinoz ৰ লাভ আৰু ব্যৱহাৰসমূহ - Minoz Benefits & Uses in Assamese - Minoz ar laabh aaru byavaharsamuh\nMinoz তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nMinoz ৰ পালি আৰু সেয়া কেনেদৰে ল'ব - Minoz Dosage & How to Take in Assamese - Minoz ar paali aaru xeya kenedore lobo\nMinoz-ৰ উপাদানসমূহ - Minoz Active Ingredients in Assamese - Minoz-ar upadaansamuh\nMinoz ৰ পাৰ্শ্চক্ৰিয়াসমূহ - Minoz Side Effects in Assamese - Minoz ar parshwakriyasamuh\nগৱেষণাৰ ভিত্তিত, Minoz ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nMinoz সংক্ৰান্ত সতৰ্কতাবাণীসমূহ - Minoz Related Warnings in Assamese - Minoz xonkranta xatarkatabanisamuh\nMinoz-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nMinozএ গৰ্ভৱতী মহিলাৰ ক্ষেত্ৰত সুতীব্ৰ প্ৰভাৱ দেখুৱায়। এইবাবে ইয়াক চিকিতসকৰ পৰামৰ্শৰ পিছতহে গ্ৰহণ কৰিব। আপোনাৰ ইচ্ছা অনুসৰি গ্ৰহণ কৰিলে ই ক্ষতিকাৰক হব পাৰে।\nMinoz-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাৰ ক্ষেত্ৰত Minoz এ গম্ভীৰ পাৰ্শ্ব-প্ৰতিক্ৰিয়া কৰিব পাৰে, গতিকে এই ঔষধটো চিকিতসকৰ পৰামৰ্শ নোহোৱাকৈ ব্যৱহাৰ নকৰিব।\nবৃক্কত Minoz কি প্ৰভাৱ দেখা গৈছে?\nবৃক্ক can be affected by Minozৰ দ্বাৰা [Organ] প্ৰভাবিত হব পাৰে। আপুনি যদি এইবিধ ঔষধৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক। চিকিতসকৰ পৰামৰ্শৰ পিছতহে আপুনি ইয়াক পুনৰাই গ্ৰহণ কৰা উচিত।\nযকৃতত Minoz কি প্ৰভাৱ দেখা গৈছে?\nকলিজা ৰ বাবে Minoz কেতিয়াবাহে ক্ষতিকাৰক।\nহৃদযন্ত্ৰৰ ক্ষেত্ৰত Minoz ৰ কি প্ৰভাৱ দেখা গৈছে?\nহৃদয় ৰ বাবে Minoz সম্পূৰ্ণৰূপে সুৰক্ষিত।\nঅইন দৰৱৰ সৈতে Minozৰ গুৰুতৰ ক্ৰিয়া-প্ৰতিক্ৰিয়া - Severe Interaction of Minoz with Other Drugs in Assamese - Oinor xoite Minoz ar gurutor kriya-pratikriya\nMinoz তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nMinoz মতভেদসমূহ - Minoz Contraindications in Assamese - Minoz nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Minoz লোৱা অনুচিত যাতে -\nMinoz ৰ বিষয়ে সততে সোধা প্ৰশ্নসমূহ - Frequently asked Questions about Minoz in Assamese - Minoz ar bikhoye satate xodha prashnasamuh\nএই Minoz-এ অভ্য়াস বা নিচাৰ সৃষ্টি কৰে নেকি?\nMinozৰে অভ্যাস গঠনৰ কোনো কথাৰ প্ৰতিবেদন পোৱা নাই।\nMinoz লোৱাৰ পিছত আপোনাৰ টোপনিভাৱ আহিব পাৰে। সেয়ে এনে কাম কৰাটো নিৰাপদ নহয়।\nহয়, কিন্তু Minoz লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nনহয়, Minozয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Minoz ক্ৰিয়া-প্ৰতিক্ৰিয়া - Minoz Interactions with Food and Alcohol in Assamese - khadya aaru modor xoite Minoz kriya-pratikriya\nখাদ্য আৰু Minozৰ ক্ৰিয়া-প্ৰতিক্ৰিয়া\nআপুনি Minoz সেৱনৰ সময়ত কেতবোৰ খাদ্য সেৱনৰ ফলত দৰৱে কাম কৰাৰ ক্ষেত্ৰত বেছি সময় ল'ব পাৰে। আপুনি ডাক্তৰৰ পৰামৰ্শ অনুসৰণ কৰক।\nমদ আৰু Minozৰ মাজৰ প্ৰতিক্ৰিয়া\nMinoz আৰু মদৰ প্ৰতিক্ৰিয়া সন্দৰ্ভত এতিয়ালৈ কোনো তথ্য উপলব্ধ নহয় কিয়নো এই বিষয়ত এতিয়ালৈ গৱেষণা হোৱা নাই।\nMinoz ৰ অনুকল্প - Substitutes for Minoz in Assamese\nআপুনি বা আপোনাৰ পৰিয়ালৰ কোনোবাই Minoz লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Minoz ব্যৱহাৰ কৰিছিল নেকি?\nআপুনি কিমান পৰিমাণে Minoz সেৱন কৰিছিল?\nআপুনি Minoz ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Minoz সেৱন কৰে?